കോവിഡ് മുന്നണിപ്പോരാളികള്‍ക്ക് ആദരവുമായി ‘ഇള’; ആരോഗ്യപ്രവർത്തകർ നാടിന്റെ അഭിമാനമെന്ന് മുഖ്യമന്ത്രി – Kairali News | Kairali News Live l Latest Malayalam News\nസംസ്ഥാനത്ത് ഇന്ന് 7955 പേര്‍ക്ക് കൊവിഡ്\nജനങ്ങൾ കർശനമായ ജാഗ്രത പുലർത്തണം; സർക്കാർ സംവിധാനങ്ങൾ നൽകുന്ന നിർദേശങ്ങൾ വിട്ടുവീഴ്ചയില്ലാതെ പാലിക്കണം; മുഖ്യമന്ത്രി\nകോവിഡ് മുന്നണിപ്പോരാളികള്‍ക്ക് ആദരവുമായി കവിയും ഗാനരചയിതാവുമായ ബികെ ഹരിനാരായണന്റെ നേതൃത്വത്തില് ഒരുങ്ങിയ മ്യൂസിക് ഫീച്ചര് ‘ഇള’ റിലീസ് ചെയ്തു. കോവിഡ് മുന്നണിപ്പോരാളികളെ പ്രതിനിധീകരിക്കുന്ന ഇള എന്ന ഡോക്ടറുടെ ജീവിതത്തിലൂടെയാണ് ഗാനചിത്രം കടന്നു പോകുന്നത്.\nപത്ത് മിനിറ്റ് ദൈര്‍ഘ്യമുള്ള മ്യൂസിക് ഫീച്ചറില് അപര്‍ണ ബാലമുരളിയാണ് പ്രധാനകഥാപാത്രത്തെ അവതരിപ്പിക്കുന്നത്. സംഗീതസംവിധായകന് ബിജിബാലിനും കഥകളി കലാകാരന് പീശപ്പള്ളി രാജീവനുമൊപ്പം ഹരിനാരായണനും ഇളയില് അഭിനയിച്ചിരിക്കുന്നു.\nമുഖ്യമന്ത്രി പിണറായി വിജയനും എ.സി. മൊയ്ദീന് എംഎല്‍എയും ചേര്‍ന്നായിരുന്നു ഇളയുടെ യൂട്യൂബ് റിലീസ് നിര്‍വഹിച്ചത്. മ്യൂസിക്കല് ഫീച്ചറൈറ്റ് പ്രകാശം ചെയ്യാന് സാധിച്ചതില് അതിയായ സന്തോഷമുണ്ടെന്നും കൊവിഡ് പ്രതിസന്ധിയുടെ നാളുകളില് മനുഷ്യജീവനുകള് കാക്കുന്നതിനായി സ്വന്തം സുരക്ഷ അവഗണിച്ചുകൊണ്ട് പൊരുതുന്ന ആരോഗ്യപ്രവര്‍ത്തകര് നാടിന്റെ അഭിമാനമാണെന്നും മുഖ്യമന്ത്രി ഫേസ്ബുക്കില് പങ്കുവെച്ച കുറിപ്പില് പറഞ്ഞു.\nമിഥുന് ജയരാജാണ് ഗാനചിത്രത്തിന്റെ സംഗീതസംവിധാനം നിര്‍വഹിച്ചിരിക്കുന്നത്. സിതാര കൃഷ്ണകുമാറും മിഥുന് ജയരാജും ചേര്‍ന്ന് ഗാനം ആലപിച്ചിരിക്കുന്നു. വൈബ്‌സ് മീഡിയയുടെ ബാനറില് ഷാജു സൈമണ് ആണ് നിര്‍മാണം. എസി മൊയ്തീന് എംഎല്‍എയും നിരവധി കലാകാരന്‍മാരും സാംസ്‌കാരിക പ്രവര്‍ത്തകരും ഗാനചിത്രത്തിന്റെ ഭാഗമാകുന്നു.\nTags: Aparna BalamuraliBK HarinarayananCovid19ILAMusical VideoPinarayi Vijayan


rice-rate-increase-kerala Archives - Calicut Journal\nHome » Tag Archives: rice-rate-increase-kerala\nTag Archives: rice-rate-increase-kerala\nകേരളത്തിൽ അരിവില കുതിച്ചു കയറുന്നു; വിലക്കയറ്റം വ്യപാരികള് മനഃപൂര്‍വ്വം സൃഷ്ടിക്കുകയാണെന്ന് ഭക്ഷ്യമന്ത്രി\nസംസ്ഥാനത്ത് അരിയുടേയും പച്ചക്കറികളുടേയും വിലയടക്കം കുതിച്ചു കയറുകയാണ്. ചില്ലറ വില്‍പനശാലകളിലൂടെ 50 രൂപയ്ക്ക് മുകളിലാണ് അരിയുടെ വില. ചെറിയ ഉള്ളിയുടെ വില 135 രൂപവരെയാണ് കുത്തനെ ഉയര്‍ന്നത്. മാര്‍ക്കറ്റില് ഉള്ളിയുടെ വരവും കുറഞ്ഞിട്ടുണ്ട്. സവാള വില 10ല് നിന്നും 15 ആയും വര്‍ധിച്ചിട്ടുണ്ട്. ജയ അരിക്കും സുരേഖയ്ക്കുമെല്ലാം ചില്ലറ വില്‍പനശാലകളില് 50ന് മുകളിലാണ് വില. മറ്റ് സംസ്ഥാനങ്ങളില് നിന്നുള്ള നെല്ലിന്റെ അളവ് കുറഞ്ഞതും വില ഉയര്‍ന്നതുമാണ് കാരണമായി ചൂണ്ടികാണിക്കപ്പെടുന്നത്. എന്നാല് വിലക്കയറ്റം ചില വ്യപാരികള് മനഃപൂര്‍വ്വം സൃഷ്ടിക്കുകയാണെന്ന് ഭക്ഷ്യമന്ത്രി പി തിലോത്തമന് പറഞ്ഞു. ലീഗല് ...


“..രാഷ്ട്രപിതാവിന്റെ ഘാതകന് ദേശസ്നേഹി..” – വിവാദപരാമര്‍ശവുമായി ബിജെപി എംപി… | Boolokam\n“..രാഷ്ട്രപിതാവിന്റെ ഘാതകന് ദേശസ്നേഹി..” – വിവാദപരാമര്‍ശവുമായി ബിജെപി എംപി…\n"..രാഷ്ട്രപിതാവിന്റെ ഘാതകന് ദേശസ്നേഹി.." - വിവാദപരാമര്‍ശവുമായി ബിജെപി എംപി...\nപ്രസ്താവനകള് ഇറക്കുകയും, പിന്നീട് തിരുത്തുകയും ചെയ്യുന്നത് രാഷ്ട്രീയകാരുടെ ഒരു സ്ഥിരം ശൈലിയാണ്.\nഈയിടെയായി എന്താണെന്നറിയില്ല, രാജ്യസ്നേഹം അസ്ഥിക്ക് പിടിച്ചത് കൊണ്ടാണെന്ന് തോന്നുന്നു, ബിജെപിയിലെ പല പ്രമുഖരും രാജ്യസ്നേഹം വിളിച്ചോതുന്ന മഹത് വാചങ്ങള് മാത്രമേ പറയാറുള്ളൂ.. കഴിഞ്ഞ ദിവസം ഒരു യോഗിനി പറയുകയുണ്ടായി, ഹിന്ദുക്കള് അല്ലാത്തവര്‍ക്ക് രാജ്യം വിടാം, കാരണം ഇത് രാമന്റെ രാജ്യമാണ്.. അതിന്റെ ചൂടാറുംമുന്‍പേ ദേ മറ്റൊരു വിദ്വാനും ഇറങ്ങിയിരിക്കുന്നു വേറൊരു പ്രസ്താവനയുമായി. ഇദ്ദേഹത്തിന്റെ വാക്കുകളനുസരിച്ച് നമ്മുടെ രാഷ്ട്രപിതാവായ മാഹത്മജിയുടെ ഘാതകനായ നാതുറാം വിനായക് ഗോഡ്സെ തികഞ്ഞ ഒരു രാജ്യസ്നേഹി ആയിരുന്നു എന്നാണ്.\nപ്രസ്താവനകള് ഇറക്കുകയും, പിന്നീട് തിരുത്തുകയും ചെയ്യുന്നത് രാഷ്ട്രീയകാരുടെ ഒരു സ്ഥിരം ശൈലിയാണ്. സ്കൂളിന്റെ പടിവാതിലുകള് പോലും കാണാത്ത പല പ്രമുഖരും ഇന്ന് രാജ്യം ഭരിക്കുന്ന സേനയിലെ പ്രധാന അംഗങ്ങളാണ് (കേരളത്തിലെ കാര്യം പിന്നേയും മെച്ചമാണ്). സാമൂഹ്യസേവനം മാത്രം ലക്‌ഷ്യം വെച്ച് ഭരണത്തിലേറിയ ഇവരില് പലരും, പറയുന്ന കാര്യങ്ങള് എന്തെന്ന് നമുക്കുപോലും മനസിലാവില്ല. കാരണം അത്രയ്ക്കുണ്ട് അക്ഷരജ്ഞാനവും, പൊതുകാര്യവിവരവും.\nഎന്തായാലും ടിയാനും പരാമര്‍ശം വിവാദമായെന്നു കണ്ടപ്പോള്, ആവനാഴിയിലെ അവസാനത്തെ അമ്പും എയ്തു. താന് പറഞ്ഞ കാര്യങ്ങള് മാധ്യമങ്ങള് വളച്ചൊടിച്ചെന്നും, താന് ഉദ്ദേശിക്കാത്ത കാര്യങ്ങളാണ് ഇവര് പറഞ്ഞിരിക്കുന്നതെന്നും. മഹാത്മാ ഗാന്ധിയെ ദേശസ്നേഹിയായാണ് താന് കണ്ടിരിക്കുന്നതെന്നും പറയുന്നു.\nബിജെപി എംപി സാക്ഷി മഹാരാജാണ് വിവാപ്രസ്താവനയുമായി രംഗത്തുവന്നത്. മഹാരാഷ്ട്രയില്‍വെച്ച് മാദ്യമാപ്രവര്ത്തകരോട് സംസാരിക്കുമ്പോഴായിരുന്നു അദ്ദേഹത്തിന്റെ ഈ പ്രസ്താവന. എന്തായാലും കോണ്‍ഗ്രസ് അടക്കമുള്ള രാഷ്ട്രീയ പാര്‍ട്ടിയെ പ്രമുഖര് പലരും ഇതിനെതിരെ രംഗത്ത് വന്നിട്ടുണ്ട്.\nവൈകി ബാങ്ക് വിളിച്ചതിന് ബംഗ്ലാദേശ് സ്വദേശിയായ യുവാവിനെ വെടിവച്ചു കൊന്നു…\nപ്രവാസികളുടെ ശ്രദ്ധയ്ക്ക് ; വേലക്കാരികള്‍ക്ക് 2500 ഡോളര് ബാങ്ക് ഗ്യാരന്റി നിര്‍ബന്ധമാക്കുന്നു\nഗാന്ധിജിയുടെ ശവസംസ്ക്കാര സീനില് അഭിനയിച്ചത്3ലക്ഷം പേര്; ഗാന്ധി സിനിമയുടെ ലോക റെക്കോര്‍ഡ്\nമഹാത്മാഗാന്ധിക്ക് വരെ നമ്മുടെ നാട്ടില് രക്ഷയില്ല – ഗാന്ധിയുടെ പേരിലും ബിയര്..!!


ഹാമില്‍ട്ടണില് ഇന്ത്യയെ നിഷ്പ്രഭമാക്കി കീവീസ്, എട്ട് വിക്കറ്റ് ജയം - Samakalika Malayalam\nഹാമില്‍ട്ടണില് ഇന്ത്യയെ നിഷ്പ്രഭമാക്കി കീവീസ്, എട്ട് വിക്കറ്റ് ജയം\nBy സമകാലിക മലയാളം ഡെസ്‌ക് | Published: 31st January 2019 11:15 AM |\nLast Updated: 31st January 2019 11:22 AM | A+A A- |\nഇന്ത്യയ്‌ക്കെതിരെ ന്യൂസിലാന്‍ഡിന് എട്ട് വിക്കറ്റ് ജയം. അഞ്ച് ഏകദിനങ്ങളുടെ പരമ്പര നേരിത്തെ ഇന്ത്യ ജയിച്ചു കയറിയിരുന്നുവെങ്കിലും പേസ് ആക്രമണത്തിന്റെ മികവില് നാലാം ഏകദിനത്തില് ആശ്വാസ ജയം നേടാന് ഹാമില്‍ട്ടണില് കീവീസിനായി.\nഇന്ത്യയെ ന്യൂസിലാന്‍ഡിലെ തങ്ങളുടെ ഏറ്റവും കുറഞ്ഞ സ്‌കോറായ 92 റണ്‍സിന് ഓള് ഔട്ടാക്കിയ ന്യൂസിലാന്‍ഡ് 14.4 ഓവറില് വിജയ ലക്ഷ്യം മറികടന്നു. 30 റണ്‍സ് എടുത്ത നികോള്‍സും, 37 റണ്‍സ് എടുത്ത ടെയ്‌ലറുമാണ് പരിക്കേല്‍ക്കാതെ കീവീസിനെ വേഗം വിജയലകക്ഷ്യത്തിലേക്ക് എത്തിച്ചത്. ടെയ്‌ലര് 25 പന്തില് നിന്നും2ഫോറും മൂന്ന് സിക്‌സും പറത്തി 37 റണ്‍സ് എടുത്തു. നികോള്‍സ് 42 പന്തില് നിന്നും നാല് ഫോറും ഒരു സിക്‌സും പറത്തതി 30 റണ്‍സുമെടുത്ത പുറത്താവാതെ നിന്നു.\nകീവീസ് ബൗളര്‍മാര്‍ക്ക് മേല് കഴിഞ്ഞ ഏകദിനങ്ങളില് വ്യക്തമായ ആധിപത്യം പുലര്‍ത്തിയിരുന്ന ചഹലിനെതിരെ നാലാം ഏകദിനത്തില് കീവീസ് ബാറ്റ്‌സ്മാന്‍മാര് തകര്‍ത്തടിച്ചു. 2.4 ഓവര് എറിഞ്ഞ ചഹലില് നിന്നും 32 റണ്‍സാണ് ന്യൂസിലാന്‍ഡ് നേടിയത്. ആദ്യ ഓവറില് തകര്‍ത്തടിച്ച് തുടങ്ങിയ ഗുപ്ടിലിനേയും, ഏഴാമത്തെ ഓവറില് വില്യംസിനേയും മടക്കി ഭുവി കീവീസിന്റെ വേഗം കുറയ്ക്കാന് ചെറിയ ശ്രമം നടത്തിയെങ്കിലും ഫലം കണ്ടില്ല.\nന്യൂസിലാന്‍ഡ് ഇന്നിങ്‌സിലെ ആദ്യ ഓവറിലെ ആദ്യ പന്ത് മിഡ് വിക്കറ്റിന് മുകളിലൂടെ സിക്‌സ് പറത്തിയ ഗുപ്തില് പിന്നെയുള്ള രണ്ട് പന്തുകളും ബൗണ്ടറി പായിച്ചു. ഇന്നിങ്‌സിലെ ആദ്യ മൂന്ന് ഡെലിവറികളില് നിന്നും 14 റണ്‍സ് നേടി തകര്‍പ്പന് തുടക്കം ലക്ഷ്യമിട്ട ഗുപ്ടിലിന് ഭുവി അധികം ആയുസ് നല്‍കിയില്ല. അതേ ഓവറിലെ നാലാമത്തെ ബോളില് ഭുവി, ഗുപ്ടിലിനെ ഹര്‍ദിക്കിന്റെ കൈകളില് എത്തിച്ച് ആദ്യ വിക്കറ്റ് വീഴ്ത്തി. ഒരു ഓവറില് ഒരു വിക്കറ്റ് നഷ്ടത്തില് 14 റണ്‍സ് എന്ന നിലയിലായെങ്കിലും ഖലീല് അഹ്മദിനെ സ്‌ക്വയര് ലെഗിലൂടെ ബൗണ്ടറി കടത്തിയ നിക്കോളാസ് രണ്ടാം ഓവറിലെ അഞ്ചാമത്തെ ബോളിലും അഹ്മദിനെതിരെ ബൗണ്ടറി നേടി.\nബൗണ്ടറികളിലൂടെ റണ്‍സ് കണ്ടെത്തി വിജയലക്ഷ്യത്തിലേക്ക് പെട്ടെന്ന് അടുക്കുകയായിരുന്നു കീവീസ് ബാറ്റ്‌സ്മാന്‍മാരുടെ ലക്ഷ്യം. എന്നാല് ഏഴാമത്തെ ഓവറില് ഒരു റണ്‍സ് പോലും വിട്ടുകൊടുക്കാതെ വില്യംസണിനേയും ഭുവി മടക്കി. ഇതോടെ ഏഴ് ഓവറില് രണ്ട് വിക്കറ്റ് നഷ്ടത്തില് നിലയിലായി ന്യൂസിലാന്‍ഡ് എങ്കിലും നികോള്‍സും ടെയ്‌ലറും ചേര്‍ന്ന് വിജയം ലക്ഷ്യം കടന്നു. ടോസ് നഷ്ടപ്പെട്ട് ആദ്യം ബാറ്റ് ചെയ്യേണ്ടി വന്ന ഇന്ത്യ 30.5 ഓവറില് 92 റണ്‍സിന് ഓള് ഔട്ടായി. കോഹ് ലിയുടേയും ധോനിയുടേയും അഭാവത്തില് ഇറങ്ങിയ ഇന്ത്യന് ബാറ്റിങ് നിരയ്ക്ക് ബോള്‍ട്ടിന്റേയും ഗ്രാന്‍ഡ്‌ഹോമിന്റേയും ബോളുകള്‍ക്ക് മുന്നില് പിടിച്ചു നില്‍ക്കുവാനായില്ല.\n18 റണ്‍സ് നേടിയ ചഹലാണ് ഇന്ത്യയുടെ ടോപ് സ്‌കോറര്. 16 റണ്‍സ് എടുത്ത പാണ്ഡ്യയും 15 റണ്‍സ് എടുത്ത കുല്‍ദീപ് യാദവുമാണ് ചഹലിന് പിന്നിലുള്ള ഇന്ത്യയുടെ ടോപ് സ്‌കോറര്‍മാര്. വാലറ്റത്ത് ചഹലും കുല്‍ദീപും ചേര്‍ന്ന് ഇന്ത്യയുടെ ടോട്ടല് നൂറ് കടത്തുവാനുള്ള ശ്രമം നടത്തിയെങ്കിലും അത് വിജയിച്ചില്ല. 25 റണ്‍സാണ് ഇരുവരും ചേര്‍ന്ന് കൂട്ടിച്ചേര്‍ത്ത്. ഇന്ത്യയുടെ ഇന്നിങ്‌സിലെ ഉയര്‍ന്ന കൂട്ടുകെട്ടും ഇതായിരുന്നു. ഓപ്പണിങ്ങില് ധവാനും രോഹിത്തും ചേര്‍ന്ന് കൂട്ടിച്ചേര്‍ത്ത 21 റണ്‍സാണ് രണ്ടാമത്തെ ഉയര്‍ന്ന കൂട്ടുകെട്ട്.\nഭുവനേശ്വര് കുമാര് ന്യൂസിലാന്‍ഡ് ഏകദിനം റോസ് ടെയ്‌ലര് ഹാമില്‍ട്ടണ്


പച്ചപ്പിനു നടുവിൽ ഒരു കിളിക്കൂട് | Contemporary House | Cost Effective Home\nപച്ചപ്പിനു നടുവിൽ ഒരു കിളിക്കൂട്\nമനോരമ ലേഖകൻ July 19, 2019 09:19 AM IST\nകോഴിക്കോട് ജില്ലയിലെ കൊടുവള്ളിയിലാണ് സുജാസിന്റെ വീട്. തെങ്ങും മറ്റു ഫലവൃക്ഷങ്ങളും നിറയുന്ന പ്ലോട്ടിൽ കാറ്റും വെളിച്ചവും നിറയുന്ന ഒരു വീട് എന്നതായിരുന്നു വീട്ടുകാരുടെ ആവശ്യം. വിശാലമായ 80 സെന്റിന്റെ ആനുകൂല്യം മുതലാക്കി, പരമാവധി മുറ്റം നൽകി, പിന്നിലേക്കിറക്കിയാണ് വീട് പണിതത്. താന്തൂർ സ്റ്റോണും ഓസ്‌ട്രേലിയൻ ഗ്രാസും വിരിച്ചാണ് ലാൻഡ്സ്കേപ് ഒരുക്കിയത്.\nസമകാലിക ശൈലിയിലാണ് ഡിസൈൻ. ബാൽക്കണിയിൽ ജിഐ പൈപ്പിന് മുകളിൽ ടഫൻഡ് ഗ്ലാസ് നൽകി അടച്ചുറപ്പ് നൽകിയിരിക്കുന്നു.\nപോർച്ച്, സിറ്റൗട്ട്, ഫോർമൽ ലിവിങ്, ഫാമിലി ലിവിങ്, ഡൈനിങ്, കോർട്യാർഡ്, കിച്ചൻ, വർക്കേരിയ, അഞ്ചു കിടപ്പുമുറികൾ എന്നിവയാണ് 3300 ചതുരശ്രയടിയിൽ ഉൾക്കൊള്ളിച്ചത്.\nസ്വീകരണമുറിയിൽ ഒരു ഭിത്തിയിൽ ഹൈലൈറ്റർ നിറങ്ങൾ നൽകി നിഷുകളിൽ ക്യൂരിയോസ് നൽകി അലങ്കരിച്ചിരിക്കുന്നു. ഇളം നിറത്തിലുള്ള ഗ്രാനൈറ്റാണ് നിലത്തുവിരിച്ചത്. മഹാഗണിയും ടഫൻഡ് ഗ്ലാസും കൊണ്ടാണ് ഗോവണിയുടെ കൈവരികൾ. ഗോവണിയുടെ വശത്തായി ഊണുമേശ സജ്ജീകരിച്ചു. ജിപ്സം, പ്ലൈവുഡ് ഫിനിഷിൽ ഫോൾസ് സീലിങ് ചെയ്ത് ലൈറ്റുകൾ നൽകിയത് അകത്തളം പ്രസന്നമാക്കുന്നു.\nഅഞ്ചു കിടപ്പുമുറികളിലും അറ്റാച്ഡ് ബാത്റൂം, വാഡ്രോബ്, ഡ്രസിങ് ഏരിയ എന്നിവ വേർതിരിച്ചു. ഹെഡ്ബോർഡിൽ വ്യത്യസ്ത പാനലിങ് നൽകി വേർതിരിവ് നൽകി.\nമൾട്ടിവുഡ്, ലാമിനേറ്റ് ഫിനിഷിലാണ് അടുക്കളയിലെ കബോർഡുകൾ. കൗണ്ടറിൽ ഗ്രാനൈറ്റ് വിരിച്ചു.\nക്രോസ് വെന്റിലേഷൻ നൽകിയ അകത്തളങ്ങളിൽ ചൂട് താരതമ്യേന കുറവാണ്. ഇടങ്ങളുടെ തന്മയത്വത്തോടെയുള്ള സജീകരണമാണ് ഈ വീടിനെ വ്യത്യസ്തമാക്കുന്നത്.\nDesign and Construction :- Architizer Builders\nMalappuram , Calicut


ഒരു വെറ്റിനറി ഡോക്ടർ ആനപ്രേമി സംഘത്തിന്റെ ക്രൂരതകൾ വിവരിക്കുന്നു - Boolokam\nHome Boolokam ഒരു വെറ്റിനറി ഡോക്ടർ ആനപ്രേമി സംഘത്തിന്റെ ക്രൂരതകൾ വിവരിക്കുന്നു\nഒരു വെറ്റിനറി ഡോക്ടർ ആനപ്രേമി സംഘത്തിന്റെ ക്രൂരതകൾ വിവരിക്കുന്നു\nഡോ. കിരൺദേവ് എം.എസ് എഴുതുന്നു\nതെച്ചിക്കോട്ടുകാവ് രാമചന്ദ്രൻ എന്ന ഗജവീരനെ ചുറ്റിപ്പറ്റിയുള്ള ഒരുപാട് വിവാദങ്ങൾ പലയിടത്തായി കണ്ടു. രാമചന്ദ്രൻ നടുക്കുനിന്ന് നയിച്ചില്ലെങ്കിൽ പൂരത്തിന്റെ എഴുന്നള്ളത്തിന് മാറ്റ് കുറഞ്ഞുപോവുമെന്നുള്ള ആനപ്രേമികളുടെ വാദം കേട്ടു. രാമചന്ദ്രൻ അക്രമാസക്തനാണെന്നും ഇപ്പോൾ എഴുന്നെള്ളത്തിനു കൊണ്ടുപോയാൽ അത് അപകടകരമാണ് എന്നുമുള്ള വിദഗ്ധോപദേശം മാനിച്ച് അനുമതി നിഷേധിച്ചു കൊണ്ടുള്ള കളക്ടർ അനുപമയുടെ ആനപിടിച്ചാലും ഇളകാത്ത നിലപാടും കണ്ടു. തെച്ചിക്കോട്ടുകാവ് രാമചന്ദ്രന്റെ കാര്യത്തിൽ എന്തായാലും നേരിട്ട് അറിയില്ല എങ്കിലും കാര്യങ്ങള് വ്യത്യസ്തം ആവാൻ തരമില്ല. പ്രശസ്തിയിൽ അവനോളം വരില്ലെങ്കിലും ഒട്ടും പിന്നിലല്ലാത്ത മറ്റൊരു ആനയുണ്ട്, ഏവൂർ ശ്രീകൃഷ്ണസ്വാമിയുടെ സർവസ്വമായ സാക്ഷാൽ ഏവൂർ കണ്ണൻ. അവനെപ്പറ്റി ചിലത്, അവനെ നേരിട്ട് പരിചരിച്ച ഒരു വെറ്ററിനറി ഡോക്ടറെന്ന നിലയിൽ എനിക്ക് പറയാനുണ്ട്.\nഅവനുമായി സംസർഗം വേണ്ടിവരുന്നത്, 2013-ൽ ആണ്. ആദ്യപരിശോധനയിൽത്തന്നെ മദപ്പാടിന്റെ വ്യക്തമായ ലക്ഷണങ്ങൾ കണ്ടതിന്റെ പേരിൽ ഒരു കാരണവശാലും ആനയെ ഉത്സവത്തിന് എഴുന്നള്ളിക്കരുത് എന്ന ‘വിദഗ്ധോപദേശം’ നൽകി തിരിച്ചു പോന്നതാണ് വെറ്ററിനറി ഡോക്ടർമാരായ ഞങ്ങൾ. ആരോട് പറയാൻ..! ആര് കേൾക്കാൻ..! മദപ്പാടിൽ നിൽക്കുന്ന ആ സാധുവിനെ നിർബന്ധിച്ച് അമ്പലപ്പുഴയിലെ ഉത്സവത്തിന് എഴുന്നള്ളിച്ച് കൊണ്ടുവന്നു. എഴുന്നള്ളത്തിനിടെ എന്തോ പ്രകോപനമുണ്ടായി അവൻ പാപ്പാനെ കുത്തിക്കൊന്നു.\nഅത്രയും കാലം ചിത്രം പ്രദർശിപ്പിച്ചും, വാലിലെ രോമത്തിൽ മോതിരം കെട്ടിയും, ധൈര്യമുണ്ടാവാൻ കുഞ്ഞുങ്ങളെ കാലിനിടയിലൂടെ നൂഴിച്ചുമൊക്കെ കൊണ്ടുനടന്ന ആ ഗജവീരൻ രണ്ടാം പാപ്പാനെ കുത്തിക്കൊന്ന ശേഷം തുടർച്ചയായി ഒരാഴ്ചക്കാലമാണ് അവിടെ ചങ്ങലയിട്ട് പലവിധ ശിക്ഷകൾക്കും പീഡനങ്ങൾക്കും വിധേയനാക്കിയത്. ഇതെല്ലാം കഴിഞ്ഞിട്ടും അവനെ മെരുക്കി നിർത്താൻ കഴിയാതെ വന്നപ്പോൾ, അവസാനം ഉത്സവത്തിന്റെ പത്താം നാളാണ് ഡോക്ടർമാരെ ഈ വിവരം ഔദ്യോഗികമായി അറിയിക്കുന്നത്.അതും, തിരികെ കൊണ്ടുവരാൻ ഞങ്ങളുടെ സഹായമില്ലാതെ പറ്റില്ല എന്നുവന്നതുകൊണ്ടുമാത്രം.\nആനയെ എങ്ങനെയും ചെറിയൊരു സെഡേഷൻ കൊടുത്ത് ലോറിയിൽ കയറ്റി തിരികെ ഏവൂർക്ക് പറഞ്ഞയക്കുക എന്ന ഈ ദുഷ്കര ദൗത്യത്തിന് നിയോഗിക്കപ്പെട്ടവരോ ഡോ.ഉണ്ണികൃഷ്ണൻ, ഡോ. ഗോപകുമാർ (കൂടെ ഇന്റേൺഷിപ്പ് ട്രെയിനി ആയി ഞാനും)എന്നിവർ അടങ്ങിയ പരിചയസമ്പന്നരായ വെറ്ററിനറി ഡോക്ടർമാരുടെ ഒരു സംഘവും. എന്തെങ്കിലും അപ്രിയം പറഞ്ഞാൽ ഞങ്ങളെ തല്ലാൻ മടൽ വെട്ടി വെച്ചിരുന്നു ഏവൂറിലെ ആനപ്രേമിസംഘം. ചെന്നപാടേ തെറിയഭിഷേകമായിരുന്നു. കാര്യങ്ങളുടെ നിയന്ത്രണം പ്രദേശത്തെ പോലീസിന്റെയോ അല്ലെങ്കിൽ പ്രാദേശിക അതോറിറ്റികളുടെയോ ഒന്നും കയ്യിലായിരുന്നില്ല. പകരം, ആനപ്രേമികളുടെ ഒരു സംഘമായിരുന്നു അവിടെ എല്ലാം നിയന്ത്രിച്ചുകൊണ്ടിരുന്നത്.\nഒട്ടും എളുപ്പമുള്ള ഒരു പണിയായിരുന്നില്ല അത്. ഉച്ചക്ക് 12 മണിക്ക് തുടങ്ങിയ ഉദ്യമം പിറ്റേന്ന് വെളുപ്പിന്5മണി വരെ നീണ്ടു അത്. മദപ്പാടിലുള്ള ആനയെ സ്വന്തം ജീവൻ പോലും പണയപ്പെടുത്തി അതിന്റെ തൊട്ടടുത്ത് ചെന്നുനിന്ന് ചികിത്സിക്കുന്ന ഡോക്ടർമാർ. സുരക്ഷിതമായ അകലത്തിൽ മാറി നിന്നു ഡോക്ടർമാരെ നിർത്താതെ ചീത്തവിളിക്കുന്ന ആനപ്രേമികൾ.\nഇതേ കണ്ണൻ രണ്ടാം പാപ്പാനെ കൊന്ന ശേഷമുള്ള ഒരാഴ്ച ഒരാളും തിരിഞ്ഞു പോലും നോക്കാൻ ഇല്ലാതെ അവിടെ മദപ്പാടിൽ കിടന്നു.. അമ്പലമുറ്റത്തെ ഇരുട്ടിൽ, വൃണത്തിൽ പുഴുവരിച്ച അവസ്ഥയിൽ ആ പാവം ആന അവിടെ നിന്ന നിൽപ്പുനിന്നു. എഴുന്നള്ളിച്ച് കൊണ്ടുവന്നവരുടെ മേൽ ആരും പഴിചാരിയില്ല. അത്രയും ദിവസം മൃതപ്രായനായി അവിടെ കിടന്നിട്ടും അതിനെ തിരിഞ്ഞ് നോക്കാതിരുന്ന അമ്പലക്കമ്മിറ്റിക്കാരെയും ആരും ഒന്നും പറഞ്ഞില്ല. ആവേശം മൂത്തുനിന്നിരുന്ന ആനപ്രേമികൾക്കും ഏവൂർ കണ്ണൻ ഫാൻസിനും എല്ലാം അവരുടെ ദേഷ്യം പ്രകടിപ്പിക്കാനുണ്ടായിരുന്നത് അതിനെ ചികിത്സിക്കാൻ വന്ന ഡോക്ടർമാരുടെ നെഞ്ചത്ത് മാത്രം.തൽക്കാലം ആനപ്രേമികൾക്ക് പഴി ചാരാൻ ആരെങ്കിലും മതി..ഡോക്ടർ എങ്കിൽ ഡോക്ടർ..അവരുടെ ആനപ്രേമവും ആവേശവും ആരുടെ എങ്കിലും നേർക്ക് പ്രകടിപ്പിക്കണം, അത്രമാത്രം. ഇന്നിപ്പോൾ തൃശൂർ കളക്ടർക്ക് നേരെയുള്ള ആവേശം മൂത്ത പ്രകടനങ്ങളും മറ്റൊന്നല്ല.. അല്ലെങ്കിൽ രാമചന്ദ്രനെ എഴുന്നെള്ളിക്കാൻ അനുവദിക്കാത്ത മറ്റേതൊരു അധികാരിയുടെയും നേർക്ക് കാണിക്കുന്നത് പോലെ. ഗജരാജ പ്രമുഖനായ ഏവൂർ കണ്ണന്റെ കുറുമ്പിന് ഇരയായി അന്ന് പൊലിഞ്ഞത് രണ്ടാം പാപ്പാനായിരുന്ന ഒരു ചെറുപ്പക്കാരന്റെ ജീവിതമാണ്. അന്നത്തെ അവന്റെ പരാക്രമത്തിൽ വഴിയാധാരമായത് അയാളെ ആശ്രയിച്ചു കഴിഞ്ഞുപോന്നിരുന്ന ഒരു കുടുംബമാണ്. അന്ന് ഞങ്ങളുടെ കൂടെയുണ്ടായിരുന്ന വെറ്ററിനറി ഡോക്ടർ സുഹൃത്ത് ഡോ.ഗോപകുമാറിനെ നിങ്ങൾ കയ്യേറ്റം ചെയ്യുകവരെ ചെയ്തു.\nഇതേ ഗോപകുമാർ ഡോക്ടർക്ക് രണ്ടുകൊല്ലം കഴിഞ്ഞ് മല്ലപ്പള്ളിയിലെ വായ്പൂർ അമ്പലത്തിലെ ഉത്സവത്തിനിടെ മദപ്പാടിലായ ഗംഗാധരൻ എന്ന മറ്റൊരു ആനയെ മയക്കുവെടി വെച്ച് തള ക്കാൻ പോവേണ്ടി വന്നു. മദപ്പാടിലുള്ള ആ ആനയെയും മയക്കുവെടി വെക്കാൻ ഡോ. ഗോപകുമാറിന് സ്വന്തം ജീവൻ പണയപ്പെടുത്തി ചെന്നുനിൽക്കേണ്ടി വന്നു. വളരെ കഷ്ടപ്പെട്ട് ഡോക്ടർ ഒരുവിധം ആനയെ മയക്കു വെടി വെച്ചു. അതിനിടെ ചുറ്റിനും ആവേശകമ്മിറ്റി കൂടി വളഞ്ഞു നിന്നിരുന്ന ആനപ്രേമികൾ കല്ലെടുത്ത് ആനയെ എറിഞ്ഞു. അതോടെ ആന ഡോക്ടർക്കുനേരെ തിരിഞ്ഞു. ആന കൊമ്പുകുലുക്കി ഓടിവരുന്നതുകണ്ട് പിന്തിരിഞ്ഞോടിയ ഡോക്ടർ ഒരു കയ്യാലയിൽ തട്ടി വഴിയിൽ വീണുപോവുകയായിരുന്നു. പിറകെ വന്ന ആനയുടെ ചവിട്ടിൽ അദ്ദേഹത്തിന്റെ വാരിയെല്ലുകൾ തകർന്നു. ഗുരുതരമായി പരിക്കേറ്റ അദ്ദേഹം തൽക്ഷണം മരിച്ചുപോയി.\nഅദ്ദേഹത്തിന്റെ കുഞ്ഞു മകൾക്ക് അന്നവളുടെ സ്നേഹ നിധിയായ അച്ഛനെ നഷ്ടമായി. അദ്ദേഹത്തിന്റെ ഭാര്യയുടെ ജീവിതത്തിലെ വെളിച്ചമാണ് അന്നവിടെ വെച്ച് അണഞ്ഞുപോയത്. ഞങ്ങൾക്ക് നഷ്ടപ്പെട്ടത് പരിണിതപ്രജ്ഞനായൊരു സഹപ്രവർത്തകനെയും.\nമദപ്പാടിൽ ഇരുന്ന ആ ആനയെ, കൊണ്ടുപോവരുത് എന്ന് ഡോക്ടർമാർ കൃത്യമായി വിലക്കിയിട്ടും അത് ചെവിക്കൊളളാതെ, അന്ന് എഴുന്നെള്ളിപ്പിന് നിർബന്ധിച്ചു വിളിച്ചു കൊണ്ടുപോയ ആനപ്രേമികൾക്കുമാത്രമാണ് ഒന്നും നഷ്ടമാവാതിരുന്നത്..!\ndr കിരൺദേവ് എം എസ്\nPrevious articleസ്വാദിഷ്ടമായ തക്കാളി സാദം\nNext articleഎത്ര കാര്യക്ഷമമാണ് ഈ മന്ത്രിയും വകുപ്പും


ഇന്ത്യയെ പ്രകമ്പനം കൊള്ളിച്ച ഒരേയൊരു അയോധ്യ പ്രതിഷേധ മാര്‍ച്ച്; മഅ്ദനിയുടെ നേതൃത്വത്തില് 95 ല് നടന്ന പ്രതിഷേധത്തെക്കുറിച്ച് – Keyboard journal\nഇന്ത്യയെ പ്രകമ്പനം കൊള്ളിച്ച ഒരേയൊരു അയോധ്യ പ്രതിഷേധ മാര്‍ച്ച്; മഅ്ദനിയുടെ നേതൃത്വത്തില് 95 ല് നടന്ന പ്രതിഷേധത്തെക്കുറിച്ച്\nBy Mrudula Bhavani on December 7, 2018 (updated December 7, 2018)\n1995 ഡിസംബർ ആറിന് ബാബ്റി മസ്ജിദ് പുനർനിർമാണം ആവശ്യപ്പെട്ടുകൊണ്ട് പിഡിപി അയോധ്യയിലേക്ക് നടത്തിയ അയോധ്യാ മാർച്ചിൽ ചെയർമാൻ അബ്ദുൾ നാസർ മഅ്ദനിക്കൊപ്പം പങ്കെടുത്ത ഒാർമകൾ പങ്കുവെച്ച് പിഡിപി സംസ്ഥാന ജനറല് സെക്രട്ടറി മുഹമ്മദ് റജീബ്.\n“പിഡിപിയുടെ അയോധ്യ മാര്‍ച്ചിന്‍റെ ഓര്‍മകളാണിത്. നിശ്ചയ ദാര്‍ഢ്യത്തോടെയുള്ള ഒരു സമരത്തിന് നേതാവിന്‍റെ നേതൃപരമായ പങ്കുണ്ടാകുമ്പോള് അത് മധുരിക്കുന്ന ഒാര്‍മകളാണ്. കാല് നഷ്ടപ്പെട്ട, പരസഹായത്തോടുകൂടി മാത്രം നടക്കാന് കഴിയുന്ന ഒരു നേതാവിന്‍റെ ആത്മസമര്‍പ്പണത്തിന്‍റെ സാന്നിധ്യം സമരത്തിനുണ്ടാകുമ്പോള് അതില് ഇരട്ടി മധുരം ആസ്വദിക്കാം.\nസമരങ്ങളുടെ ചരിത്രങ്ങള് പിന്‍തലമുറക്ക് ആവേശമാണ്. പ്രവര്‍ത്തന പാതയില് മുന്നേറാനുള്ള കരുത്തും ഊര്‍ജ്ജവുമാണ് അത്.\nബാബരി മസ്‌ജിദ് തകര്‍ക്കപ്പെട്ടതിന് ശേഷം പിഡിപി മലപ്പുറത്ത് നടത്തിയ പുനര്‍നിര്‍മാണ പ്രതിജ്ഞ നിറവേറ്റപ്പെടുന്നതിന്‍റെ ഭാഗമായിരുന്നു ആ യാത്ര. ബാബരിധ്വംസനത്തിന് ശേഷം ദേശീയമോ പ്രാദേശികമോ ആയ ഒറ്റ സംഘടനകളും ഇത്തരമൊരു പ്രതിഷേധത്തിന് മുതിരാത്ത സാഹചര്യത്തിലാണ് പിഡിപി അയോധ്യമാര്‍ച്ച് എന്ന സമരത്തിന് മുതിര്‍ന്നത്.4സംഘങ്ങളാണ് അതിനായി തയ്യാറാക്കിയിരുന്നത്. ഒന്ന് പാര്‍ട്ടി സംസ്ഥാനനേതാക്കളുടെ നേതൃത്വത്തിലുള്ള ഔദ്യോഗിക സംഘം. ലക്നൗ ആയിരുന്നു ആ സംഘത്തിന്‍റെ ലക്ഷ്യം,\nഏതെങ്കിലും സാഹചര്യത്തില് അവര് അറസ്റ്റിലാകുകയാണെങ്കില് വരാണസിയില് എത്തി അവിടെ നിന്ന് അയോധ്യയില് എത്തി മാര്‍ച്ച് നടത്താന് മറ്റൊരു സംഘം, മൂന്നാമത്തേത് ബസ് മാർഗം ഫൈസാബാദിലെത്തി അവിടെ നിന്ന് റ്റൂവീലറിലും മറ്റുമായി അയോധ്യയിലെത്താനുള്ള സംഘം. മൂന്നാമത്തെ സംഘത്തോടൊപ്പം ചേരാനായിരുന്നു ഞങ്ങളുടെ സംഘം തീരുമാനിച്ചത്. ബഹു.അബ്ദുന്നാസിര് മഅ്‌ദനി, പാര്‍ട്ടി മഹാരാഷ്ട്ര ഘടകം പ്രസിഡന്റ് അഷ്‌റഫ് പടന്ന,പൂന്തുറ സിറാജ്, വിനീതനായ ഞാന് കൂടാതെ മറ്റ് പത്ത് പേര് എന്നിവരടങ്ങുന്നതായിരിന്നു നാലാമത്തെ സംഘം. സംവിധാനങ്ങളൊരുക്കി ദിവസങ്ങള്‍ക്ക് മുമ്പേ കേരളത്തില് നിന്ന് ബോംബെയിലേക്ക് യാത്ര തിരിച്ചു. അതിന് മുമ്പ് മാതാപിതാക്കളോട് യാത്ര പറയാനും പൊരുത്തം ചോദിക്കാനും ബഹു. മഅ്‌ദനി എന്നോട് നിര്‍ദേശിച്ചിരുന്നു. അദ്ദേഹവും ബാധ്യതകളും മറ്റുള്ള കണക്കുകളും ഭാര്യയുമായി ചര്‍ച്ച ചെയ്‌ത് ഏല്‍പ്പിച്ചിരിന്നു. നാലരനൂറ്റാണ്ട് നാഥന് സാഷ്ടാംഗം അര്‍പ്പിച്ച പള്ളി തകര്‍ത്ത ശക്തികള്‍ക്കെതിരെ അയോധ്യയിലേക്ക് പ്രതിഷേധത്തിന്‍റെ ഒരു മാര്‍ച്ച് സംഘടിപ്പിക്കുക എന്നത് ഒരു ബാധ്യതയാണെന്ന നിശ്ചയദാര്‍ഢ്യത്തിന് മുന്നില് മറ്റൊരു ചിന്തകള്‍ക്കും സ്ഥാനമില്ലായിരുന്നു. ബോംബെയില് അഷ്‌റഫ് സാഹിബിന്‍റെ വീട്ടിലായിരിന്നു ആദ്യതാമസം. പിന്നീട് അവിടെ നിന്ന് മാറി. സെപഷ്യല് ബ്രാഞ്ച് ഉദ്യോഗസ്ഥര് എറണാകുളത്തെ വീട്ടിലെത്തി അന്വഷിച്ചപ്പോള് മഅ്‌ദനി അവിടെയില്ല, അയോധ്യയിലേക്ക് പോയി എന്ന വിവരം അവര്‍ക്ക് ലഭിച്ചു. സ്വാഭാവികമായും അദ്ദേഹം എവിടെയുണ്ടെന്ന് അറിയാന് ഉന്നതതല അന്വേഷണങ്ങള് വ്യാപിപ്പിച്ചു.\nവിമാനത്താവളങ്ങള്,റെയില്‍വെ സ്റ്റേഷനുകള്, ബസ്‌ടെര്‍മിനലുകള് അങ്ങനെ രാജ്യത്തിന്റെ മുക്ക്‌മൂലകള് പോലീസ് അരിച്ച്‌പെറുക്കി. ഞങ്ങളുടെ നിശ്ചയദാര്‍ഢ്യത്തിനും സൂക്ഷ്‌മതക്കും മുന്നില് അതെല്ലാം നിഷ്‌ഫലമായി, ഞങ്ങള് എവിടെയുണ്ടെന്ന് കണ്ടുപിടിക്കാൻ അവര്‍ക്കായില്ല. ശിവസേന മുഖപത്രമായ സാമ്‌ന ഉള്‍പ്പെടെ മിക്കവാറും എല്ലാ ദേശീയപത്രങ്ങളിലും നിറം പിടിപ്പിച്ച നുണക്കഥകള് നിറച്ച വാര്‍ത്തകള് പ്രത്യക്ഷപ്പെട്ടു. ഡിസംബറിന്‍റെ ആദ്യ ആഴ്‌ചയില് തന്നെ വേഷ പ്രഛന്നരായി വ്യത്യസ്‌ത സംഘങ്ങളായി യാത്ര തിരിച്ചു. പത്രപ്രവര്‍ത്തകന് ഫോട്ടോഗ്രാഫര്, ടൂറിസ്റ്റുകള് അങ്ങനെ വ്യത്യസ്‌ത വേഷങ്ങളിലായിരുന്നു യാത്ര. പാര്‍ട്ടി നേതാക്കന്‍മാരുടെ നേതൃത്വത്തിലുള്ള ആദ്യ സംഘത്തെ ലക്നൗവിൽ അറസ്റ്റ് ചെയ്‌തുവെന്ന വാര്‍ത്ത പുറപ്പെടുന്നതിന് മുമ്പേ കിട്ടിയിരിന്നു. ഉറുമ്പരിച്ചാല് പോലും അറിയുന്നത്ര പഴുതുകളടച്ച കര്‍ശനമായ സുരക്ഷയായിരിന്നു യുപിയിലുള്ളത്, അതുകൊണ്ട് രണ്ടാമത്തെ സംഘത്തെയും അറസ്റ്റ് ചെയ്യുമെന്ന് എതാണ്ട് ഉറപ്പായിരുന്നു.\nമൂന്നും നാലും സംഘങ്ങള് അയോധ്യയിലെത്തി അയോധ്യയിലേക്ക് മാര്‍ച്ച് നടത്തണമെന്നായിരിന്നു പിന്നീട് തീരുമാനിച്ചത്, ബോംബെ വിമാനത്താവളത്തിലെ നാലാംഘട്ട സുരക്ഷ പരിശോധനയില് ബഹുമാന്യ നേതാവിന്‍റെ കൃത്രിമ കാല് കണ്ടുപിടിച്ച് സുരക്ഷ എജന്‍സികള് അദ്ദേഹത്തെ തിരിച്ചറിഞ്ഞു. പത്രപ്രവര്‍ത്തക വേഷത്തിലായിരുന്ന അബ്ദുന്നാസിര് മഅ്‌ദനിയെ കൃത്യമായി തിരിച്ചറിഞ്ഞുവെന്ന് വിമാനം വരാണസിയിലെത്തിയപ്പോള് പൈലറ്റിന്‍റെ അനൗണ്‍സ്‌മെന്‍റില് നിന്ന് കൂടുതല് വ്യക്തമായി. അറസ്റ്റിന് തയ്യാറാകണമെന്ന കമീഷണറുടെ നിര്‍ദേശവും വന്നു. വിമാനത്തിനുള്ളില് നിന്ന് വേഷം മാറി അറസ്റ്റിന് തയ്യാറെടുത്തു. വരാണസി പോലീസ് കമീഷണറും കളക്ടറും ഉള്‍പ്പെടെയുള്ള വന് സംഘത്തിന് അപ്പോഴും സംശയം അവര്‍ക്ക് കിട്ടിയ രൂപസാദൃശ്യ വിവരത്തില് നിന്ന് വ്യത്യസ്‌തമായിരുന്നു മഅ്‌ദനിയുടെ വേഷം. ഒടുവില് കമീഷണറുമായി സംസാരിച്ച് ലക്നൗവിൽ അറസ്റ്റ് വരിക്കാമെന്ന ധാരണയില് വീണ്ടും യാത്ര തുടര്‍ന്നു.\nലക്നൗവിലേക്കുള്ള യാത്രക്കുള്ള ടിക്കറ്റുകള് അവിടെ നിന്നു തന്നെ ശരിയാക്കി. പോലീസ് വലയത്തില് വീണ്ടും വിമാനത്തിനകത്തേക്ക്. കൂടെയുണ്ടായിരിന്ന അഷ്‌റഫ് പടന്ന വിമാനത്തിനകത്ത് കയറിയ ഉടനെ ഉച്ചത്തില് ഹിന്ദിയില് മുദ്രാവാക്യം വിളിച്ചു, “ബാബരി മസ്‌ജിദ് മസ്‌ജിദ്‌ഹെ മന്ദിര് നഹീഹെ”. ദിഗന്ദങ്ങള് പൊട്ടുമാറ് ഉച്ചത്തില് മറ്റ് മുദ്രവാക്യങ്ങളും വിമാനത്തിലുള്ളില് ഉയര്‍ന്നു. ഹിന്ദി അത്ര വശമല്ലാതിരുന്ന ഞങ്ങള്‍ക്ക് അദ്ദേഹത്തിന് വേണ്ട പിന്തുണ കൊടുക്കാനായതുമില്ല എങ്കിലും ഞങ്ങളും മുദ്രവാക്യം വിളികളുമായി സീറ്റിലേക്ക്. മുദ്രാവാക്യം വിളികളിലെ പ്രതിഷേധം മനസ്സിലാക്കിയ വിമാനത്തിനകത്തുണ്ടായിരിന്ന സവര്‍ണ്ണ ഫാസിസ്റ്റുകള് ഞങ്ങള്‍ക്കെതിരെ തിരിഞ്ഞു പ്രതിഷേധിക്കാന് തുടങ്ങി. ആക്രോശിച്ച് കൊണ്ട് ഞങ്ങള്‍ക്ക് നേരെ പാഞ്ഞടുത്തു. അതില് മഹാരാഷ്ട്ര ഉപമുഖ്യമന്ത്രി ഗോപിനാഥ് മുണ്ടെയുടെ സഹോദരന് ഉള്‍പ്പെടെയുള്ള ബിജെപി സംഘപരിവാര് നേതാക്കളുമുണ്ടായിരിന്നു. ഒടുവില് പൈലറ്റ് കോക്‌പിറ്റില് നിന്ന് ഇറങ്ങി വന്ന് അവരെ ശക്തമായി ശകാരിച്ചതിന് ശേഷമാണ് അവരടങ്ങിയത്. പിന്നീട് ലക്നൗവിലെത്തി അറസ്റ്റ് വരിച്ചു. അപ്പോഴും ഒരു സംഘം പോലീസിന്‍റെ കണ്ണ് വെട്ടിച്ച് ഫൈസാബാദിലെത്തി മാര്‍ച്ച് നടത്തി അറസ്‌റ്റ് വരിച്ചു.\nപിഡിപിയുടെ പ്രവര്‍ത്തന സമരപോരാട്ട ചരിത്രങ്ങളിലെ ഉജ്ജ്വലമായ സമരമായിരിന്നു അയോധ്യമാര്‍ച്ച്. ഡിസംബര് ഏഴിന് ഉത്തരേന്ത്യയില് ഇറങ്ങിയ മിക്ക പത്രങ്ങളിലെ പ്രധാന തലക്കെട്ടുകള് പി ഡി പി യുടെ അയോധ്യ മാര്‍ച്ച് തന്നെയായിരിന്നു. ദക്ഷിണേന്ത്യയിലെ കൊച്ച് സംസ്ഥാനമായ കേരളത്തിലെ ഒരു പാര്‍ട്ടി. കാല് നഷ്ടപ്പെട്ട ഒരു നേതാവ്, തന്‍റെ പാര്‍ട്ടി പ്രവര്‍ത്തകരുമൊത്ത് മാര്‍ച്ച് നടത്തിയത്, ഉത്തേന്ത്യയിലെ സംഘടനകള്‍ക്കും പാര്‍ട്ടികള്‍ക്കും കഴിയാത്തത് പിഡിപിക്ക് കഴിഞ്ഞു എന്നതുമുണ്ടായിരുന്നു. വാര്‍ത്തകളിലെ ശീര്‍ഷകങ്ങളില്\nനിശ്‌ബദമായിരുന്ന, ബാബരി തകര്‍ച്ചക്ക് ശേഷം പകച്ച് പോയിരുന്ന, ഗാന്ധിവധത്തിന് ശേഷം രാജ്യം കണ്ട ക്രൂരമായ അക്രമത്തിനെതിരെ വേണ്ടത്ര ശബ്ദമുയര്‍ത്താന് മടിച്ച് നിന്നിരുന്ന, മതേതരസമൂഹത്തിന് പ്രത്യേകിച്ച് മുസ്ലിം സമൂഹത്തിന് പുതിയ കരുത്ത് പകരുന്നതായിരിന്നു പിഡിപിയുടെ അയോധ്യ മാര്‍ച്ച്. അതുതന്നെയാണ് മറ്റ് സമരങ്ങളില് നിന്ന് അതിനെ വ്യത്യസ്തമാക്കുന്നതും. അത് പിന്നീട് നാല് ദിവസങ്ങളോളം അവിടെയുണ്ടായിരുന്ന ഞങ്ങള്‍ക്ക് മുസ്ലിം നേതാക്കളില് നിന്നും സാധരണക്കാരില് നിന്നും ബോധ്യപ്പെട്ടതുമാണ്.\nഫാസിസം ആക്രോശങ്ങളും അട്ടഹാസങ്ങളുമായി പാഞ്ഞടുക്കുമ്പോഴും, ബാധ്യതയുള്ളവര് ആരോഗ്യത്തിന്‍റെ പൂര്‍ണ്ണാവസ്ഥയില് അര്‍ത്ഥഗര്‍ഭമായ മൗനം തുടരുമ്പോള്, ഒന്നെഴുന്നേറ്റ് നില്‍ക്കാന് മടിക്കുമ്പോള്, ചാട്ടുളി പോലെ പാഞ്ഞടുത്തു വരുന്ന ഫാസിസത്തിനെതിരെ ധീരമായി ചങ്കൂറ്റത്തോടെ വീല് ചെയറില് എഴുന്നേറ്റ് നില്‍കുന്ന മഹാനായ നേതാവിന് പിന്നില് അണിനിരക്കാനാകുക എന്നതാണ് ഞങ്ങളെ ധന്യരാക്കുന്നത്.\nകരുതല് തടങ്കലില് ഞങ്ങളെ പാര്‍പ്പിച്ചിരുന്നത് ലക്‌നൗവിലെ ഗവണ്‍മെന്‍റ് ഗസ്റ്റ് ഹൗസിലായിരുന്നു. പിറ്റെ ദിവസം അതായത് ഡിസംബര് ഏഴിന് വൈകുന്നേരം ഗസ്റ്റ് ഹൗസിന് മുന്നില് ഒരു പോലീസ് വാഹനം വന്നുനിന്നു. പോലീസ് കമീഷണര് ഓഫീസില് എത്താന് അതില് വന്നിറങ്ങിയ ഉദ്യോഗസ്ഥന് ആവശ്യപ്പെട്ടു. ഞങ്ങള് അദ്ദേഹത്തോടൊപ്പം അങ്ങോട്ട് പുറപ്പെട്ടു. അവിടെ പോലീസ് കമീഷണര് അലോക് ശര്‍മ ഞങ്ങളെ കാത്തിരിപ്പുണ്ടായിരുന്നു. ഞങ്ങളോട് കുശലാന്വേഷണങ്ങള് നടത്തി. ശേഷം അദ്ദേഹം അന്നത്തെ ഹിന്ദി -ഉറുദു വര്‍ത്തമാനപത്രങ്ങളില് ഞങ്ങളെ പറ്റി വന്ന വാര്‍ത്തകളെ കുറിച്ച് സംസാരിച്ചു. യഥാര്‍ത്ഥത്തില് അപ്പോഴാണ് മാധ്യമങ്ങളുടെ അന്നത്തെ തലക്കെട്ടുകളെല്ലാം പിഡിപിയുടെ അയോധ്യമാര്‍ച്ച് വാര്‍ത്തകളായിരുന്നുവെന്ന് ഞങ്ങളറിയുന്നത്. (ഗസ്റ്റ് ഹൗസില് പത്രങ്ങള് ലഭിച്ചിരുന്നില്ല.\nഒട്ടും സൗകര്യങ്ങളില്ലാത്ത പേരിനു മാത്രമുള്ള ഗസ്റ്റ് ഹൗസ് ) ഞങ്ങളെ കരുതല് തടങ്കലില് നിന്ന് ഒഴിവാക്കുന്നുവെന്ന് അദ്ദേഹം അറിയിച്ചു. ബാബരി തകര്‍ച്ചയില് ഖേദമുള്ള ഉദ്യോഗസ്ഥനായിരുന്നു അദ്ദേഹമെന്ന് സംസാരത്തില് ബോധ്യപ്പെട്ടു. ബാബരി തകര്‍ച്ചക്ക് ശേഷം തുടര്‍ന്നിങ്ങോട്ട് ഇന്ത്യയിലെ ന്യൂനപക്ഷങ്ങള് അനുഭവിക്കുന്ന അരക്ഷിതാവസ്ഥയെ പറ്റി ആശങ്കപ്പെട്ട ഉദ്യോഗസ്ഥനായിരുന്നു അദ്ദേഹം. യാത്ര പറഞ്ഞിറങ്ങിയ ഞങ്ങള് സുവര്‍ണകുമാര് ഉള്‍പ്പെടെയുള്ള പി ഡി പി നേതാക്കളുടെ അടുക്കലെത്തി മാര്‍ച്ചിനെ പറ്റിയുള്ള വിലയിരുത്തലുകള് നടത്തി. ശേഷം നാട്ടിലേക്ക് പോകാനുള്ള തയ്യാറെടുപ്പുകളുമായി നേതാക്കള് നീങ്ങി. ബഹു അബദുന്നാസിര് മഅ്ദനിയും ഞാനും കരിം കാലടിയും പിന്നെയും രണ്ട് ദിവസം കൂടി ലക്‌നൗവില് തങ്ങി. പിറ്റെ ദിവസം ഒരു വാഹനത്തില് (നമ്മുടെ നാട്ടിലെ ഒട്ടോറിക്ഷയെക്കാള് അൽപം വലുത്) അബുല് ഹസന് അലി നദ്‌വി സാഹിബിനെ കാണാന് നദ്വയിലേക്ക് പോയി.\nതിരികെ വരുമ്പോള് റോഡരികിലെ തട്ട്കടയില് നിന്ന് ഭക്ഷണമൊക്കെ കഴിച്ച് താമസ സ്ഥലത്തെത്തി (ബഹു അബദുന്നാസിര് മഅ്ദനിക്ക് അതൊരു പുതിയ അനുഭവമായിരുന്നു. ആള്‍ക്കൂട്ടത്തിന് നടുവിലായിരുന്നുവല്ലോ അദ്ദേഹം. സ്വതന്ത്രമായി ഇങ്ങനെയൊരു സാഹചര്യം പൊതുപ്രവര്‍ത്തനത്തില് സജീവായതിന് ശേഷം ആദ്യമായാണ് അദ്ദേഹം അനുഭവിക്കുന്നത്) ഞങ്ങള് സഞ്ചരിച്ച വാഹനത്തിന്റെ ഡ്രൈവറോട് ഹിന്ദിയും ഉറുദുവും അറിയാവുന്ന കരിം വിശേഷങ്ങള് യാത്രക്കിടയില് ചോദിക്കുന്നുണ്ടായിരുന്നു. കൂട്ടത്തില് ബാബരിയെ പറ്റിയും ചോദിച്ചു. ചോദ്യം കേട്ട ഉടനെ അദ്ദേഹം വാചാലനായി… ബാബരി തകര്‍ച്ചയില് ഉള്ള് പിടയുന്ന ഒരു മുസ്ലിം സഹോദരനായിരുന്നു അദ്ദേഹം.. 60 രൂപ ദിവസവാടകക്ക് വാഹനം ഓടിക്കുന്ന ആ സഹോദരന്7അംഗങ്ങളുള്ള കുടുംബത്തെ പോറ്റുന്നതോടൊപ്പം ബാബരി പോരാട്ടത്തിന് സംഭാവന ഞാനും നല്‍കുന്നുണ്ടെന്ന് പറഞ്ഞ് അദ്ദേഹം തുടര്‍ന്നു ഞാനുള്‍പ്പെടെയുള്ള നിരവധി പേര് ബാബരി പോരാട്ടത്തിന് സഹായം നല്‍കുന്നുണ്ട് പക്ഷേ നിര്‍ഭാഗ്യം ഞങ്ങള്‍ക്ക് നേതൃത്വം നല്‍കുന്നവര് ചേരി തിരിഞ്ഞ് പോരടിക്കുകയാണ് (ബാബരി ആക്ഷന് കമ്മിറ്റികളുടെ ചേരിപ്പോരിനെ പറ്റിയായിരുന്നു അദ്ദേഹത്തിന്റെ വ്യസനം) പരസ്പര സാമ്പത്തിക ആരോപണങ്ങള് ഉന്നയിക്കുന്നു. ഇതിനിടയില് കരിം ചോദിച്ചു. “ഇന്നലെ ഇവിടെ ബാബരി പുനര്‍നിര്‍മാണം ആവശ്യപ്പെട്ട് ഒരു മാര്‍ച്ച് നടന്നത് ശ്രദ്ധയില് പെട്ടോ?” ആ സഹോദരന് ആവേശത്തോടെയും തെല്ലൊരു വിഷമത്തോടെയും പറഞ്ഞു.\n“കഴിഞ്ഞ രണ്ട് മൂന്ന് ദിവസങ്ങളായി പത്രങ്ങളിലെല്ലാം അവരുടെ മാര്‍ച്ചിനെ പറ്റിയാണ് വാര്‍ത്തെയെല്ലാം. അതിന്‍റെ നേതാവ് ഒരു കാലില്ലാത്ത ആളെന്നാണ് പറയുന്നത്” (അദ്ദേഹം അറിഞ്ഞില്ല വാഹനത്തിലുള്ളത് ബഹു. അബ്ദുന്നാസിര് മഅ്ദനിയാണെന്ന്) നാണക്കേടാണ്. ഞങ്ങളൊക്കെ ഇവിടെയുള്ളപ്പോള് അങ്ങ് തെക്ക് നിന്ന് ഒരാള് നേതൃത്വം കൊടുത്തു കൊണ്ട് ഇങ്ങനെയൊരു സമരം നയിക്കുന്നത്. എന്ത് ചെയ്യാന് ഇവിടെയുള്ള ഞങ്ങളുടെ നേതാക്കള് ഇങ്ങനെയായി പോയിയെന്ന് അദ്ദേഹം ആത്മഗതം ചെയ്തു. വീണ്ടും അദ്ദേഹം നിര്‍ത്താതെ ബാബരിയെ പറ്റിയും മറ്റ് സാഹചര്യങ്ങളെ കുറിച്ചും നിര്‍ത്താതെ സംസാരിച്ചു.\nഒടുവില് താമസ സ്ഥലത്തെത്തി. ഇറങ്ങുന്നതിന് മുമ്പ് വാഹന വാടക കൂടാതെ കുറച്ച് തുക അധികം നല്‍കണമെന്ന് ബഹു. മഅ്ദനി കരിമിനോട് നിര്‍ദേശിച്ചിരിന്നു. വാഹനം നിര്‍ത്തി ഞാനും ഉസ്താദും മുറിയിലേക്ക് നടന്നു. വാഹനത്തിന്റെ പൈസ കൊടുക്കുന്നതിനിടയില് ഡ്രൈവറായ സഹോദരനോട് കരിം ആ രഹസ്യം വെളിപ്പെടുത്തിയിരുന്നു. താങ്കളുടെ വാഹനത്തില് യാത്ര ചെയ്തിരുന്നത് ആ കാലില്ലാത്ത, അയോധ്യമാര്‍ച്ച് നടത്താന് കേരളത്തില് നിന്ന് വന്ന പിഡിപിയുടെ ചെയര്‍മാന് അബ്ദുന്നാസിര് മഅ്ദനിയാണെന്ന്.\nഅദ്ദേഹം വിശ്വസിക്കാനാവാതെ വീണ്ടും വീണ്ടും ചോദിച്ച് കരീമിനോട് ഉറപ്പ് വരുത്തി. പിന്നെ ഒരോട്ടമായിരുന്നു..ഒാടികിതച്ച് അദ്ദേഹം റൂമിനടുത്തെത്തി. ഞങ്ങള് റുമിലേക്ക് പ്രവേശിക്കുന്നതേ ഉണ്ടായിരുന്നുള്ളു. ബഹു മഅ്ദനിയുടെ ശരീരത്തിലേക്ക് അദ്ദേഹം വീഴുകയായിരുന്നു. ആശ്ലേഷിക്കുന്നു. കട്ടിലില് ഇരുന്ന ഉസ്താദിന്‍റെ കാലിലേക്ക്, തടസപ്പെടുത്തിയിട്ടും അദ്ദേഹം ചുംബിച്ച് കൊണ്ടേയിരിന്നു. ഒരു ശരാശരി ഉത്തരേന്ത്യന് സാധരണക്കാരന്‍റെ സങ്കടപ്പെടുത്തുന്ന സ്‌നേഹപ്രകടനം. സങ്കടത്താല് അദ്ദേഹത്തിന്‍റെ വാക്കുകള് പുറത്തേക്ക് വരുന്നുണ്ടായിരുന്നില്ല. വാക്കുകള് മുറിഞ്ഞ് എന്തൊക്കെയോ അദ്ദേഹം പറയുന്നുണ്ടായിരുന്നു. ബഹു. മഅ്ദനി അദ്ദേഹത്തെ സമാധാനിപ്പിച്ചു. അല്പം സംഭാവന കൂടി നല്‍കി തിരിച്ചയച്ചു. എന്നിട്ടും അദ്ദേഹം പോയില്ല. മഅ്ദനിയുടെ ഒരോ ചലനങ്ങളും കതകിന് അപ്പുറത്ത് നിന്ന് അത്ഭുതത്തോടെ അതിലേറെ കൗതകത്തോടെ നോക്കി കൊണ്ടിരുന്നു. അവസാനം കരിം സമാധാനപ്പെടുത്തി പറഞ്ഞയച്ചു. ഉത്തര്‍പ്രദേശ്കാരനായ സാധാരണ മുസ്ലിമിന്റെ ബാബരിയോടും അതിന് വേണ്ടിയുള്ള സമരങ്ങളോടുമുള്ള ആത്മാര്‍ത്ഥത വെളിപ്പെടുത്തുന്നതായിരുന്നു ആ സംഭവം. ശക്തമായ ഒരു നേതൃത്വം ഇല്ലാത്തതാണ് ഉത്തരേന്ത്യന് മുസ്ലിംകള് സമ്മര്‍ദ്ദശക്തിയാവത്തതിന് കാരണമെന്ന് പിന്നീട് ഉത്തരേന്ത്യയിലെ പല ഭാഗങ്ങളും സന്ദര്‍ശിച്ച എനിക്ക് തോന്നിയിട്ടുണ്ട്. ന്യൂനപക്ഷങ്ങളുടെ ശാക്തീകരണം യാഥാര്‍ത്ഥ്യമാവാതിരിക്കാന് ചില രാഷ്ട്രീയ കക്ഷികളും അവയുടെ നേതൃത്വവും അണിയറയില് പണിയെടുക്കുന്നുമുണ്ട്.”\nCategory: NATIONAL, OPINION, POLITICS, Uncategorized | Tags: Abdul Nasir Maudani, ayodhya, Ayodhya march, Babri Masjid, pdp | Comments: 1\nPrevious post: “ബാബ്റി മസ്ജിദ് ഭൂമിയില് രാമക്ഷേത്രം ഉണ്ടായിരുന്നില്ല”; ഖനനത്തിന് സാക്ഷിയായ ആര്‍ക്കിയോളജിസ്റ്റിന്‍റെ അഭിമുഖം പൂര്‍ണ്ണരൂപത്തില്\nNext post: സഞ്ജീവ് ഭട്ടിന്റെ ജാമ്യാപേക്ഷ പാലന്‍പൂര് കോടതി തള്ളി\nWhy India blocked Lakshadweep’s oldest news portal?; Dweep Diary Editorial board member K Bahir Speaks\n‘അറബിക്കടലിലെ പലസ്തീനാക്കരുത്’; ലക്ഷദ്വീപിലെ സാഹചര്യത്തെക്കുറിച്ച് കലാവിദ്യാര്‍ത്ഥിയായ സ്വദേശിയുടെ കുറിപ്പ്\nപ്രൊഫ. ഹാനി ബാബു കോവിഡ് ബാധിതനായി, വിദഗ്ധ ചികിത്സ ആവശ്യപ്പെട്ട് കുടുംബം\nപ്രൊഫ. ഹാനി ബാബു ഗുരുതര രോഗാവസ്ഥയില്; ജയിലധികൃതര് ചികിത്സ നിഷേധിക്കുന്നുവെന്ന് കുടുംബം\nProf. Hany Babu’s health critical with acute eye infection; Family calls out inaction by prison authority\nസിദ്ദീഖ് കാപ്പനെ എയിംസ് കോവിഡ് വാര്‍ഡില് നിന്നും മഥുര ജയിലിലേക്ക് മാറ്റിയത് കോവിഡ് പരിശോധന നടത്താതെ, മതിയായ ചികിത്സ ലഭിച്ചില്ലെന്ന് സിദ്ദീഖ്\nShailaja Padindala’s ‘Vote Haaki’,asearing work hinting atafuturistic gender sensitive abode\nകോവിഡ് ബാധിതനായ സിദ്ധീഖ് കാപ്പനെ ആശുപത്രിക്കട്ടിലില് ചങ്ങലക്കിട്ടു; മാനസികമായി എത്ര തളര്‍ന്നിട്ടുണ്ടാവുമെന്ന് ഭാര്യ റെയ്ഹാനത്ത്\nകോവിഡ്-സിദ്ദീഖ് കാപ്പന്‍റെ നില ഗുരുതരം; അടിയന്തിര ഇടപെടല് ആവശ്യപ്പെട്ട് കുടുംബവും മാധ്യമ പ്രവര്‍ത്തകരും\nCoVID 19; ”Why not the money spent on more beds and oxygen plants?” Asks Dr Kafeel Khan\n“My condition is almost similar to that ofaMuslim by now, only after hearing that I am thinking of conversion” says Chitra Lekha\n“Make ‘right to health care’ justifiable through legislation”; demands ‘Health for All’\n”ലക്ഷദ്വീപിലെ സഹോദരീ സഹോദരൻമാർക്കൊപ്പ”മെന്ന് സണ്ണി വെയ്ൻ\nപരപ്പനങ്ങാടി സ്വകാര്യ ആശുപത്രിയിൽ ഭാര്യയ്ക്കും കുഞ്ഞിനുമൊപ്പമെത്തിയ യുവാവിന് സ്റ്റാഫിന്‍റെ അധിക്ഷേപം; ‘പരാതിപ്പെട്ടിട്ടും നടപടിയില്ല’\nവാളയാര് കേസ്: ഹരീഷ് വാസുദേവന്‍റെ അരോപണങ്ങള്‍ക്ക് മറുപടി പറഞ്ഞ് അഡ്വ. ബോബി തോമസ്\nകേരളത്തില് ബിജെപി വളര്‍ച്ച സിപിഎമ്മിന്‍റെയും കോണ്‍ഗ്രസിന്‍റെയും കഴിവുകേട്-സി മണികണ്ഠന്\nപാചക വിഡിയോ പോസ്റ്റ് ചെയ്തു; രെഹന ഫാത്തിമയ്ക്ക് അഭിപ്രായ സ്വാതന്ത്ര്യം വിലക്കി ഹൈക്കോടതി\n“മുഖ്യമന്ത്രിയുടെ മുഴുവന് പിന്തുണയും വേണം”; സിദ്ദീഖ് കാപ്പന്‍റെ മോചനത്തിനായി സര്‍ക്കാര് ഇടപെടല് ആവശ്യപ്പെട്ട് ഭാര്യ റെയ്ഹാനത്\nമാവോയിസ്റ്റ് നേതാവ് വേല്‍മുരുഗന്‍റെ ഏറ്റുമുട്ടല് കൊലപാതകം; പൊലീസ് ഭാഷ്യം ഉയര്‍ത്തുന്ന ചോദ്യങ്ങള്\n”ഇന്ത്യയെ നോക്കൂ എത്ര വൃത്തികേടാണ്”- ഡോണൾഡ് റ്റ്രംപ്\nസിദ്ധീഖ് കാപ്പന്‍റെ അറസ്റ്റ് രാജ്യത്തെ നീതിയുടെ അവസ്ഥയെ വെളിവാക്കുന്നുവെന്ന് എൻ പി ചേക്കുട്ടി; മോചനം ആവശ്യപ്പെട്ട് മാധ്യമ കൂട്ടായ്മയുടെ പ്രതിഷേധം\nസവര്‍ണ ശക്തികളുടെ പ്രതിബന്ധങ്ങള് മറികടന്ന് സര്‍വ്വകലാശാലയിലെത്തിയ മുസ്ലിം ചെറുപ്പം നിശ്ശബ്ദരാകാന് തീരുമാനിച്ചിട്ടില്ല, നജീബ് തിരോധാന ദിനത്തില് താഹിര് ജമാല്\n“ഈ ആരോപണങ്ങളില് ഏതെങ്കിലും അവര്‍ക്ക് തെളിയിക്കാന് പറ്റുമോ?”യുഎപിഎ ചുമത്തപ്പെട്ട മാധ്യമപ്രവര്‍ത്തകന് സിദ്ദീഖ് കാപ്പന്‍റെ ഭാര്യ റെയ്ഹാനത്\nഹത്രസ് റിപ്പോര്‍ട്ടിങ്; അഴിമുഖം റിപ്പോര്‍ട്ടര് സിദ്ദീഖ് കാപ്പനെതിരെ യുഎപിഎ, ഗൂഢാലോചന കുറ്റമടക്കം ചാര്‍ത്തി യുപി പൊലീസ്\nഹത്രസ്: ഒക്ടോബര് 10ന് അംബേദ്കറെെറ്റ് വിദ്യാര്‍ത്ഥി സംഘടനകളുടെ നേതൃത്വത്തില് രാജ്യവ്യാപക പ്രക്ഷോഭം\nBihar students writes to RJD to break silence on the incarceration of Sharjeel Imam and Meeran Haider\nമനുസ്മൃതിയും യോഗി ആദിത്യനാഥിന്‍റെ കോലവും കത്തിച്ച് കേരള ഭീം ആര്‍മിയുടെ പ്രതിഷേധം\nജയിലില് മാനസിക പീഡനമെന്ന് ഗുല്‍ഫിഷാ ഫാത്തിമ; ‘ജയില് ഉദ്യോഗസ്ഥര് വിളിക്കുന്നത് വിദ്യാഭ്യാസം നേടിയ ഭീകരവാദി എന്ന്’\n”അവരില്‍നിന്നും രക്ഷപ്പെട്ടില്ലായിരുന്നെങ്കില് അവരെന്നെ കൊല്ലുമായിരുന്നു”; പൊലീസ് ആക്രമണത്തെക്കുറിച്ച് കശ്മീരി മാധ്യമ പ്രവര്‍ത്തകന് കമ്രാന് യൂസുഫ്\n“They asked me to forget the children died in oxygen tragedy, how will I? They died in front of our eyes”; Dr Kafeel Khan\nഡോ. കഫീല് ഖാന് ജയില് മോചിതനായി\nഡോ.കഫീല് ഖാന്‍റെ മോചനം തടയാന് നീക്കങ്ങള് നടക്കുന്നതായി സഹോദരന്; കോടതിയലക്ഷ്യ ഹര്‍ജി നല്‍കുമെന്നും അദീല്‍ഖാന്\nഡോ.കഫീല് ഖാനെതിരെയുള്ള ദേശ സുരക്ഷാ നിയമം പിന്‍വലിച്ച് അലഹാബാദ് ഹെെ കോടതി; ഉടന് മോചിപ്പിക്കണമെന്ന് ഉത്തരവ്\nUAPA, Goonda act to be invoked; Is Bengaluru violence just an immature reaction to ‘blasphemy’?\nകവളപ്പാറ-പുത്തുമല പുനരധിവാസ മാതൃക പെട്ടിമുടിയിലും നടപ്പാക്കുമെന്ന് പിണറായി വിജയൻ; മുഖ്യമന്ത്രിയിലുള്ള വിശ്വാസം പോയെന്ന് ഗോമതി\nകോർപറേറ്റുകൾക്ക് പരവതാനി വിരിക്കുന്ന പുതിയ ഇ.ഐ.എ ഡ്രാഫ്റ്റ്\n© 2021 Keyboard journal


വി ഗാര്‍ഡ് പാദവര്‍ഷ ലാഭം 47 ശതമാനം കുറഞ്ഞ് 32 കോടി രൂപയായി | Dhanam\nകൊറോണ കാലത്തെ തൊഴില് നഷ്ടത്തിനിടയിലും വലിയ വേതന വര്‍ധന ആവശ്യപ്പെട്ട് യൂണിയനുകള്; കഞ്ചിക്കോട് മേഖലയില്…\nHome Industry വി ഗാര്‍ഡ് പാദവര്‍ഷ ലാഭം 47 ശതമാനം കുറഞ്ഞ് 32 കോടി രൂപയായി\nജനുവരി - മാര്‍ച്ച് 2018-19 കാലയളവില് ഇത് 61.38 കോടി രൂപയായിരുന്നു.\nകോവിഡ് ലോക്ഡൗണ് മൂലം നാലാം പാദത്തില് ലാഭം 47 ശതമാനം ഇടിഞ്ഞതായി വി- ഗാര്‍ഡ് ഇന്‍ഡസ്ട്രീസ്. കണ്‍സ്യൂമര് ഇലക്ട്രിക്കല് ആന്‍ഡ് ഇലക്ട്രോണിക്സ് കമ്പനിയായ വി ഗാര്‍ഡ് ഇന്‍സ്ട്രീസ് ലിമിറ്റഡിന്റെ അറ്റ ലാഭം 32. 23 കോടിയാണെന്ന് തിങ്കളാഴ്ച പുറത്തു വന്ന നാലാം പാദ ഫലത്തില് പറയുന്നു. ജനുവരി – മാര്‍ച്ച് 2018-19 കാലഘട്ടത്തില് 61.38 ആയിരുന്നു അറ്റ ലാഭം.\nപ്രവര്‍ത്തനത്തില് നിന്നുള്ള വരുമാനം 27.44 ശതമാനം ഇടിഞ്ഞ് 541.13 കോടി രൂപയായി. കഴിഞ്ഞ വര്‍ഷം ഇതേ കാലയളവില് ഇത് 745.78 കോടി രൂപയായിരുന്നു. രാജ്യമെമ്പാടും ലോക്ഡൗണ് ആയതു മൂലമാണ് കമ്പനിയുടെ പ്രവര്‍ത്തനങ്ങളെയും ഇത് ബാധിച്ചത് എന്ന് വി ഗാര്‍ഡ് ഇന്‍ഡസ്ട്രീസ് പ്രസ്താവനയില് പറഞ്ഞു.\nമൊത്ത ചെലവുകള് കഴിഞ്ഞ വര്‍ഷം 671.57 ശതമാനമായിരുന്നത് ഇക്കുറി 503.90 കോടി രൂപയായിട്ടുണ്ട്. ഇലക്ട്രോണിക് വിഭാഗത്തിലെ മാത്രം വരുമാനം 150.31 കോടി രൂപയാണ്.ഇലക്ട്രിക്കല്‍സില് 246.66 കോടി രൂപയും. 144.14 കോടി രൂപയാണ് കണ്‍സ്യൂമര് ഡ്യൂറബിള് വിഭാഗത്തില് നിന്നുള്ള വിറ്റുവരവ്.\nഅതേ സമയം വി ഗാര്‍ഡിന്റെ മൊത്ത വരുമാനത്തില് 12.02 ശതമാനം ഉയര്‍ച്ച രേഖപ്പെടുത്തിയിട്ടുണ്ട്. മുന് വര്‍ഷത്തില് 168.04 ആയിരുന്നത് 188.25 ആയതായും കമ്പനി അറിയിച്ചു. ഏതാനും മാസങ്ങള് കൂടി കോവിഡിന്റെ തിരിച്ചടി മൂലമുള്ള ബിസിനസ് തളര്‍ച്ച ഉണ്ടാകാനാണു സാധ്യതയെന്ന് എം ഡി മിഥുന് കെ. ചിറ്റിലപ്പിള്ളി പറഞ്ഞു.\nV Guard Industries Result\nv guard profit\nPrevious articleകോട്ടക് മഹീന്ദ്ര ബാങ്കിലെ 5.6 കോടി ഓഹരികള് ഉദയ് കോട്ടക് വില്‍ക്കുന്നു\nNext articleപുതിയ ആദായ നികുതി റിട്ടേണ് ഫോമുകളെത്തി\nMoney Tok : എസ്‌ഐപിയില് നിക്ഷേപിക്കാന് മ്യൂച്വല് ഫണ്ടുകള് തെരഞ്ഞെടുക്കുന്നതെങ്ങനെ?\nവി-ഗാര്‍ഡ് ഓഹരി വിറ്റ് നേടിയ 110 കോടി സാമൂഹിക പ്രവര്‍ത്തനത്തിന്; വേറിട്ടുള്ള വഴിയുമായി കൊച്ചൗസേഫ്...


Nadapuram Issue | സിപിഐ(എം) ആർഎസ്എസ് ആവുന്നു; ലീഗ് എസ്ഡിപിഐയും! കേരളവും വർഗീയകലാപത്തിന് സജ്ജമാവുന്നോ? കലക്കവെള്ളത്തിൽ മീൻ പിടിക്കാൻ ബിജെപി, നാണവും മാനവുമില്ലാതെ കോൺഗ്രസ്; നാദാപുരം നൽകുന്ന ചില വിപൽ സൂചനകൾ - MarunadanMalayali.com


ഇറാനെതിരായ ഉപരോധങ്ങള് പിന്‍വലിക്കണം: അമേരിക്കയ്ക്ക് അന്താരാഷ്ട്ര നീതിന്യായ കോടതിയുടെ നിര്‍ദ്ദേശം – Malanad Online\nSaturday, March 23, 2019 00:02:30\nWeb Desk | October 4, 2018\nവാഷിങ്ടണ്: ഇറാനെതിരായ ഉപരോധങ്ങള് പിന്‍വലിക്കാന് അമേരിക്കയോട് അന്താരാഷ്ട്ര നീതിന്യായ കോടതിയുടെ നിര്‍ദ്ദേശം. വ്യോമയാന മേഖലയിലും അവശ്യവസ്തുക്കളുടെ കയറ്റുമതി ഇറക്കുമതി മേഖലകളിലും ഏര്‍പ്പെടുത്തിയ നിരോധനങ്ങള് നീക്കാനാണ് ഇടക്കാല ഉത്തരവ്. ആണവായുധ നിരായുധീകരണത്തെ ചൊല്ലി ബന്ധം വഷളായതിന് പിന്നാലെയാണ് ഇറാനെതിരെ ഉപരോധ നടപടികളുമായി അമേരിക്ക രംഗത്തെത്തിയത്. കോടതിയുടെ ഉത്തരവിനെ ഇറാന് സ്വാഗതം ചെയ്തു.\nഇറക്കുമതി കയറ്റുമതി മേഖലകളിലും വ്യോമയാന മേഖലയിലും അമേരിക്ക ഉപരോധങ്ങള് കൊണ്ടു വന്നിരുന്നു. അടുത്ത മാസം നാലിന് കൂടുതല് ഉപരോധങ്ങള് കൊണ്ടു വരാനിരിക്കെയാണ് അന്താരാഷ്ട്ര നീതിന്യായ കോടതിയില് നിന്ന് ഇറാന് അനുകൂലമായ വിധി ഉണ്ടായിരിക്കുന്നത്. ഉപരോധങ്ങള് നീക്കാന് ആവശ്യപ്പെടണമെന്ന ഇറാന്റെ ആവശ്യം പരിഗണിച്ചാണ് നടപടി. വ്യോമയാന മേഖലയില് ഉള്‍പ്പെടെ ഏര്‍പ്പെടുത്തിയ ഉപരോധങ്ങള് നീക്കാനാണ് ഇടക്കാല ഉത്തരവിലൂടെ അമേരിക്കയോട് കോടതി ആവശ്യപ്പെട്ടിരിക്കുന്നത്.\nഇറാനാണ് ശരിയെന്നും അമേരിക്ക നിയമവിരുദ്ധമായാണ് കാര്യങ്ങള് ചെയ്തതെന്നും ഇതിലൂടെ തെളിഞ്ഞിരിക്കുകയാണെന്ന് ഇറാന് അവകാശപ്പെട്ടു.\n« സാലറി ചലഞ്ചിന് ജീവനക്കാരെ നിര്‍ബന്ധിക്കരുതെന്ന് ഹൈക്കോടതി; വിസമ്മതിച്ചവരുടെ പട്ടിക എന്തിന് തയ്യാറാക്കുന്നുവെന്നും കോടതി (Previous)\n(Next) അവന്റെ നെറ്റിയില് ഒരുമ്മ കൊടുത്തു; പിയാനോ വായിച്ചു; ഞാന് വരാത്ത ദിവസങ്ങളില് വോയ്‌സ് മെസേജ് അയച്ചു; തിരിച്ചുവരും എന്നു തന്നെയാണ് കരുതിയത്: വാക്കുകള് ഇടറി സ്റ്റീഫന് ദേവസി (വീഡിയോ) »


അമേരിക്കന് വൈസ് പ്രസിഡന്റ് സ്ഥാനാര്‍ഥിയായി ഇന്ത്യന് വംശജ മത്സരിക്കും | നേര്‍രേഖ24X7\nവാഷിങ്ടണ്: അമേരിക്കന് വൈസ് പ്രസിഡന്റ് സ്ഥാനാര്‍ഥിയായി ഇന്ത്യന് വംശജ കമലാ ഹാരിസ് മത്സരിക്കുമെന്ന് റിപ്പോര്‍ട്ട്. പ്രസിഡന്റ് സ്ഥാനാര്‍ഥി ജോ ബൈഡനാണ് സ്ഥാനാര്‍ഥിത്വം പ്രഖ്യാപിച്ചത്.\nവൈസ് പ്രസിഡന്റ് സ്ഥാനത്തേക്ക് മത്സരിക്കുന്ന ആദ്യ ഏഷ്യന് വംശജയും കറുത്ത വര്‍ഗക്കാരിയുമാണ് കമലാ ഹാരിസ്. നവംബറില് നടക്കുന്ന യു.എസ് പ്രസിഡന്റ് തെരഞ്ഞെടുപ്പില് ഡെമോക്രാറ്റിക് പാര്‍ട്ടിയുടെ ബാനറിലാണ് കമലാ ഹാരിസ് മത്സരിക്കുക. ട്വിറ്ററിലാണ് ജോ ബൈഡന് കമലാ ഹാരിസിന്റെ സ്ഥാനാര്‍ഥിത്വം പ്രഖ്യാപിച്ചത്.\n‘ഞാന് കമല ഹാരിസിനെ തിരഞ്ഞെടുത്തു. കമല നിര്‍ഭയയായ പോരാളിയും രാജ്യത്തെ ഏറ്റവും മികച്ച പൊതുപ്രവര്‍ത്തകരില് ഒരാളുമാണ്’ എന്നായിരുന്നു ബൈഡന്റെ ട്വിറ്റര് കുറിപ്പ്. തീരുമാനത്തെ മുന് പ്രസിഡന്റ് ബരാക് ഒബാമ സ്വാഗതം ചെയ്തു.\nവൈസ് പ്രസിഡന്റാവാന് കമലാ ഹാരിസ് എന്തുകൊണ്ടും യോഗ്യയാണെന്ന് മുന് പ്രസിഡന്റ് സ്ഥാനാര്‍ഥി ഹിലരി ക്ലിന്റണും പ്രതികരിച്ചു. അതേസമയം, നിലവിലെ പ്രസിഡന്റും ജോ ബൈഡന്റെ എതിര് സ്ഥാനാര്‍ഥിയുമായ ഡോണള്‍ഡ് ട്രംപ് തീരുമാനത്തെ പരിഹസിച്ച് രംഗത്തുവന്നു.\nനേര്‍രേഖ24X7: അമേരിക്കന് വൈസ് പ്രസിഡന്റ് സ്ഥാനാര്‍ഥിയായി ഇന്ത്യന് വംശജ മത്സരിക്കും


റിലീസിന് ഇനി രണ്ട് നാള്, ചിത്രത്തിന്റെ സെറ്റില് താരങ്ങള്, വീഡിയോയും ചിത്രങ്ങളും കാണാം | Celebs On The Sets Of Vismayam - Malayalam Filmibeat\n» റിലീസിന് ഇനി രണ്ട് നാള്, ചിത്രത്തിന്റെ സെറ്റില് താരങ്ങള്, വീഡിയോയും ചിത്രങ്ങളും കാണാം\nറിലീസിന് ഇനി രണ്ട് നാള്, ചിത്രത്തിന്റെ സെറ്റില് താരങ്ങള്, വീഡിയോയും ചിത്രങ്ങളും കാണാം\nമോഹന്‍ലാല് കേന്ദ്ര കഥാപാത്രത്തെ അവതരിപ്പിക്കുന്ന തെലുങ്ക് ചിത്രം വിസ്മയത്തിന്റെ റിലീസിന് ഇനി രണ്ട് നാള്. ചന്ദ്രശേഖര് യെലറ്റി സംവിധാനം ചെയ്യുന്ന ചിത്രം തെലുങ്ക്, തമിഴ്, മലയാളം ഭാഷകളിലാണ് പുറത്തിറങ്ങുന്നത്. മനമാന്ത എന്ന പേരില് തെലുങ്കിലും തമിഴില് നമതു എന്ന പേരിലും വിസ്മയം എന്ന പേരില് മലയാളത്തിലും പുറത്തിറങ്ങും.\nവ്യത്യസ്തമായ നാല് കഥകള് പറയുന്ന ഒരു കുടുംബ ചിത്രമാണ് വിസ്മയം. ഗൗതമി, വിശ്വാനന്ദ്, റെയ്‌ന റാവു, ഉര്‍വശി എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്. ഒരു സൂപ്പര് മാര്‍ക്കറ്റ് അസിസ്റ്റന്റിന്റെ വേഷമാണ് ചിത്രത്തില് മോഹന്‍ലാല് അവതരിപ്പിക്കുന്നത്. മോഹന്‍ലാലിന്റെ ഭാര്യയായാണ് ഗൗതമി എത്തുന്നത്.\nവാരാഹി ചലന ചിത്രയുടെ ബാനറില് സായി കൊരപ്പതിയാണ് ചിത്രം നിര്‍മിക്കുന്നത്. മഹേഷ് ശങ്കര് ചിത്രത്തിന്റെ സംഗീത സംവിധാനം നിര്‍വ്വഹിക്കും. രാഹുല് ശ്രീവത്സവാണ് ഛായാഗ്രാഹണം. ചിത്രത്തിന്റെ സെറ്റില് നിന്ന് വീഡിയോ കാണൂ..\nRead more about: vismayam mohanlal video photo malayalam film malayalam cinema malayalam movie news മലയാളം സിനിമ നടന് മോഹന്‍ലാല് വീഡിയോ ഫോട്ടോ\nCelebs On The Sets Of Vismayam.


കലികാല വൈഭവം: വായനാനുഭവം : അയൽക്കാർ\nവായനാനുഭവം : അയൽക്കാർ\nഇരുപതാം നൂറ്റാണ്ടിൽ മലയാളത്തിൽ രചിക്കപ്പെട്ട അതുല്യ രചനകളിൽ ഒന്നാണ് പി. കേശവദേവിൻറെ "അയൽക്കാർ". ആ കാലഘട്ടത്തിൽ ഒട്ടേറെ കൃതികൾക്ക് പ്രതിപാദ്യവിഷയമായത് കേരളത്തിൽ നിലനിന്നിരുന്ന മരുമക്കത്തായം എന്ന സമ്പ്രദായത്തിന്റെ ദൂഷ്യഫലങ്ങളും തകർച്ചയും പിന്നെ ജാതി സമവാക്യങ്ങളിൽ ഉണ്ടായ വ്യത്യാസങ്ങളുമാണ്. അയൽക്കാർ എന്ന കൃതിയുടെ പ്രതിപാദ്യവും അത് തന്നെ. ലളിതമായ ശൈലിയിൽ ഒരു സിനിമയിൽ കാണുന്നത് പോലെ ആ കഥ വർണ്ണിച്ചിരിക്കുന്ന രീതിയാണ് മറ്റു കൃതികളിൽ നിന്നും അയൽക്കാരെ ഒരു പടി ഉയർത്തി നിർത്തുന്നത്.\n1953 ലാണ് പി കേശവദേവ് "അയൽക്കാർ" എഴുതുന്നത്. ഇരുപതാം നൂറ്റാണ്ടിൻറെ തുടക്കത്തിലേ മധ്യകേരളത്തിലെ ഒരു കർഷക ഗ്രാമത്തിലെ മൂന്ന് കുടുംബങ്ങളെ ചുറ്റിപ്പറ്റിയാണ് കഥയുടെ വികാസം. മംഗലശ്ശേരി എന്ന നായർ തറവാട് ആണ് കഥയിലെ കേന്ദ്രബിന്ദു. യാഥാസ്ഥിതികനായ കാരണവർ പദ്‌മനാഭപിള്ള ആഢ്യത്വത്തിൽ നിന്നും പടിയിറങ്ങിപ്പോകേണ്ടി വരുന്ന കേരളത്തിലെ മരുമക്കത്തായ സമ്പ്രദായത്തിന്റെ പ്രതിനിധിയാണ്. ഒരു പ്രളയകാലത്ത് ഉടുതുണിക്ക് മറുതുണിയില്ലാതെ മംഗലശ്ശേരിയിൽ അഭയം തേടുന്ന കുഞ്ഞുവറീതും ഈഴവൻ ആണെങ്കിലും മംഗലശ്ശേരി തറവാടിൻറെ നെടുംതൂണായ കുഞ്ഞനുമാണ് മറ്റ് കഥാപാത്രങ്ങൾ. മംഗലശ്ശേരിയുടെ തകർച്ചയിലൂടെ ഫ്യൂഡൽ സംവിധാനം ഇല്ലാതായ രീതി കഥാകാരൻ വ്യക്തമാക്കിത്തരുന്നു. പടിപടിയായി കുഞ്ഞുവറീത് ഒരു മുതലാളിയായി മാറുന്നതും ഈഴവർ ഒരു സമുദായം എന്ന നിലയിൽ മുന്നേറുന്നതും ഈ മൂന്ന് കുടുംബങ്ങളിലൂടെ തന്നെ കേശവദേവ് വരച്ചുകാട്ടുന്നുണ്ട്. കഥ ആരംഭിക്കുന്ന സമയത്തുള്ള ഒരു കഥാപാത്രത്തിന് സ്വപ്‌നത്തിൽ പോലും ചിന്തിക്കാൻ സാധിക്കാത്ത വ്യത്യാസമാണ് കഥ അവസാനിക്കുമ്പോൾ ആ ഗ്രാമത്തിൽ ഉണ്ടാകുന്നത്. തിരിച്ചും അതേപോലെ തന്നെ. കഥ അവസാനിക്കുന്ന സമയത്തുള്ള ഒരു കഥാപാത്രത്തിന് തുടക്കത്തിൽ ആ ഗ്രാമത്തിൽ ഉണ്ടായിരുന്ന അവസ്ഥയെ കുറിച്ച് ചിന്തിക്കാനേ സാധിക്കുന്നില്ല.\nഇതുപോലെയുള്ള പ്രമേയങ്ങൾ ധാരാളം പിന്നീട് പല പല നോവലുകളിലും സിനിമകളിലും വന്നിട്ടുള്ളതിനാൽ ഇപ്പോൾ വായിക്കുമ്പോൾ കഥാഗതിയൊക്കെ ഏറെക്കുറെ പ്രവചിക്കാൻ സാധിക്കുമെങ്കിലും അയൽക്കാർ നൽകുന്ന വായനാനുഭവം ഒന്ന് വേറെ തന്നെയാണ്. അതുകൊണ്ട് തന്നെയാണ് 1964 ലെ കേന്ദ്രസാഹിത്യ അക്കാദമി അവാർഡ് ഈ കൃതിയെ തേടിയെത്തിയത്. മലയാള നോവൽ സാഹിത്യത്തിലെ മികച്ച കൃതികളുടെ ലിസ്റ്റിൽ ഇടംപിടിച്ച അയൽക്കാർ തീർച്ചയായും വായിച്ചിരിക്കേണ്ട ഒരു കൃതി തന്നെയാണ്\nPosted by കൂട്ടുകാരൻ at 7:34 PM\nവായനാനുഭവം - ജീവിതപ്പാത


സംസ്ഥാന ചലച്ചിത്ര അവാർഡുകൾ നാളെ പ്രഖ്യാപിക്കും; മികച്ച നടനുള്ള പോരാട്ടത്തിൽ യുവതാരങ്ങളടക്കം നിരവധി പ്രമുഖർ | 10G Media\nസംസ്ഥാന ചലച്ചിത്ര അവാർഡുകൾ നാളെ പ്രഖ്യാപിക്കും; മികച്ച നടനുള്ള പോരാട്ടത്തിൽ യുവതാരങ്ങളടക്കം നിരവധി പ്രമുഖർ\nഅമ്പത്തിയൊന്നാമത്ത് സംസ്ഥാന ചലച്ചിത്ര അവാർഡുകൾ നാളെ പ്രഖ്യാപിക്കും. മികച്ച ചിത്രങ്ങളും ചലച്ചിത്ര പ്രവർത്തകരും ആരെന്നറിയാൻ മണിക്കൂറുകൾ മാത്രം ബാക്കി നിൽക്കേ ആസ്വാദകർക്ക് പ്രവചിക്കാൻ കഴിയാത്ത വിധം നിരവധി താരങ്ങളിലേക്കാണ് സൂചനകൾ എത്തിനിൽക്കുന്നത്. പ്രത്യേകിച്ചും മികച്ച നടനുള്ള പുരസ്കാരത്തിനായി പ്രമുഖ താരങ്ങളെല്ലാം സാധ്യതാലിസ്റ്റിലുണ്ട്.\nഅവസാന റൗണ്ടിൽ 119 ചിത്രങ്ങളാണ് എത്തിയിരിക്കുന്നത്. ഗീതു മോഹന്‍ദാസ് ചിത്രം മൂത്തോനിലെ നിവിന് പോളിയുടെ പ്രകടനത്തിന് ഏറെ സാധ്യതകൾ പറയുന്നുണ്ട്. മോഹന്‍ലാലിന്റെ ലൂസിഫര്, മരക്കാര് അറബിക്കടലിന്റെ സിംഹം എന്നീ രണ്ട് ചിത്രങ്ങളും പരിഗണനയിലുണ്ട്.\nസുരാജ് വെഞ്ഞാറമൂടിന്റെ ഡ്രൈവിംഗ് ലൈസന്‍സ്, ആന്‍ഡ്രോയ്ഡ് കുഞ്ഞപ്പന്, വികൃതി എന്നീ ചിത്രങ്ങളിലെ പ്രകടനത്തിന് മികച്ച നടനുള്ള അവാര്‍ഡ് തേടിയെത്താന് സാധ്യതയുണ്ട്. മമ്മൂട്ടി ചിത്രം ഉണ്ടയും, മാമാങ്കവും അവസാന റൗണ്ടില് ഇടം പിടിച്ചു. ആസിഫ് അലിയുടെ കെട്ട്യോളാണ് എന്റെ മാലാഖ, വൈറസ് എന്നീ ചിത്രങ്ങളും പരിഗണനയിലുണ്ട്.\nഛായാഗ്രാഹകനും സംവിധായകനുമായ മധു അമ്ബാട്ട് (ചെയര്‍മാന്), സംവിധായകരായ സലിം അഹമ്മദ്, എബ്രിഡ് ഷൈന്, ഛായാഗ്രാഹകന് വിപിന് മോഹന്, എഡിറ്റര് എല്.ഭൂമിനാഥന്, സൗണ്ട് എന്‍ജിനീയര് എസ്.രാധാകൃഷ്ണന്, പിന്നണി ഗായിക ലതിക, നടി ജോമോള്, എഴുത്തുകാരന് ബെന്യാമിന്,ചലച്ചിത്ര അക്കാദമി സെക്രട്ടറി സി.അജോയ് (മെംബര് സെക്രട്ടറി) എന്നിവര് അടങ്ങുന്ന ജൂറിയാണ് അവാര്‍ഡ് നിര്‍ണയിക്കുന്നത്.\nനടി കാജൾ അഗർവാൾ വിവാഹിതയാകുന്നു; വരൻ മുംബൈ സ്വദേശി...\nതെന്നിന്ത്യൻ സിനിമയിലും ബോളിവുഡിലും ഒരുപോലെ കഴിവ് തെളിയിച്ച നടി കാജൽ അഗർവാൾ വിവാഹിതയാകുന്നു. ബിസിനസ്സ്മാനും മുംബൈ സ്വദേശിയുമായ ഗൗതം കിച്ച്‌ലു ആണ് വരൻ. ഈ മാസം 30ന് മുംബൈയിൽ വെച്ച്...\nആരാധകരെ കണ്ണീരിലാഴ്തി ബേബിഷവർ; നിറവയറുമായിരിക്കുന്ന മേഘ്നയുടെ സമീപം ചിരിച്ചുകൊണ്ട്...\nനടി മേഘ്ന രാജിന്റെ ഭർത്താവും കന്നഡ നടനുമായിരുന്ന ചിരഞ്ജീവി സർജയുടെ മരണം ആരാധകരെ ഞെട്ടിച്ച സംഭവമാണ്. താരദമ്പതികൾക്ക് ആദ്യത്തെ കൺമണി പിറക്കാനിരിക്കവേയായിരുന്നു ചീരുവിന്റെ അപ്രതീക്ഷിത വിയോഗം.\nസംസ്ഥാന ചലച്ചിത്ര അവാർഡുകൾ നാളെ പ്രഖ്യാപിക്കും;...\nഅമ്പത്തിയൊന്നാമത്ത് സംസ്ഥാന ചലച്ചിത്ര അവാർഡുകൾ നാളെ പ്രഖ്യാപിക്കും. മികച്ച ചിത്രങ്ങളും ചലച്ചിത്ര പ്രവർത്തകരും ആരെന്നറിയാൻ മണിക്കൂറുകൾ മാത്രം ബാക്കി നിൽക്കേ ആസ്വാദകർക്ക് പ്രവചിക്കാൻ കഴിയാത്ത വിധം നിരവധി താരങ്ങളിലേക്കാണ് സൂചനകൾ...\nജനപ്രിയ താരം സൗബിൻ ഷാഹിറിന് പിറന്നാൾ;...\nചുരുങ്ങിയ കാലയളവിനുള്ളിൽ തന്നെ മലയാളികളുടെ ഇഷ്ടതാരമായി മാറിയ നടനാണ് സൗബിൻ ഷാഹിർ. കൊമേഡിയനായും സഹനടനായും നായകനായുമെല്ലാം വൈവിധ്യമാർന്ന നിരവധി കഥാപാത്രങ്ങൾക്ക് സൗബിൻ ജീവൻ നൽകിയിട്ടുണ്ട്. താരത്തിന്റെ ജന്മദിനമാണിന്ന്.


യുഎസിലെ വിര്‍ജിനിയ ബീച്ചിലുണ്ടായ വെടിവയ്പില് 11 പേര് കൊല്ലപ്പെട്ടു. ആറ് പേര്‍ക്ക് പരിക്കേറ്റു. വിര്‍ജിനിയ ബീച്ചിലെ ടൗണ് മുനിസിപ്പല് സെന്ററിലാണ് വെടിവയ്പുണ്ടായത്. വെടിവയ്പ് നടത്തിയ ആളെ പൊലീസ് വെടി ...\nഷാർലറ്റിലെ നോർത്ത് കരോലിന സർവകലാശാലയിൽ ഇന്നലെ അപ്രതീക്ഷിതമായുണ്ടായ വെടിവെയ്പ്പിൽ രണ്ട് മരണം. മൂന്നുപേർ അതീവ ഗുരുതരാവസ്ഥയിൽ ആശുപത്രിയിലാണ്. സെമസ്റ്റർ അവസാന പരീക്ഷയ്ക്ക് മുൻപായി ക്‌ളാസ്സുകൾ അടയ്ക്കുന്ന ...\nന്യൂസിലാൻഡ് ക്രൈസ്റ്റ് ചർച്ചിലെ മുസ്ലീം പള്ളിയിൽ വിശ്വാസികളെ തുരുതുരാ വെടിവെച്ചിടുന്നത് ലൈവ് ആയി സമൂഹമാധ്യമങ്ങളിൽ പങ്കുവെക്കുക, താൻ നടത്താൻ ഉദ്ദേശിക്കുന്ന ആക്രമണത്തെക്കുറിച്ച് മുൻപ് എഴുതി തയ്യാറാക്കിയ ...


note ban india Archives - Express Kerala\nTag Archives: note ban india\nതിരുപ്പതിയിലുള്ളവര് ഇതിനേക്കാള് വേഗം പണം എണ്ണിതീര്‍ക്കും ; ആര്‍ബിഐക്കെതിരെ ചിദംബരം\nന്യൂഡല്‍ഹി: മോദി സര്‍ക്കാരിന്റെ ഏറ്റവും വലിയ നുണയാണ് നോട്ട് നിരോധനമെന്ന് മുതിര്‍ന്ന കോണ്‍ഗ്രസ് നേതാവ് പി ചിദംബരം. ന്യൂഡല്‍ഹിയില് കോണ്‍ഗ്രസ് പ്ലീനറി സമ്മേളനത്തില് സംസാരിക്കുകയായിരുന്നു അദ്ദേഹം. നോട്ട് നിരോധനത്തിന് ഒരു വര്‍ഷത്തിനു ശേഷവും തിരികെയെത്തിയ നോട്ടുകള് എണ്ണിത്തീര്‍ന്നിട്ടില്ലെന്ന ആര് ബി ഐയുടെ…\nനോട്ടു നിരോധനത്തിന്റെ ഭാഗമായി സഹകരണ മേഖലയെ തകര്‍ക്കാന് ശ്രമിച്ചു ; മുഖ്യമന്ത്രി\nFebruary 10, 2018 on Kerala, Top News by Express Kerala Network\nകണ്ണൂര്: നോട്ടു നിരോധനത്തിന്റെ ഭാഗമായി സഹകരണ മേഖലയുടെ വിശ്വാസ്യത തകര്‍ക്കാനുള്ള ശ്രമമുണ്ടായെന്ന് മുഖ്യമന്ത്രി പിണറായി വിജയന്. എട്ടാമത് സഹകരണ കോണ്‍ഗ്രസ്സ് കണ്ണൂരില് ഉദ്ഘാടനം ചെയ്ത് സംസാരിയ്ക്കുകയായിരുന്നു അദ്ദേഹം. ഒന്നര ലക്ഷം കോടിയോളം നിക്ഷേപം നിലനില്‍ക്കുന്ന സഹകരണ പ്രസ്താനത്തെയാണ് നോട്ട് നിരോധനം തകര്‍ക്കാന്…\nനോട്ട് നിരോധനത്തിലൂടെ വേശ്യാവൃത്തിയില് വ്യാപക കുറവുണ്ടായെന്ന് രവിശങ്കര് പ്രസാദ്\nNovember 8, 2017 on National, Top News by Express Kerala Network\nന്യൂഡല്‍ഹി: നോട്ട് അസാധുവാക്കലിലൂടെ വേശ്യാവൃത്തിയില് വ്യാപക കുറവുണ്ടായതായി കേന്ദ്ര നിയമ മന്ത്രി രവിശങ്കര് പ്രസാദ്. ബീഹാര്, പശ്ചിമ ബംഗാള്, അസം തുടങ്ങിയ രാജ്യത്തിന്റെ വിവിധ ഭാഗങ്ങളില് നിന്നുള്ള സ്ത്രീകള് ഡല്‍ഹി പോലുള്ള വലിയ നഗരങ്ങളിലേക്ക് കടത്തപ്പെടുന്നുണ്ടെന്നും, ഇതിന് ഇടനിലക്കാര് വന് തുകകള്…\nനോട്ട് അസാധുവാക്കല് മണ്ടത്തരമായിരുന്നെന്ന് പ്രധാനമന്ത്രി സമ്മതിക്കണമെന്ന് മന്‍മോഹന് സിങ്\nNovember 7, 2017 on National, Top News by Express Kerala Network\nന്യൂഡല്‍ഹി: നോട്ട് അസാധുവാക്കിയ നടപടി മണ്ടത്തരമായിരുന്നെന്ന് പ്രധാനമന്ത്രി നരേന്ദ്രമോദി സമ്മതിക്കണമെന്ന് മുന് പ്രധാനമന്ത്രി മന്‍മോഹന് സിങ്. നോട്ട് അസാധുവാക്കല് കാരണം തകര്‍ന്ന ഇന്ത്യന് സമ്പദ്‌വസ്ഥയെ പുനരുജ്ജീവിപ്പിക്കാനാവശ്യമായ പദ്ധതികള് മോദി ആവിഷ്‌കരിക്കണമെന്നും മന്‍മോഹന് സിങ് ആവശ്യപ്പെട്ടു. നോട്ട് അസാധുവാക്കലിന്റെ ഒന്നാം വാര്‍ഷികത്തോട് അനുബന്ധിച്ച്…\nപ്രധാനമന്ത്രി ജനവികാരം മനസിലാക്കുന്നില്ല; നോട്ടുനിരോധനം ദുരന്തമെന്ന് ആവര്‍ത്തിച്ച് രാഹുല്\nOctober 30, 2017 on National, Top News by Express Kerala Network\nന്യൂഡല്‍ഹി: കേന്ദ്രസര്‍ക്കാരിനെതിരെ രൂക്ഷ വിമര്‍ശനങ്ങളുമായി കോണ്‍ഗ്രസ്സ് ഉപാധ്യക്ഷന് രാഹുല് ഗാന്ധി വീണ്ടും രംഗത്ത്. നോട്ടുനിരോധനം ദുരന്തമായിരുന്നെന്നും പ്രധാനമന്ത്രി ജനവികാരം മനസിലാക്കുന്നില്ലെന്നും രാഹുല് ആരോപിച്ചു. ‘നവംബര് 8 രാജ്യത്തിന് ദുഃഖപൂര്‍ണമായ ദിവസമായിരുന്നു. എന്നാല് പ്രധാനമന്ത്രി ജനങ്ങളുടെ വികാരം മനസിലാക്കുന്നില്ല. നോട്ടുനിരോധനം ദുരന്തമായിരുന്നു,’ രാഹുല്…\nകള്ളപ്പണം ഇല്ലാതാകുമെന്ന് കരുതിയാണ് കേന്ദ്രത്തെ പിന്തുണച്ചത് ; മാപ്പ് ചോദിച്ച് കമല്‍ഹാസന്\nചെന്നൈ ; നരേന്ദ്ര മോദി സര്‍ക്കാറിന്റെ നോട്ട് നിരോധന തീരുമാനത്തില് പിന്തുണ നല്‍കിയതിന് മാപ്പ് ചോദിച്ച് ഉലകനായകന് കമല്‍ഹാസന്. പിന്തുണ നല്‍കിയത് തെറ്റായി പോയെന്ന് കമല് ഹാസന് പറഞ്ഞു. തമിഴ് മാഗസിനായ വികടനില് എഴുതിയ ലേഖനത്തിലാണ് കമല്‍ഹാസന് മാപ്പ് പറഞ്ഞ് രംഗത്തെത്തിയത്.…\nസാഹസം വേണ്ടിയിരുന്നില്ല, നോട്ട്നിരോധനം മൂലം സമ്പദ്‌വ്യവസ്ഥ പടുകുഴിയില്; മന്‍മോഹന് സിങ്\nSeptember 23, 2017 on National, Top News by Express Kerala Network\nമൊഹാലി: നോട്ടു നിരോധനത്തിലൂടെ ഇന്ത്യന് സമ്പദ്‌വ്യവസ്ഥ ഇപ്പോള് പടുകുഴിയിലേക്ക് കൂപ്പുകുത്തുകയാണെന്ന് മുന് പ്രധാനമന്ത്രിയും ധനകാര്യ വിദഗ്ധനുമായ മന്‍മോഹന് സിങ്. സാങ്കേതികമായും സാമ്പത്തികമായും യാതൊരു ആവശ്യവുമില്ലാത്ത സാഹസിക നടപടിയായിരുന്നു നോട്ടു നിരോധനമെന്നും മന്‍മോഹന് സിങ് അഭിപ്രായപ്പെട്ടു. ചില ലാറ്റിന് അമേരിക്കന് രാജ്യങ്ങളിലൊഴികെ മറ്റു…\n3 കോടിയുടെ നിരോധിച്ച നോട്ടുകളുമായി മൂവര്‍സംഘം പിടിയില്\nSeptember 11, 2017 on Kerala, Top News by Express Kerala Network\nമലപ്പുറം: നിരോധിച്ച നോട്ടുകളുമായി മൂവര്‍സംഘം പൊലീസ് പിടിയില്.3കോടിയുടെ നിരോധിച്ച നോട്ടുകളാണ് സംഘത്തിന്റെ പക്കല് നിന്നും കണ്ടെടുത്തത്. മലപ്പുറം പെരിന്തല്‍മണ്ണയില് വെച്ചാണ് പിടിയിലായത്.\nജയ്പൂരില് 2.76 കോടി രൂപയുടെ നിരോധിച്ച നോട്ടുകളുമായി മൂന്നു പേര് അറസ്റ്റില്\nJuly 9, 2017 on National, Top News by Express Kerala Network\nജയ്പൂര്: ജയ്പൂരില് 2.76 കോടി രൂപയുടെ നിരോധിച്ച നോട്ടുകള് പിടികൂടി. സംഭവത്തില് മൂന്നു പേരെ രാജസ്ഥാന് പൊലീസിന്റെ തീവ്രവാദ വിരുദ്ധ സ്‌ക്വാഡ് അറസ്റ്റ് ചെയ്തു. രഹസ്യവിവരത്തെ തുടര്‍ന്ന് ലക്ഷിമിനാരായണ്‍പൂരിയിലെ ഒരു വീട്ടില് നടത്തിയ റെയ്ഡിലാണ് നോട്ട് പിടികൂടിയത്. പിടിയിലായവരെ വിശദമായി ചോദ്യം…\nസഹകരണ ബാങ്കുകളില് 8,000 കോടി രൂപയുടെ അസാധു നോട്ടുകളുണ്ടെന്ന് ശരത് പവാര്\nMarch 30, 2017 on National, Top News by Express Kerala Network\nന്യൂഡല്‍ഹി: രാജ്യത്തെ സഹകരണ ബാങ്കുകളില് 8,000 കോടി രൂപയുടെ അസാധു നോട്ടുകള് ഉപയോഗശൂന്യമായി കെട്ടിക്കിടക്കുന്നതായി എന്‍സിപി അധ്യക്ഷന് ശരത് പവാര്. കൃഷിക്കാര്‍ക്കു വായ്പ അനുവദിക്കുന്നതിനെ ഇത് കാര്യമായി ബന്ധിക്കുമെന്നും കാര്‍ഷിക മേഖലയ്ക്ക് തിരിച്ചടിയുണ്ടാകുമെന്നും അദ്ദേഹം രാജ്യസഭയില് പറഞ്ഞു. പഴയ നോട്ടുകള് നിക്ഷേപിക്കാന്…


Amazon Great Indian Sale Offers Announced | ആമസോണില് ഓഫര് പെരുമഴ!!പകുതി വിലക്ക് ഫോണ്!!ഡിസ്‌കൗണ്ട് 65 ശതമാനം!!അറിയേണ്ട 10 കാര്യങ്ങള്.. - Malayalam Oneindia\n30 min ago നിവാര് ചുഴലിക്കാറ്റ് തീരത്തേക്ക്: ചെന്നൈ വിമാനത്താവളം അടച്ചു, തീരത്ത് കനത്ത ജാഗ്രത\n44 min ago ഹജ്ജിന് ഇത്തവണ ചെലവേറും; മൂന്നര മുതല്5ലക്ഷം വരെ... കര്‍ശന നിബന്ധനകളും\nആമസോണില് ഓഫര് പെരുമഴ!!പകുതി വിലക്ക് ഫോണ്!!ഡിസ്‌കൗണ്ട് 65 ശതമാനം!!അറിയേണ്ട 10 കാര്യങ്ങള്..\nUpdated: Fri, Sep 7, 2018, 11:47 [IST]\nആമസോണില് ഓഫര് പെരുമഴ. ഇത്തവണ ഗ്രേറ്റ് ഇന്ത്യന് സെയിലുമായാണ് ഓണ്‍ലൈന് ഷോപ്പിങ്ങ് രംഗത്തെ അതികായന്‍മാരിലൊന്നായ ആമസോണ് രംഗത്തെത്തിയിരിക്കുന്നത്. വമ്പന് ഓഫറുമായി ഫ്‌ളിപ്കാര്‍ട്ട് രംഗത്തെത്തിയതിനു പിന്നാലെയാണ് ഫ്‌ളിപ്കാര്‍ട്ടിനെ വെല്ലുന്ന ഓഫറുകള് ആമസോണ് അവതരിപ്പിച്ചിരിക്കുന്നത്. ഓഗസ്റ്റ്9മുതല് 12 വരെയാണ് ആമസോണ് ഓഫര് വില്‍പന നടത്തുന്നത്.\nഓഫര് പ്രകാരം സ്മാര്‍ട്ട് ഫോണുകള്‍ക്ക് 40 ശതമാനം വരെ വിലക്കുറവുണ്ട്. ആപ്പിള്,സാസംങ്ങ്,വണ് പ്ലസ്,ലെനോവോ,സോണി, മോട്ടറോള തുടങ്ങിയ കമ്പനികളുടെയെല്ലാം മൊബൈല് ഫോണുകള് വില്‍പനക്കുണ്ട്. ഇലക്ട്രോണിക് ഉത്പന്നങ്ങള്‍ക്ക് 50 ശതമാനം വരെയും വിലക്കുറവുണ്ട്. പവര് ബാങ്കിന് 65 ശതമാനം വരെയാണ് ഓഫര്. ആമസോണ് പേ ഉപഭോക്താക്കള്‍ക്ക് 15 ശതമാനവും ഡിസ്‌കൗണ്ട് ഉണ്ട്. ഇതാ നിങ്ങളറിയേണ്ട 10 കാര്യങ്ങള്\nമൊബൈല് ഫോണ് ഓഫറുകള്\nആമസോണിന്റെ ഗ്രേറ്റ് ഇന്ത്യന് സെയിലില് മൊബൈല് ഫോണുകള്‍ക്ക് 40 ശതമാനം വരെ ഓഫറുണ്ട്. സാസംങ്ങ്, മോട്ടറോള, വണ് പ്ലസ് ഫോണുകള്‍ക്ക് 2000 രൂപ വരെ വിലക്കുറവുണ്ടാകും. ഹോണര് ഫോണുകള്‍ക്ക് 1000 രൂപയും ലെനോവോക്ക് 5000 രൂപയും വിലക്കുറവുണ്ടാകും. ഐഫോണിന് 35 ശതമാനം വരെ ഓഫര് ലഭിക്കും. കൂള്‍പാഡിന് 35 ശതമാനം ഓഫറും ഇന്‍ഫോക്കസിന്7ശതമാനം ഓഫറും ലഭിക്കും.\nഹെഡ്‌സെറ്റ്, പവര് ബാങ്ക്, ബ്ലൂടൂത്ത് ഹെഡ്‌സെറ്റുകള് എന്നിവയ്ക്ക് 40 ശതമാനം വരെ ഓഫറുണ്ട്. ഫിലിപ്പ്, ബോട്ട്, സ്‌കള് കാന്‍ഡി എന്നീ കമ്പനികളുടെ ഹെഡ്‌സെറ്റുകള്‍ക്ക് 40 ശതമാനം ഓഫറും സോണി ഹെഡ്‌സെറ്റുകള്‍ക്ക് 45 ശതമാനം ഓഫറും ലഭിക്കും. ഇന്റക്‌സ്, ലെനോവോ, അമ്പ്രെയ്ന് എന്നീ ബ്രാന്‍ഡുകളുടെ പവര് ബാങ്കുകള് 60 ശതമാനം ഓഫറിലും ലഭിക്കും.\nതുണിത്തരങ്ങള്‍ക്കും പാദരക്ഷകള്‍ക്കും വാച്ചുകള്‍ക്കും ജ്വല്ലറികള്‍ക്കും ഹാന്‍ഡ്ബാഗുകള്‍ക്കും ലഗേജുകള്‍ക്കും 70 ശതമാനം വരെ ഓഫര് ലഭിക്കും. യുഎസ് പോളോ,അഡിഡാസ്, പ്യൂമ, റിബുക്ക്, ഫോസില്, കാസിനോ, സഫാരി, അമേരിക്കന് ടൂറിസ്റ്റര്, വൈല്‍ഡ് ക്രാഫ്റ്റ് എന്നീ കമ്പനികളെല്ലാം ഓഫര് നിരക്കില് വില്‍പന നടത്തുന്നുണ്ട്.\nആമസോണ് പേ ബാലന്‍സ് ഓഫര്\nആമസോണ് പേ ബാലന്‍സില് 500 രൂപ നിക്ഷേപിച്ചാല് 15 ശതമാനം വരെ ക്യാഷ്ബാക്ക് ലഭിക്കും, അതായത് 300 രൂപ വരെ. ആഗസ്റ്റ്4മുതല് 12 വരെയാണ് ഈ ഓഫര്. സെപ്റ്റംബര്2ന് അകം ക്യാഷ്ബാക്ക് ക്രെഡിറ്റാകും.\nെൈപ്രം എക്‌സക്ലൂസീവ് ഡീല്‍സ്\nആമസോണ് പ്രൈം അംഗങ്ങള്‍ക്കു വേണ്ടി എക്‌സ്‌ക്ലൂസീവ് ഡീലുകളാണുള്ളത്. അഡിഡാസ്, ബോഷ്, ബോസ്, ഫിറ്റിബിറ്റ്, എല്‍ജി, പ്യൂമ, ബിബ, ബ്ലൂ സ്റ്റാര് എന്നീ കമ്പനികളെല്ലാം ഓഫര് നിരക്കില് ഉത്പന്നങ്ങള് വില്‍ക്കുന്നുണ്ട്.\nഗ്രേറ്റ് ഇന്ത്യന് സെയിലില് ഗൃഹോപകരണങ്ങള്‍ക്ക് 70 ശതമാനം വരെ ഓഫറുണ്ട്. ഡൈനിങ്ങ് സെറ്റുകള്,ഫര്‍ണ്ണീച്ചറുകള് എന്നിവയ്ക്ക് 60 ശതമാനം വരെയാണ് ഓഫര്.\nസിനിമാ ടിക്കറ്റ്, യാത്രാ ടിക്കറ്റ്, ഫുഡ് ഡെലിവറി എന്നിവയ്ക്ക് 25 ശതമാനം വരെ ക്യാഷ്ബാക്ക് ലഭിക്കും. ആമസോണ് പേ ബാലന്‍സോ പാര്‍ട്ണര് വെബ്‌സൈറ്റ് ആപ്പുകളോ ഉപയോഗിക്കുകയാണ് വേണ്ടത്.\nകളിപ്പാട്ടങ്ങള്‍ക്ക് 20 മുതല് 60 ശതമാനം വരെ ഓഫറുണ്ട്. കുട്ടികലെയും സന്തോഷിപ്പിക്കാമെന്നു ചുരുക്കം\nആപ്പ് ഒണ്‍ലി ഓഫര്\nതിരഞ്ഞെടുക്കപ്പെടുന്ന 10 ഭാഗ്യശാലികള്‍ക്ക് ഒമ്‌നി ചാനലായ ട്രാവല് കമ്പനി ഗൂമോ സ്‌പോണ്‍സര് ചെയ്യുന്ന ബാലി ട്രിപ്പിലേക്കും അവസരം ലഭിക്കും\namazon offers sale online ആമസോണ് ഓഫര് വില്‍പന ഓണ്‍ലൈന് independence day


നാളികേരം ക്ഷേത്രത്തില് സമര്‍പ്പിച്ചാല് സമ്പല് സമൃദ്ധി ഫലം | Significance Of Offering Coconut To Temple In Malayalam - Malayalam BoldSky\n| Updated: Tuesday, May 10, 2022, 19:04 [IST]\nനാളികേരം എന്നത് ധാരാളം ആരോഗ്യ ഗുണങ്ങള് ഉള്ള ഒരു കായ്ഫലമാണ് എന്ന് നമുക്കറിയാം. എന്നാല് ഹിന്ദുമതവിശ്വാസവുമായും നാളികേരത്തിന് അഭേദ്യമായ ബന്ധമാണ് ഉള്ളത്. കാരണം പല ക്ഷേത്രങ്ങളിലും നാളികേരം ഉടക്കലും നാളികേരം വഴിപാടായി നല്‍കുന്നതും നാം കണ്ടിട്ടുണ്ട്. ഗണപതിഭഗവാന് നാളികേരം ഉടക്കുന്നത് വിഘ്‌നങ്ങളെ ഇല്ലാതാക്കുന്നതിനുള്ള ഒരു വഴിപാടായാണ് കണക്കാക്കുന്നത്.\nഇത് കൂടാതെ തന്നെ പൂജകളിലും പല വിധത്തിലുള്ള ആചാരങ്ങളിലും എല്ലാ ഒഴിവാക്കാനാവാത്ത ഒരു ഘടകമായി തേങ്ങയുണ്ട്. എന്നാല് തേങ്ങ ക്ഷേത്രത്തില് വഴിപാട് നല്‍കുന്നതിന് പിന്നില് എന്തൊക്കെ പ്രാധാന്യം ഉണ്ട്, എന്താണ് ഇത് സമര്‍പ്പിക്കുന്നതിന് പിന്നിലുള്ള വിശ്വാസം എന്ന് നമുക്ക് ഈ ലേഖനത്തില് വായിക്കാവുന്നതാണ്.\nപൂജകളില് നാളികേരം സമര്‍പ്പിക്കുന്നത്\nഹൈന്ദവ പൂജകളിലും ആചാരങ്ങളിലും ഒഴിച്ചുകൂടാനാകാത്ത ഘടകമാണ് തേങ്ങ. പലപ്പോഴും കലശത്തില് നാളികേരം സമര്‍പ്പിക്കുന്നത് നാം കണ്ടിട്ടുണ്ട്. അത്രയും വിശുദ്ധമായ ഒന്നായാണ് ഇത് കണക്കാക്കുന്നത്. ഇത് കൂടാതെ താലത്തില് നാളികേരവും പൂക്കളും സമര്‍പ്പിക്കുന്നവരും ഉണ്ട്. ഇതിനെ ദൈവീക താലം എന്നാണ് അറിയപ്പെടുന്നത്. നാളികേരം ഉടക്കുന്നത് പോലും വളരെയധികം പ്രാധാന്യം അര്‍ഹിക്കുന്നതാണ്. തേങ്ങ ഉടച്ച് കിട്ടുന്ന ഫലം നെടുകേ നടുവിലായാണ് പൊട്ടി വന്നതെങ്കില് ഇവര് ആഗ്രഹിക്കുന്ന ഫലം ഇവര്‍ക്ക് ലഭിക്കുന്നു എന്നാണ് പറയുന്നത്. എന്നാല് മുകള് ഭാഗമാണ് ഉടഞ്ഞതെങ്കില് കുടുംബ നാഥന് പ്രശ്‌നങ്ങള് ഉണ്ടാവും എന്നുമാണ് സൂചിപ്പിക്കുന്നത്.\nതേങ്ങയെ ഒരു ത്രിത്വ ശക്തിയായാണ് കണക്കാക്കുന്നത്. അതായത് ത്രിമൂര്‍ത്തികളായ ബ്രഹ്മ, വിഷ്ണു, മഹേശ്വരന് എന്നിവരെ പ്രതീകപ്പെടുത്തുന്നാണ് നാളികേരം. ബ്രഹ്മാവ് (സ്രഷ്ടാവ്), വിഷ്ണു (സംരക്ഷകന്), മഹേശ്വരന് (സംഹാരകന്) എന്നിവരെ പ്രതിനിധീകരിക്കുന്നു. അതുകൊണ്ട് തന്നെ നാളികേരം പൂജാദ്രവ്യമായി കരുതിയാണ് ഭക്തര് ക്ഷേത്രത്തില് സമര്‍പ്പിക്കുന്നത്. ഇതിലൂടെ ത്രിമൂര്‍ത്തികളുടെ അനുഗ്രഹം ലഭിക്കുന്നു എന്നാണ് വിശ്വസിക്കുന്നത്. ഇത് നിങ്ങള്‍ക്ക് ജീവിതത്തില് സമ്പല് സമൃദ്ധി വര്‍ദ്ധിപ്പിക്കുന്നു.\nതേങ്ങയുടെ മൂന്ന് കണ്ണുകള്‍ക്കും വളരെയധികം പ്രാധാന്യം ഉണ്ട്. കാരണം ഇത് വിവിധ ദൈവീക ശക്തികളെയാണ് സൂചിപ്പിക്കുന്നത്. തേങ്ങയിലെ മൂന്ന് കണ്ണുകള് സൂചിപ്പിക്കുന്നത് പരമേശ്വരനെയാണ്. ഇത് കൂടാതെ തേങ്ങയിലെ കാമ്പുകള് സൂചിപ്പിക്കുന്നത് പാര്‍വ്വതി ദേവിയെയാണ്. തേങ്ങാ വെള്ളം ഗംഗയെ സൂചിപ്പിക്കുന്നു. തേങ്ങയുടെ പുറംഭാഗം കാര്‍ത്തികേയ സ്വാമിയെ സൂചിപ്പിക്കുന്നു. അതുകൊണ്ട് തന്നെയാണ് തേങ്ങയെ ദൈവീകമായി കണക്കാക്കുന്നതും പൂജകള്‍ക്കും മറ്റും എടുക്കുന്നതും.\nഇത് കൂടാതെ തേങ്ങയെ മനുഷ്യന്റെ ശിരസ്സുമായും കണക്കാക്കുന്നുണ്ട്. തേങ്ങയുടെ നാരുകള് മുടിയായും പുറം ഭാഗം തലയോട്ടിയായും വെള്ളം രക്തമായും വെളുത്ത ഭാഗം തലച്ചോറായും കണക്കാക്കുന്നുണ്ട്.അതുകൊണ്ട് തന്നെ നാളികേരം ക്ഷേത്രത്തില് സമര്‍പ്പിക്കുമ്പോള് ഒരു ഭക്തന് സ്വയം തന്നെ ഭഗവാന് മുന്നില് സമര്‍പ്പിക്കുകയാണ് എന്നാണ് പറയുന്നത്. അതുകൊണ്ട് തന്നെയാണ് തേങ്ങ ക്ഷേത്രത്തില് സമര്‍പ്പിക്കുന്നതിലൂടെ ഭഗവാന്റെ അനുഗ്രഹത്തിന് നിങ്ങള് പാത്രമാവുന്നത് എന്ന് പറയുന്നത്.\nതേങ്ങ ക്ഷേത്രത്തില് സമര്‍പ്പിക്കുന്നതിലൂടെ മനുഷ്യന്റെ അഹംഭാവം ശമിക്കും എന്നാണ് പറയുന്നത്. അതിനാല്, ഒരു ഭക്തന് തന്റെ അഹംഭാവം തകര്‍ത്ത് ശുദ്ധമായ ഹൃദയത്തോടെ ഭഗവാന് വേണ്ടി തന്നെ സമര്‍പ്പിക്കുന്നതിന് സാധിക്കുന്നു എന്നാണ് വിശ്വാസം. ഇത് കൂടാതെ നമുക്ക് ചുറ്റുമുള്ള നന്മയെ ഉള്ളിലേക്ക് എത്തിക്കുന്നതിനും സാധിക്കുന്നു. ഇത് സമ്പല്‍മൃദ്ധിയിലേക്ക് നിങ്ങളെ എത്തിക്കുന്നുണ്ട്.\nക്ഷേത്രത്തില് തേങ്ങ ഉടയ്ക്കുന്നതെന്തിന്?\nഎന്തുകൊണ്ട് തേങ്ങ ഉടക്കുന്നു?\nക്ഷേത്രത്തില് എന്തിന് നമ്മള് തേങ്ങ ഉടക്കുന്നു എന്നുള്ളത് ഇന്നും പലര്‍ക്കും സംശയമുള്ള ഒന്നാണ്. പലപ്പോഴും മനുഷ്യരെ നെഗറ്റീവ് എനര്‍ജി പെട്ടെന്ന് ബാധിക്കുന്നു, ഇത് നിങ്ങളെ നെഗറ്റീവ് സ്വഭാവത്തിലേക്ക് എത്തിക്കുകയും ചെയ്യുന്നു. ദേഷ്യം, അഹങ്കാരം, നെഗറ്റീവ് ചിന്തകള് എന്നിവയെല്ലാം മനുഷ്യരെ ബാധിക്കുന്നുണ്ട്. എന്നാല് ഈ മോശം ഗുണങ്ങളെയെല്ലാം ഇല്ലാതാക്കുന്നതിന് ക്ഷേത്രത്തില് തേങ്ങ ഉടക്കുന്നതിലൂടെ നമ്മുടെ ഉള്ളിലെ നെഗറ്റീവ് എനര്‍ജി ഇല്ലാതാവുകയും പൊള്ളയായ സ്വഭാവത്തെ അകറ്റി ജീവിതത്തില് പോസിറ്റീവ് എനര്‍ജി നിറക്കുകയും ചെയ്യുന്നു എന്നാണ് വിശ്വാസം.\nSignificance Of Offering Coconut To Temple In Malayalam\nHere in this article we are discussing about the significance and importance of coconut offering to temple in malayalam.


തരംഗമായി രജനീകാന്ത് ചിത്രം ദര്‍ബാറിന്റെ പുതിയ സ്റ്റിലുകള്! - Malayalam Filmibeat\n| Updated: Friday, July 26, 2019, 11:09 [IST]\nപേട്ടയുടെ വന് വിജയത്തിന് ശേഷം തമിഴകത്ത് വീണ്ടും തിളങ്ങിനില്‍ക്കുകയാണ് തലൈവര് രജനീകാന്ത്. കാര്‍ത്തിക്ക് സുബ്ബരാജ് സംവിധാനം ചെയ്ത സിനിമ തിയ്യേറ്ററുകളില് വലിയ വിജയം തന്നെയാണ് നേടിയത്. മികച്ച പ്രതികരണത്തോടൊപ്പം ബോക്‌സ് ഓഫീസ് കളക്ഷന്റെ കാര്യത്തിലും നേട്ടമുണ്ടാക്കാന് പേട്ടയ്ക്ക് സാധിച്ചിരുന്നു. പഴയ വിന്റേജ് രജനീകാന്തിനെ ചിത്രത്തിലൂടെ കാണാനായെന്ന് ആരാധകര് ഒന്നടങ്കം അഭിപ്രായപ്പെട്ടിരുന്നു. പേട്ടയ്ക്ക് ശേഷം എആര് മുരുകദോസിന്റെ സംവിധാനത്തില് ദര്‍ബാര് എന്ന ചിത്രമാണ് സൂപ്പര്‍താരത്തിന്റെതായി വരുന്നത്.\nവമ്പന് താര അണിനിരക്കുന്ന ചിത്രത്തിന്റെ ഷൂട്ടിംഗ് പുരോഗിച്ചുകൊണ്ടിരിക്കുകയാണ്. ദര്‍ബാറിന്റെതായി നേരത്തെ പുറത്തിറങ്ങിയ ഫസ്റ്റ്‌ലുക്ക് പോസ്റ്ററിനെല്ലാം മികച്ച സ്വീകാര്യതയായിരുന്നു ലഭിച്ചിരുന്നത്. ഇപ്പോഴിതാ ഫസ്റ്റ്‌ലുക്കിന് പിന്നാലെ പുതിയ ചിത്രങ്ങളും പുറത്തുവിട്ടിരിക്കുകയാണ് സംവിധായകന്. സര്‍ക്കാര് എന്ന വിജയ് ചിത്രത്തിന് ശേഷമാണ് എആര് മുരുകദോസ് തലൈവര് സിനിമയുമായി എത്തുന്നത്. ലേഡീ സൂപ്പര്‍സ്റ്റാര് നയന്‍താര വീണ്ടും സ്റ്റൈല് മന്നന്റെ നായികയാവുന്നുവെന്ന പ്രേത്യകതകളോടെയാണ് ചിത്രം എത്തുന്നത്.\nദര്‍ബാറിന്റെതായി പുറത്തുവന്ന പുതിയ ചിത്രങ്ങളില് പോലീസ് ഗെറ്റപ്പില് രജനീകാന്തിനെ കാണിക്കുന്ന ഒരു സ്റ്റിലും പുറത്തുവന്നിരുന്നു. വര്‍ഷങ്ങളുടെ ഇടവേള കഴിഞ്ഞാണ് സൂപ്പര്‍സ്റ്റാര് പോലീസ് ഓഫീസറായി വീണ്ടും എത്തുന്നത്. മുംബൈ പശ്ചാത്തലത്തില് അണിയിച്ചൊരുക്കുന്ന സിനിമ മാസ് എന്റര്‍ടെയ്‌നറായിട്ട് തന്നെയാണ് അണിയറയില് ഒരുങ്ങിക്കൊണ്ടിരിക്കുന്നത്. ആക്ഷന് രംഗങ്ങള്‍ക്കും വലിയ പ്രാധാന്യമുളള ചിത്രമാണ് ദര്‍ബാറെന്ന് സിനിമയുടെതായി പുറത്തിറങ്ങിയ പുതിയ സ്റ്റിലുകളില് നിന്നും വ്യക്തമാണ്.\nതലൈവരുടെ 167ാം സിനിമയായിട്ടാണ് ദര്‍ബാര് അണിയറയില് ഒരുങ്ങിക്കൊണ്ടിരിക്കുന്നത്. 1992ല് പുറത്തിറങ്ങിയ പാണ്ഡ്യന് എന്ന സിനിമയിലാണ് നടന് അവസാനമായി പോലീസ് വേഷത്തിലെത്തിയിരുന്നത്. പോലീസ് വേഷത്തിലുളള ഒരു ചിത്രവും കോട്ടിട്ട് സ്‌റ്റൈലന് ചിരിയുമായി നില്‍ക്കുന്ന രജനിയുടെ ഒരു ചിത്രവുമായിരുന്നു മുരുഗദോസ് ഫേസ്ബുക്കില് പങ്കുവെച്ചിരുന്നത്.\nഅനിരുദ്ധ് രവിചന്ദര് തന്നെയാണ് ഇത്തവണയും തലൈവര് ചിത്രത്തിന് വേണ്ടി സംഗീതമൊരുക്കുന്നത്. രജനീകാന്തിന്റെ മുന്‍ചിത്രമായ പേട്ടയ്ക്ക് സംഗീതമൊരുക്കിയിരുന്നത് അനിരുദ്ധ് തന്നെയായിരുന്നു. സന്തോഷ് ശിവന് ഛായാഗ്രഹണം നിര്‍വ്വഹിക്കുന്ന സിനിമ ലൈക്ക പ്രൊഡക്ഷന്‍സ് നിര്‍മ്മിക്കുന്നു. മുരുകദോസും രജനീകാന്തും ആദ്യമായി ഒന്നിക്കുന്ന ചിത്രമെന്ന നിലയില് കൂടിയാണ് ദര്‍ബാര് അണിയറയില് ഒരുങ്ങിക്കൊണ്ടിരിക്കുന്നത്.\nമുംബൈയിലെ ഛത്രപതി ശിവജി മഹാരാജ ടെര്‍മിനസ്, റോയല് പാംസ്, ഫിലിം സിറ്റി തുടങ്ങിയവിടങ്ങളിലാണ് ദര്‍ബാറിന്റെ ഷൂട്ടിംഗ് നടന്നിരുന്നത്. കോടതി എന്ന അര്‍ത്ഥത്തിലാണ് സിനിമയ്ക്ക് ദര്‍ബാര് എന്ന് പേരിട്ടിരിക്കുന്നതെന്നാണ് സൂചന. മലയാളി താരം നിവേദ തോമസാണ് സൂപ്പര് സ്റ്റാറിന്റെ മകളുടെ വേഷത്തില് എത്തുന്നത്. അടുത്ത വര്‍ഷം പൊങ്കല് സമയത്തായിരിക്കും ദര്‍ബാര് തിയ്യേറ്ററുകളിലേക്ക് എത്തുക.\nRead more about: rajinikanth darbar ar murugadoss രജനീകാന്ത് ദര്‍ബാര്\nrajinikanth s darbar movie stills trending


Lulu opens first hypermarket in Saudi Arabia run by women - Malayalam Goodreturns\n» വനിതകള് മാത്രമുള്ള ഹൈപ്പര് മാര്‍ക്ക്; സൗദിയില് ചരിത്രം സൃഷ്ടിച്ച് ലുലു ഗ്രൂപ്പ്\nPublished: Monday, February 15, 2021, 22:02 [IST]\nജിദ്ദ: എല്ലാ ജീവനക്കാരും വനിതകള്. ലുലു ഗ്രൂപ്പ് സൗദിയിലെ ജിദ്ദയില് ആരംഭിച്ച പുതിയ ഹൈപ്പര് മാര്‍ക്കറ്റ് ചരിത്രത്തിന്റെ ഭാഗമാകുന്നു. സൗദിയില് ഇങ്ങനെ ഒരു ഹൈപ്പര് മാര്‍ക്കറ്റ് ആദ്യത്തേതാണ്. വിഷന് 2030 എന്ന സൗദി ഭരണകൂടത്തിന്റെ സ്വപ്‌ന പദ്ധതികളുടെ ഭാഗമാണ് ഈ ഹൈപ്പര് മാര്‍ക്കറ്റും. വനിതകള്‍ക്ക് തൊഴില് അവസരങ്ങള് സൃഷ്ടിക്കുക എന്നതും വിഷന് 2030ന്റെ ഭാഗമാണ്. സൗദി ജനസംഖ്യയുടെ പകുതിയോളം വരുന്ന വനിതകള്‍ക്ക് തൊഴില് അവസരങ്ങള് സൃഷ്ടിച്ചാല് രാജ്യത്തിന്റെ സാമ്പത്തിക രംഗം കൂടുതല് അഭിവൃദ്ധിപ്പെടുമെന്ന് ഭരണകൂടം കണക്കാക്കുന്നു.\nജിദ്ദയിലെ അല് ജമീഅയിലാണ് പുതിയ സ്ഥാപനം. ആഗോളതലത്തില് ലുലുവിന്റെ 201 ാം സ്ഥാപനമാണിത്. 103 വനിതകളാണ് ഈ സ്ഥാപനം നടത്തുന്നത്. മഹാ മുഹമ്മദ് അല്‍കര്‍നിയാണ് ജനറല് മാനേജര്. ഈ സ്ഥാപനത്തിന്റെ ഭാഗമാകാന് കഴിഞ്ഞത് വലിയ ഭാഗ്യമായിട്ടാണ് താന് കരുതുന്നതെന്ന് അല്‍കര്‍നി പറഞ്ഞു. കിങ് അബ്ദുല് അസീസ് സര്‍വകലാശാലയ്ക്ക് അടുത്ത് 37000 ചതുരശ്ര അടിയിലാണ് പുതിയ ഹൈപ്പര് മാര്‍ക്കറ്റ്.\nസൗദിയില് ലുലുവിന്റെ 20ാം സ്റ്റോര് ആണിത്. യുവജനങ്ങള്‍ക്ക് കൂടുതല് പ്രാതിനിധ്യം നല്‍കുകയാണ് തങ്ങളുടെ ശൈലയെന്ന് ലുലു ഗ്രൂപ്പ് ചെയര്‍മാന് എംഎ യൂസുഫലി പറഞ്ഞു. സ്ത്രീ ശാക്തീകരണ ശ്രമങ്ങളോടുള്ള തങ്ങളുടെ പ്രതിബദ്ധതയാണിതെന്നും അദ്ദേഹം കൂട്ടിച്ചേര്‍ത്തു. സൗദിയിലെ ലുലുവിന്റെ സ്ഥാപനങ്ങളില് 3000 സ്വദേശികളാണ് ജോലി ചെയ്യുന്നത്. ഇതില് 800 പേര് വനിതകളാണ്.\nLulu opens first hypermarket in Saudi Arabia run by women\nStory first published: Monday, February 15, 2021, 22:02 [IST]


ജനങ്ങള് തള്ളിക്കളഞ്ഞവര് പാര്‍ലമെന്റ് സ്തംഭിപ്പിക്കുന്നു: പ്രധാനമന്ത്രി - https://www.dnnewsonline.com\nDecember 11, 2016\tIndia\t, Latest News\t, Lead Story\t, News\nജനങ്ങള് തള്ളിക്കളഞ്ഞവര് പാര്‍ലമെന്റ് പ്രവര്‍ത്തിക്കാന് അനുവദിക്കുന്നില്ലെന്ന് പ്രധാനമന്ത്രി നരേന്ദ്രമോദി. പാര്‍ലമെന്റ് പ്രവര്‍ത്തിക്കാത്തതിനാല് നോട്ട് വിഷയത്തില് നിലപാട് അറിയിക്കാന് കഴിയുന്നില്ല. ഇതുമായി ബന്ധപ്പെട്ട് ഏത് തരത്തിലുള്ള ചര്‍ച്ചയ്ക്കും സര്‍ക്കാര് തയ്യാറാണെന്നും മോദി പറഞ്ഞു.\nമൊബൈല് ഫോണിലൂടെയായിരുന്നു പ്രധാനമന്ത്രി റാലി ഉദ്ഘാടനം ചെയ്തത്. മോദി സഞ്ചരിച്ച ഹെലികോപ്റ്ററിന് കനത്തമൂടല്‍മഞ്ഞിനെതുടര്‍ന്ന് ബഹ്റായിച്ചില് ഇറങ്ങാനായില്ല. തുടര്‍ന്നാണ് ഫോണിലൂടെ ഉദ്ഘാടനപ്രസംഗം നടത്തിയത്.\nസര്‍ക്കാര് ശിക്ഷിക്കുന്നത് അഴിമതിക്കാരെയും ചതിയന്‍മാരെയുമാണ്. പാവങ്ങളുടെയും സാധാരണക്കാരുടെയും സര്‍ക്കാരാണ് കേന്ദ്രം ഭരിക്കുന്നത്,മോഡി പറഞ്ഞു. ഉത്തര് പ്രദേശില് ബിജെപി പരിവര്‍ത്തന് യാത്രയ്ക്കിടെ പ്രവര്‍ത്തകരെ അഭിസംബോധന ചെയ്ത് സംസാരിക്കുകയായിരുന്നു പ്രധാനമന്ത്രി.\nTags MODIParivarthan rallyPrime MinisterUPuttzr pradesh\nPrevious article വരട്ടാറിന്‍പ്രഭവത്തിങ്കല് രണ്ട് ദേവതാപസര്\nNext article അതിര്‍ത്തി കടന്നുള്ള തീവ്രവാദം അവസാനിപ്പിച്ചില്ലെങ്കില് പാകിസ്താന് വൈകാതെ പത്ത് കഷണങ്ങളാകും. അതിന് ഉത്തരവാദി ഇന്ത്യയായിരിക്കില്ല."


ആ ഹോട്ടലില് മമ്മൂട്ടിക്കൊപ്പം സിദ്ദിഖുമുണ്ടായിരുന്നു, ഫുക്രിയുടെ പിന്നിലെ വര്‍ഷങ്ങളുടെ കഥ | Actor Jayasurya about Siddique - Malayalam Filmibeat\n» ആ ഹോട്ടലില് മമ്മൂട്ടിക്കൊപ്പം സിദ്ദിഖുമുണ്ടായിരുന്നു, ഫുക്രിയുടെ പിന്നിലെ വര്‍ഷങ്ങളുടെ കഥ\nആ ഹോട്ടലില് മമ്മൂട്ടിക്കൊപ്പം സിദ്ദിഖുമുണ്ടായിരുന്നു, ഫുക്രിയുടെ പിന്നിലെ വര്‍ഷങ്ങളുടെ കഥ\nPublished: Sunday, December 11, 2016, 12:40 [IST]\nജയസൂര്യയെ നായകനാക്കി സിദ്ദിഖ് സംവിധാനം ചെയ്യുന്ന ചിത്രമാണ് ഫുക്രി. ഇത് ആദ്യമായാണ് ജയസൂര്യ സിദ്ദിഖിന്റെ ചിത്രത്തില് അഭിനയിക്കുന്നത്. എന്നാല് ഇരുവരും ഒന്നിച്ച് ഒരു സിനിമ ചെയ്യാന് വൈകിയെങ്കിലും സിദ്ദിഖിന്റെയും ജയസൂര്യയുടെയും സൗഹൃദത്തിന് വര്‍ഷങ്ങളോളം പഴക്കമുണ്ട്.\nജയസൂര്യ തന്നെയാണ് ഇരുവരുടെയും സൗഹൃദത്തെ കുറിച്ച് സിനിമാ വാരികയ്്ക്ക് നല്‍കിയ അഭിമുഖത്തില് പറഞ്ഞത്. സിദ്ദിഖ് എന്ന സംവിധായകനെയും അദ്ദേഹത്തിന്റെ ശബദത്തെയും ആദ്യമായി അനുകരിച്ചത് താനാണെന്നും ജയസൂര്യ പറഞ്ഞു.\nതാഴ്ന്ന ശബ്ദത്തില് വിനയത്തോടെ\nതാഴ്ന്ന ശബ്ദത്തില് വിനയത്തോടെ സംസാരിക്കുന്ന അദ്ദേഹത്തെ ഒരു ചാനല് പരിപാടിയില് വച്ചായാണ് ഞാന് അനുകരിച്ചത്. ടിവിയില് സംപ്രേഷണം നടന്നപ്പോള് അദ്ദേഹത്തിന്റെ മകന് കണ്ടു. മകന് ഇക്കയെ വിളിച്ചു. പക്ഷേ ഇക്ക വന്നപ്പോഴേക്കും ആ സീന് കഴിഞ്ഞ് പോകുകെയും ചെയ്തു.\nഊമ പെണ്ണിന് ഉരിയാട പയ്യന് എന്ന ചിത്രത്തില് നായക വേഷം കിട്ടിയപ്പോള് താന് മമ്മൂട്ടിയോട് പറയാന് പോയിരുന്നു. എറാണകുളത്തെ അബാദ് ഹോട്ടിലില് ചെന്നപ്പോള് അവിടെ സിദ്ദിഖ് ഇക്കയുമുണ്ട്. അവിടെ വച്ചാണ് എന്നോട് മിമിക്രിയുടെ കാര്യം പറയുന്നത്.\nഒന്ന് കൂടെ ചെയ്യാമോ\nഎനിക്ക് ആ മിമിക്രി കാണാണമെന്ന് പറഞ്ഞപ്പോള് പിന്നീട് ആകാമെന്ന് പറഞ്ഞു.\nപിന്നീട് ഒരിക്കല് സിദ്ദിഖ് ഇക്ക അവതരിപ്പിക്കുന്ന സിനിമ ചിരിമ എന്ന ടെലിവിഷനില് പരിപാടിയില് ഞാന് അതിഥിയായി പങ്കെടുത്തിരുന്നു. അവിടെ വച്ച് ഞാന് ഇക്കയെ അനുകരിച്ച് കാണിച്ച് കൊടുക്കുകയും ചെയ്തു.\nRead more about: siddique jayasurya fukri malayalam film malayalam cinema malayalam movie news മലയാളം സിനിമ സിദ്ദിഖ് ജയസൂര്യ ഫുക്രി\nStory first published: Sunday, December 11, 2016, 12:40 [IST]


Viral: Actress Ponnamma Babu About Her Over Makeup And Costume In Mrs. Hitler Serial,വസ്ത്രം കണ്ടപ്പോൾ ഹിന്ദിക്കാരിയാണോ എന്ന് ചോദിച്ചു,പിന്നെ അത് ധരിച്ചില്ല,പൊന്നമ്മ ബാബു പറയുന്നു - Malayalam Filmibeat\nമിനിസ്ക്രീനിലും ബിഗ് സ്ക്രീനിലും ഒരുപോലെ സജീവമാണ് പൊന്നമ്മ ബാബു. നാടകത്തിലൂടെ സിനിമയിൽ എത്തിയ താരം പിന്നീട് മിനിസ്ക്രീനിലും സജീവമാവുകയായിരുന്നു. നെഗറ്റീവ് പോസിറ്റീവ് കഥാപാത്രങ്ങളിൽ ഒരുപോലെ തിളങ്ങാൻ പൊന്നമ്മ ബാബുവിന് കഴിഞ്ഞു. സിനിമയിൽ കോമഡി വേഷങ്ങളിലാണ് അധികവും പ്രത്യക്ഷപ്പെടുന്നതെങ്കിലും ജീവിതത്തിൽ അൽപം സീരിയസ്സാണെന്നാണ് നടി പറയുന്നത്. ഒരു യുട്യൂബ് ചാനലിന് നൽകിയ അഭിമുഖത്തിലാണ് ഇക്കര്യം വെളിപ്പെടുത്തിയത്.\nവലിയൊരു ഇടവേളയ്ക്ക് ശേഷം പൊന്നമ്മ ബാബു സീരിയലിൽ മടങ്ങി എത്തിയിരിക്കുകയാണ്. സീ കേരളം സംപ്രേക്ഷണം ചെയ്യുന്ന മിസിസ് ഹിറ്റ്ലർ എന്ന പരമ്പരയിലാണ് ഇപ്പോൾ അഭിനയിക്കുന്നത്. ഷാനവാസ്, മേഘ്ന എന്നിവരാണ് പ്രധാന വേഷത്തിലെത്തുന്നത്. പരമ്പരയിൽ ഷാനവാസ് അവതരിപ്പിക്കുന്ന ഡികെ എന്ന കഥാപാത്രത്തിന്റെ അമ്മയായിട്ടാണ് പൊന്നമ്മ ബാബു എത്തുന്നത്. ഇപ്പോഴിതാ സീരിയലിലെ ഗെറ്റപ്പിനെ കുറിച്ച് വെളിപ്പെടുത്തുകയാണ് പൊന്നമ്മ ബാബു. ഒരു യൂട്യൂബ് ചാനലിന് നൽകിയ അഭിമുഖത്തിലാണ് ഇക്കാര്യം വെളിപ്പെടുത്തിയത്.\nകൊവിഡ് കാലത്ത് ആരംഭിച്ചപരമ്പരയാണ് മിസിസ് ഹിറ്റ്ലർ. സീ കേരളം സംപ്രേക്ഷണം ചെയ്യുന്ന സീരിയലിന്, തുടക്കം മുതൽ തന്നെ നല്ല പ്രതികരണമാണ് ലഭിക്കുന്നത്. ഒരു ഇടവേളയ്ക്ക് ശേഷമാണ് പൊന്നമ്മ ബാബു ഹിറ്റ്ലറിലൂടെ മിനിസ്ക്രീനിൽ എത്തുന്നത്. നല്ലൊരു അമ്മ എന്നതിൽ ഉപരി തന്റെ യഥാർഥ സ്വഭാവുമായി അടുത്ത് സാമ്യമുള്ള കഥാപാത്രമാണ് തന്റേതെന്ന് പൊന്നമ്മ ബാബു പറയുന്നു\nസീരിയലെ ഗെറ്റപ്പിനെ കുറിച്ചും പൊന്നമ്മ ബാബു പറയുന്നു. റിച്ചയായ കഥാപാത്രത്തെയാണ് സീരിയലിൽ അവതരിപ്പിക്കുന്നത്. അത് കഥാപാത്രത്തിന്റെ രൂപത്തിലും പ്രകടമാണ്. മലയാളത്തെ കൂടാതെ മറ്റ് തെന്നിന്ത്യൻ ഭാഷകളിലും ഹിന്ദിയിലും ഈ സീരിയലുണ്ട്. നമ്മൾ ചെയ്യുന്നതിനേക്കാൾ കൂടുതൽ ആഭരണങ്ങളാണ് തെലുങ്കിൽ ഇടുന്നത്. അതുപോലെ മലയാളത്തിൽ ഇടാൻ പറ്റില്ല. അവരുടെ സ്റ്റൈൽ അല്ല ഇവിടെ. തുടക്കത്തിൽ കോളറുള്ള ബ്ലൗസ് ആയിരുന്നു ഉപയോഗിച്ചിരുന്നത് എന്നാൽ ഇത് കണ്ടപ്പോൾ ചോദിച്ചു ഹിന്ദിക്കാരിയായിട്ടാണോ സീരിയലിൽ അഭിനയിക്കുന്നത്. അങ്ങനെ അത് ഒഴിവാക്കി. ഇപ്പോൾ സാധാരണ ഇവിടെ ഉപയോഗിക്കുന്ന ബ്ലൗസ് ആക്കി.\nമേക്കപ്പും കുറച്ചാണ് ഉപയോഗിക്കുന്നതെന്നും പൊന്നമ്മ ബാബു പറയുന്നു. ഒരു രസകരമായ സംഭവവും അഭിമുഖത്തിൽ പറഞ്ഞു. തുടക്കത്തിൽ താനും കുറെ മേക്കപ്പിട്ട് ചുവന്ന വസ്ത്രമൊക്കെയിട്ട് അണിഞ്ഞെരുങ്ങി നിന്നിരുന്നു. എന്നാൽ ടെലികാസ്റ്റ് ചെയ്തപ്പോൾ മൊത്തത്തിൽ ചുവപ്പ് ആയിപ്പോയി. ഇതിനെ കുറിച്ച് ചോദിച്ചപ്പോഴാണ് കാര്യം മനസ്സിലാകുന്നത്. ഗ്രെയിഡിങ്ങ് കഴിയുമ്പോൾ ഇത്രയും വരുമെന്ന്. അതിന് ശേഷം എല്ലാം ലൈറ്റായി ഉപയോഗിക്കുകയായിരുന്നു. ഇപ്പോൾ വളരെ ആസ്വദിച്ചാണ് ഈ സീരിയൽ ചെയ്യുന്നതെന്നും പൊന്നമ്മ ബാബു കൂട്ടിച്ചേർത്തു.\nസീരിയലിൽ നല്ല കോസ്റ്റ്യുമൊക്കെ വേണമെന്നാണ് പൊന്നമ്മ ബാബു പറയുന്നത്. ആളുകൾ ഇത് ശ്രദ്ധിക്കുന്നുണ്ട്. പണ്ടൊക്കെ ഞാൻ സീരിയലിൽ അഭിനയിക്കുമ്പോൾ ആളുകൾ തന്റെ വസ്ത്രധാരണവും ശ്രദ്ധിച്ചിരുന്നു. സാരിയും മറ്റ് ആഭരണങ്ങളും വാങ്ങിയത് എവിടെന്നാണെന്ന് ചോദിക്കാറുണ്ടായിരുന്നു. ഈ സീരിയലിൽ റിച്ച് കുടുംബത്തിലുള്ള കഥാപാത്രത്തെയാണ് അവതരിപ്പിക്കുന്നത്. അപ്പോൾ അത്തരത്തിലുള്ള വസ്ത്രവു ആഭരണവും ധരിക്കണം. തുടങ്ങിയ സമയത്ത് കുറെ ആഭരണം ഇടുമായിരുന്നു. എന്നാൽ ഇപ്പോൾ കുറച്ചെന്നും പൊന്നമ്മ ബാബു പറയുന്നു.\nRead more about: serial ponnamma babu\nViral: Actress Ponnamma Babu About Her Over Makeup And Costume In Mrs. Hitler Serial


സാക്ഷര നവ കേരളത്തിന്റെ ജീര്‍ണ്ണിച്ച ജാതി വെറിയെ നമുക്ക് ചോദ്യം ചെയ്യാം – Malayalam today news\nസാക്ഷര നവ കേരളത്തിന്റെ ജീര്‍ണ്ണിച്ച ജാതി വെറിയെ നമുക്ക് ചോദ്യം ചെയ്യാം\nBy Mtoday on August 7, 2017 No Comment\nസസെക്സ് സര്‍വകലാശാലയില് പഠിക്കുന്ന ആദിവാസി വിദ്യാര്‍ത്ഥിയ്ക്ക് കേരളത്തില് സഹിക്കേണ്ടിവന്ന ഗതികേടുകള് കാസര്‍കോട് സ്വദേശി ബിനേഷ് ബാലന് തുറന്നു പറയുന്നു.\nപോരാട്ടത്തിന്റെ വിജയമാണ് ബിനേഷ് ആഘോഷിക്കുന്നത്. തുറന്നുപറയാതെ മനസിന്റെ ഉള്ളറകളില് അയാള് അടക്കിപ്പിടിച്ച ദളിദ് ബലിയാടാകപ്പെടലിന്റെ വേദനകള് സമൂഹത്തിന് മുന്നില് തുറക്കാന് ഇത്രയും കാലം വേണ്ടിവന്നു, അവന്.\nബിനേഷ് ബാലന്റെ ഫേസ്ബുക്ക് പോസ്റ്റ :\nകാര്യവട്ടം കാമ്പസിലെ എസ്എഫ്‌ഐക്കാര് എന്നെ തല്ലി.. ഞാനിതും തുറന്നു പറയുകയാണ്. രോഹിത് വെമുലയ്ക്കും ഉത്തരേന്ത്യയിലെ ദളിതര്‍ക്കുമെല്ലാം വേണ്ടി ശബ്ദിക്കുന്നവരും സമരം ചെയ്യുന്നവരുമാണ് ഇടതുപക്ഷ യുവജന സംഘടനകളും വിദ്യാര്‍ത്ഥി സംഘടനകളും. എന്നാല് വ്യക്തിവൈരാഗ്യത്തിന്റെ പേരില് കാര്യവട്ടം കാമ്പസിലെ എസ് എഫ് ഐക്കാര് എന്നെ തല്ലുമ്പോള് ഞാനൊരു ആദിവാസിയാണെന്ന് അവര്‍ക്ക് അറിയാതെയല്ല. അവരില് എന്റെ സുഹൃത്തുക്കളായിരുന്നവരുമുണ്ടായിരുന്നല്ലോ. ഞങ്ങള് വിചാരിച്ചാല് നിന്റെ യാത്ര മുടക്കാന് കഴിയുമോയെന്നു നോക്കട്ടെ എന്നു ഭീഷണിപ്പെടുത്തിയതും അവര് തന്നെയായിരുന്നു. എന്നെ ദളിത് ഭീകരനാക്കിയും മുസ്ലിം തീവ്രവാദ സംഘടനകളോട് ബന്ധമുള്ളവനാക്കിയും പോസ്റ്റുകള് പതിച്ചതും അവര് തന്നെയായിരുന്നു. പക്ഷേ ഇപ്പോഴവര് എന്നെ ‘സഹായിച്ച’ കഥകള് പറഞ്ഞുകേള്‍ക്കുമ്പോള് ഞാനത് ആസ്വദിക്കുകയാണ്. കഴിഞ്ഞ സര്‍ക്കാരിന്റെ കാലത്ത് മന്ത്രിക്കു കൊടുക്കാന് ഒരു റെക്കമെന്‍ഡേഷന് ലെറ്റര് ശരിയാക്കി തരുമോയെന്നു ചോദിച്ചപ്പോള് അവഗണിച്ചവര് പിന്നീട് എന്റെ കാര്യം മാധ്യമങ്ങള് ഏറ്റെടുത്തപ്പോള് ഒപ്പം കൂടാനെത്തിയതും ഞാനിപ്പോള് ഓര്‍ക്കുന്നു. പക്ഷേ നന്ദി പറഞ്ഞവരുടെ കൂട്ടത്തില് തങ്ങളുടെ പേര് ഇല്ലെന്നു പറഞ്ഞു ചോദിക്കാന് വന്നപ്പോള് എന്നെ സഹായിച്ച ആരെയും ഞാന് മറക്കില്ലെന്ന മറുപടി അവര്‍ക്ക് മനസിലായിക്കാണുമെന്നു കരുതുന്നു. അതു തന്നെ ഇപ്പോഴും പറയുന്നു.\nഈ വര്‍ഷം മാര്‍ച്ചില്, അതിനു മുമ്പ് തന്നെ പല കാരണങ്ങള് കൊണ്ട്, കാര്യവട്ടം കാമ്പസിലെ ഹോസ്റ്റല് വിഷയത്തില്, സിഇടിയിലെ ആതിരയുടെ വിഷയത്തിലെല്ലാം ഞാനവര്‍ക്ക് എതിരായി പ്രവര്‍ത്തിച്ചെന്ന ആരോപണവുമായി എനിക്കെതിരേ ഗൂഡാലോചന നടത്തി കാത്തിരിക്കുകയായിരുന്നു. മാര്‍ച്ച് മാസം അവിടെ സ്റ്റുഡന്റ് പോലും അല്ലാതായിരുന്ന സ്റ്റാലിന്, മണികണ്ഠന്, രാഹുല്‍മോന്, അതുല്, യദു കൃഷ്ണന് ഇവരൊക്കെ എനിക്കെതിരെ ക്യാമ്പസില് ക്യാമ്പയിന് നടത്തിയിരുന്നു. ഒടുവില് അവസരം ഉണ്ടാക്കി എന്നെ മര്‍ദ്ദിച്ചു.\nമാര്‍ച്ച് 17ന്, ആ ദിവസം ഞാന് മാനസികമായി അസ്വസ്ഥനായിരുന്നു. വിസ റിജക്ഷന് മൂലം സ്വിറ്റ്‌സര്‍ലണ്ടിലെ ബേണ് യൂണിവേഴ്‌സിറ്റിയില് അപ്ലൈ ചെയ്യാനുള്ള എന്റെ ശ്രമം പരാജയപ്പെട്ടതിന്റെ വിഷമം. കാര്യവട്ടം കാമ്പസില് ഞാന് കൂടുതല് സമയവും ലൈബ്രറിയിലാണ് ചെലവഴിച്ചിരുന്നത്. അന്ന് ലൈബ്രറിക്ക് മുന്നില് എസ് എഫ് ഐ യൂണിയന്റെ നേതൃത്വത്തില് നാടന്‍പാട്ട് പരിപാടി അവതരിപ്പിച്ചിരുന്നു. അതിന്റെ ശബ്ദം കേട്ട് ലൈബ്രറിയില് ഇരിക്കുന്നതിന് അലോസരമായിരുന്നു. എന്റെ അന്നത്തെ മാനസികാവസ്ഥ കൂടിയായപ്പോള് ഫെയ്‌സ്ബുക്കില് ഒരു പോസ്റ്റ് ഇട്ടു; രമി േഴീ ീേ വേല ഹശയൃമൃ്യ. ഈ പോസ്റ്റ് ആയിരുന്നു അവരെ പ്രകോപിപ്പിച്ചത്.\nകുറച്ച് പണം കടം ചോദിക്കാനാണ് സുഹൃത്തായ തോമസിന്റെ ഹോസ്റ്റല് മുറിയില് ചെന്നത്. തോമസ് അപ്പോള് പുറത്തു പോയിരിക്കുകയായിരുന്നു. ഉടന് വരുമെന്ന് പറഞ്ഞതുകൊണ്ട് ഞാനും പിഎച്ഡി രജിസ്‌ട്രേഷന്റെ സ്റ്റാറ്റസ് അറിയാന് വന്ന ഗോപിയെന്ന സുഹൃത്തും കൂടി മുറിയില് ഇരുന്നു. ഈ സമയത്താണ് എസ് എഫ് ഐ യൂണിറ്റ് പ്രസിഡന്റായിരുന്ന മനേഷ്, നജീബ്, പ്രഭാകരന്, വിഷ്ണു കെ പി, ഷാനു വി എന്നിവര് കടന്നുവന്നത്. നീ എന്തിനാണ് പോസ്റ്റ് ഇട്ടതെന്ന് അവര് ചോദിച്ചു. ഉണ്ട ചോറിനു നന്ദികാണിക്കാത്തവനെന്നു പറഞ്ഞ് മനേഷ് ആണ് ആദ്യം എന്നെ തല്ലിയത്. ആ അടിയില് എന്റെ കഴുത്ത് ഉളുക്കിപ്പോയി. ഇടപെടാന് നോക്കിയ ഗോപിയേയും അവര് തല്ലി. ഞങ്ങള് വിചാരിച്ചാല് നിന്റെ യാത്ര മുടക്കാന് പറ്റുമോയെന്ന് നോക്കട്ടെയെന്നായിരുന്നു തല്ലുന്നതിനിടയില് പ്രഭാകരന് പറഞ്ഞത്. പലരും ഇതിനു ദൃക്‌സാക്ഷികളാണ്. അവര്‍ക്ക് എന്നോടുള്ള എല്ലാ ദേഷ്യവും അന്നു തീര്‍ത്തു. അവരുടെ മര്‍ദ്ദനത്തില് സാരമായി പരിക്കേറ്റ ഞാന് ആശുപത്രിയില് അഡ്മിറ്റായി. പിറ്റേദിവസം അവരും ആശുപത്രിയില് അഡ്മിറ്റാവുകയും എനിക്കെതിരേ പോലീസില് പരാതി നല്‍കുകയും ചെയ്തു. ഞങ്ങള് ഹോസ്റ്റല് റൂമില് അതിക്രമിച്ചു കയറി മദ്യപിച്ചു, മയക്കുമരുന്ന് ഉപയോഗിച്ചുവെന്നും അതു ചോദ്യം ചെയ്തപ്പോള് അവരെ മര്‍ദ്ദിച്ചെന്നുമൊക്കെയായിരുന്നു പരാതി. പക്ഷേ പലരും യഥാര്‍ത്ഥത്തില് നടന്ന കാര്യങ്ങള്‍ക്ക് സാക്ഷികളായി ഉണ്ടായിരുന്നു.\nഎന്നെ മര്‍ദ്ദിച്ചതിനെതിരെ പെണ്‍കുട്ടികള് അടക്കം പ്രതികരിക്കുകയും അവര് കാമ്പസില് പോസ്റ്ററുകള് പതിക്കുകയും ചെയ്തിരുന്നു. പക്ഷേ എസ് എഫ് ഐ യുടെ പേര് പരാമര്‍ശിച്ചിരുന്നില്ല. എന്നാല് പകരം എസ് എഫ് ഐ അവരുടെ പേരില് തന്നെ എനിക്കെതിരായി പോസ്റ്ററുകള് പതിച്ചു. കാമ്പസിലെ വിദ്യാര്‍ത്ഥിയല്ലാത്ത ഞാന് ഹോസ്റ്റലില് അതിക്രമിച്ചു കയറി എന്നായിരുന്നു ആക്ഷേപം. വിസയ്ക്ക് അപേക്ഷിക്കാന് ഉള്ള തയ്യാറെടുപ്പ് കാരണം എനിക്ക് പല തവണ ഡല്‍ഹിയിലും എംബസിയിലുമൊക്കെയായി പോകേണ്ടി വന്നിരുന്നു. കാര്യവട്ടത്ത് എം എ ഇക്കണോമിക്‌സ് വിദ്യാര്‍ത്ഥിയായിരുന്ന ഞാന് ഈ വര്‍ഷം സെമസ്റ്റര് ഔട്ട് ആയി എന്നത് ശരിയാണ്. പക്ഷേ ലൈബ്രറിയില് ഞാന് എന്നും ഉണ്ടായിരുന്നു. ഒരിടത്തും അതിക്രമിച്ചു കടന്നിട്ടില്ല. അതേസമയം എസ്എഫ്‌ഐ നേതാവായിരുന്ന സ്റ്റാലിന് എന്ന വിദ്യാര്‍ത്ഥി അവിടെ റിസര്‍ച്ച് ഹോസ്റ്റലില് നാലുമാസത്തോളമാണ് മറ്റൊരാളുടെ മുറിയില് താമസിച്ചത്. അതാണ് എസ്എഫ്‌ഐയുടെ ഏകാധിപത്യം.\nഎന്നെ പിന്തുണയ്ക്കുന്നവര് മുസ്ലിംദളിത് തീവ്രസംഘടനയില്‍പ്പെട്ടവരാണെന്നും എനിക്കും ഗോപിക്കും അവരൊക്കെയായി ബന്ധമുണ്ടെന്നും അവര് ആരോപിച്ചു. ഒരു ദളിത് സംഘടന പ്രവര്‍ത്തകനോട് സംസാരിച്ചാല് നമ്മളെ തീവ്രദളിത് സംഘടനാ പ്രവര്‍ത്തകനാക്കാനും മുസ്ലിം കുട്ടികളോട് സംസാരിച്ചാല് മുസ്ലിം സംഘടന പ്രവര്‍ത്തകനാക്കുമൊക്കെ എസ് എഫ്‌ഐക്കാര്‍ക്ക് ഒരു മടിയുമില്ല. എസ് എഫ് ഐ എന്ന സംഘടനയെ മൊത്തത്തില് കുറ്റപ്പെടുത്തുകയല്ല. കാര്യവട്ടം കാമ്പസിലെ യൂണിറ്റ് പ്രവര്‍ത്തകരില് പക്ഷേ പല കുഴപ്പങ്ങളുമുണ്ട്. നേതൃത്വത്തിലുള്ളവരെ അവര് പലപ്പോഴും തെറ്റിദ്ധരിപ്പിക്കുകയാണ്. എന്റെ കാര്യത്തില്‍പ്പോലും ഇല്ലാത്ത കാര്യങ്ങളാണ് അവര് സംസ്ഥാന നേതൃത്വത്തെ അറിയിച്ചത്. അവര് ആരെയാണ് സംരക്ഷിക്കുന്നത് തെറ്റുകള് തിരുത്താന് അവര് തയ്യാറാകുമെന്ന് തന്നെയാണ് വിശ്വാസം.\nBINESH BALAN, CASTE RACE, DALITH STUDENT, kasaragod, kerala, LUNDON UNIVERSITY\nസാക്ഷര നവ കേരളത്തിന്റെ ജീര്‍ണ്ണിച്ച ജാതി വെറിയെ നമുക്ക് ചോദ്യം ചെയ്യാം added by Mtoday on August 7, 2017


കൊവിഡ് -19 : സംസ്ഥാനത്ത് ഇന്ന് 10 പേർക്ക് രോഗം സ്ഥിരീകരിച്ചു; 7പേർ കണ്ണൂരില് – Jaihind TV\nകൊവിഡ് -19 : സംസ്ഥാനത്ത് ഇന്ന് 10 പേർക്ക് രോഗം സ്ഥിരീകരിച്ചു; 7പേർ കണ്ണൂരില്\nസംസ്ഥാനത്ത് ഇന്ന് 10 പേർക്ക് കൊവിഡ് രോഗം സ്ഥിരീകരിച്ചു. കണ്ണൂർ – 7, കാസർകോട് – 2, കോഴിക്കോട് – 1. ഇതില്3പേർ വിദേശത്ത് നിന്ന് വന്നവരാണ്.7പേർക്ക് സമ്പർക്കം മൂലമാണ് രോഗം ഉണ്ടായത്. 19പേരുടെ ഫലമാണ് ഇന്ന് നെഗറ്റീവായത്. കാസർകോട് 9, പാലക്കാട് 4, തിരുവനന്തപുരം 3, ഇടുക്കി 2, തൃശൂർ 1.\nഇതുവരെ രോഗം ബാധിച്ചവരുടെ എണ്ണം 373 ആയി. ഇപ്പോഴും ചികിൽസയിലുള്ളത് 228 പേര്. 1,23,490 പേർ നിരീക്ഷണത്തിലുണ്ട്. ഇതിൽ 1,22,676 പേർ വീടുകളിലും 814 പേർ ആശുപത്രികളിലും നീരീക്ഷണത്തിൽ.\nഇന്ന് ആശുപത്രിയിൽ 201 പേരെ പ്രവേശിപ്പിച്ചു. ഇതുവരെ 14163 സാമ്പിളുകൾ പരിശോധനയ്ക്ക് അയച്ചതില് 12718 എണ്ണം നെഗറ്റീവായി.\nകാസർകോട് ഇന്ന് രോഗം സ്ഥിരീകരിച്ച രണ്ട് പേരും കുട്ടികളാണ്. കാസർകോട് കുഡ്‌ലു സ്വദേശിയായ ഇവരുടെ അമ്മയ്ക്ക് രോഗം സ്ഥിരീകരിച്ചതിനെ തുടർന്ന് കാഞ്ഞങ്ങാട് ആശുപത്രിയിൽ ചികിത്സയിലാണ്. ഇതോടെ പത്തും എട്ടും വയസുള്ള ഈ രണ്ട് പെൺകുട്ടികളും ആശുപത്രിയിൽ നിരീക്ഷണത്തിലായിരുന്നു.\nകോഴിക്കോട്ട് രോഗം സ്ഥിരീകരിച്ചത് വടകര എടച്ചേരി സ്വദേശിയായ 67കാരനാണ്. ഇദ്ദേഹത്തിന്‍റെ മക്കൾ ദുബായിൽ നിന്ന് എത്തിയിരുന്നു. ആദ്യം പരിശോധനയിൽ നെഗറ്റീവ് ആയിരുന്നെങ്കിലും ഇപ്പോൾ പോസിറ്റീവ് ആയി.\nകൊവിഡ് രോഗമുക്തരായ ദമ്പതികൾക്ക് കണ്ണൂർ പരിയാരം ആശുപത്രിയിൽ കുഞ്ഞ് പിറന്നു.\nലോക്ക് ഡൗണ് നീട്ടുന്നതോ ഇളവ് വരുത്തുന്നതോ ആയി അതുമായി ബന്ധപ്പെട്ടുള്ള എന്ത് നടപടിയും കേന്ദ്ര തീരുമാനം വന്ന ശേഷമായിരിക്കും. അതേസമയം, ഹോട്ട് സ്പോട്ട് അല്ലാത്ത ജില്ലകളിൽ ഇളവ് വേണം എന്നാണ് നിലപാടെന്ന് മുഖ്യമന്ത്രി പറഞ്ഞു.\nഇഎസ്ഐയുടെ മാനദണ്ഡത്തിൽ കൊവിഡ് കൂടി ഉൾപ്പെടുത്തണം പ്രധാനമന്ത്രിയോട് ആവശ്യപ്പെട്ടതായി മുഖ്യമന്ത്രി പറഞ്ഞു. പ്രവാസികളെ തിരികെ നാട്ടിലെത്തിക്കാന് സഹായിക്കണമെന്നും അവരെ സഹായിക്കാൻ എംബസികൾക്ക് നിർദ്ദേശം നൽകണമെന്നും ആവശ്യപ്പെട്ടതായും മുഖ്യമന്ത്രി പറഞ്ഞു. അവിടെയുള്ള ലേബർ ക്യാമ്പുകളിൽ പ്രത്യേക ശ്രദ്ധ വേണമെന്നും ആവശ്യപ്പെട്ടിട്ടുണ്ട്.\nകേരളത്തിലുള്ള അതിഥി തൊഴിലാളികൾക്ക് നാട്ടിലേക്ക് മടങ്ങുവാനായി പ്രത്യേക നോൺസ്റ്റോപ്പ് ട്രെയിൻ വേണമെന്നും ആവശ്യപ്പെട്ടതായി മുഖ്യമന്ത്രി പറഞ്ഞു.


കോവിഡ് വായുവില് കൂടി പകരും: വിശദീകരണവുമായി ലോകാരോഗ്യ സംഘടന - Kannur Varthakal Online\nകോവിഡ് വായുവില് കൂടി പകരും: വിശദീകരണവുമായി ലോകാരോഗ്യ സംഘടന\nന്യൂഡല്‍ഹി: കോവിഡ്-19 വായുവില് കൂടി പകരുക എന്ന് പറഞ്ഞാല് അത് അഞ്ചാംപനിപോലെയുള്ള വൈറസുകള് വായുവില് കൂടി പകരുന്ന രീതിയിലുള്ളത് എന്ന് അര്‍ഥമാക്കേണ്ടതില്ലെന്ന് ലോകാരോഗ്യ സംഘടന ചീഫ് സയന്റിസ്റ്റ് ഡോ. സൗമ്യ സ്വാമിനാഥന്. എല്ലായിടത്തും ഇങ്ങനെ സംഭവിക്കില്ലെന്നും പ്രത്യേക ഇടങ്ങളില് ചില സാഹചര്യങ്ങളില് മാത്രമാണ് ഈയൊരു രീതിയിലുള്ള രോഗപ്പകര്‍ച്ച ഉണ്ടാവുകയെന്നാണ് ഇവര് പറയുന്നത്. എയ്റോസോള് മുഖേനെ മാത്രമേ വായുവില്‍കൂടി കോവിഡ് രോഗപ്പകര്‍ച്ചയുണ്ടാകുവെന്ന് ഡോ. സൗമ്യ സ്വാമിനാഥന് പറയുന്നു.\nചുമക്കുക, തുമ്മുക ഉറക്കെ സംസാരിക്കുക തുടങ്ങിയ പോലുള്ളവ ചെയ്യുമ്പോള് പുറത്തുവരുന്ന സ്രവകണങ്ങള് വലുതായിരിക്കും. ഇവയ്ക്ക് പരമാധി രണ്ടുമീറ്ററുകള്‍ക്കപ്പുറത്തേക്ക് പോകാന് സാധിക്കില്ല. ഭാരക്കൂടുതല് ഉള്ളതിനാല് ഗുരുത്വാകര്‍ഷണത്തിന്റെ ഫലമായി ഇവ താഴേക്ക് പതിക്കും. ഇതുകൊണ്ടാണ് ആളുകള് ഇത്രയകലം പാലിച്ച് നില്‍ക്കണമെന്ന് നിര്‍ദ്ദേശിക്കുന്നത്. എന്നാല് അഞ്ച് മൈക്രോണില് താഴെയുള്ള സ്രവകണങ്ങള് ആണ് പുറത്തുവരുന്നതെങ്കില് അവയെ എയ്റോ സോളുകള് എന്നാണ് പറയുക. ഭാരക്കുറവ് കാരണം ഇവ വായുവില് കൂടുതല് നേരം തങ്ങിനില്‍ക്കും. മാത്രമല്ല ചെറിയ കാറ്റോ മറ്റോ ഉണ്ടായാല് അവ മറ്റൊരിടത്തേക്ക് മാറിപ്പോവുകയും ചെയ്യും. 10 മുതല് 15 മിനിറ്റുകള് വരെ വായുവില് ഇവ തങ്ങിനില്‍ക്കാന് സാധ്യതയുണ്ട്. ഈ സമയത്തിനിടയില് ഇവ ആരെങ്കിലും ശ്വസിക്കുന്നതിലൂടെ ഉള്ളിലെത്തിയാല് അവര്‍ക്കും രോഗം വരാന് സാധ്യതയുണ്ട്. അതുകൊണ്ടാണ് കോവിഡ്-19 വായുവില്‍കൂടി പകരുമെന്ന് പറയുന്നതെന്നും ഡോയ സൗമ്യ സ്വാമിനാഥന് വ്യക്തമാക്കുന്നു.\nഒരു മുറിയിലോ മറ്റോ ഉള്ളവരില് നിന്ന് മറ്റൊരാളിലേക്ക് ഇങ്ങനെ പകരാം. അതുപോലെ ആശുപത്രികള്‍ക്കുള്ളിലും ഇങ്ങിനെ സംഭവിക്കാം. ഇങ്ങനെ സംഭവിക്കില്ലെന്ന് ഞങ്ങള് ഒരിക്കലും പറഞ്ഞിട്ടില്ല. അതിനര്‍ഥം ഇത് വായുവില് കൂടി പകരുന്ന സാംക്രമിക രോഗമാണെന്നല്ല. അഞ്ചാംപനി പോലെ ഇവയും വായുവില് കൂടി പകരുന്നവയായിരുന്നുവെങ്കില് ഇപ്പോള് തന്നെ അത് എല്ലാവരിലും ബാധിച്ചുകഴിഞ്ഞേനേയെന്ന് ഡോ. സൗമ്യ സ്വാമിനാഥന് വിശദീകരിക്കുന്നു.\nകേരളത്തിൽ 339 പേർക്ക്; 133 പേർക്ക് സമ്പർക്കത്തിലൂടെ, കണ്ണൂരിൽ 8


THE INSIGHT | ‘ആനച്ചെവി’യുമായി പറക്കുന്ന ആനക്കുട്ടി\nHome ENTERTAINMENT ‘ആനച്ചെ...\n‘ആനച്ചെവി’യുമായി പറക്കുന്ന ആനക്കുട്ടി\nപൂമ്പാറ്റയും ബാലരമയും മുത്തശ്ശിയും തത്തമ്മയും അമര് ചിത്രകഥയുമെല്ലാമടങ്ങുന്ന ‘സമ്പുഷ്ടമായ’ വായനാലോകത്തുകൂടെയാണ് എന്റെ ബാല്യം കടന്നുവന്നത്. അന്ന് ബാലരമയെക്കാള് ഒരു പടി മുന്നിലായിരുന്നു പൂമ്പാറ്റ. അതില് വന്ന കെ.വി.രാമനാഥന്റെ ‘അത്ഭുതവാനരന്മാര്’ എന്ന നോവലിലെ വില്ലന് പ്രൊഫ.റാണ എന്നെ കുരങ്ങനാക്കുന്നത് സ്വപ്‌നം കണ്ട് എത്രയോ തവണ ഞെട്ടിയുണര്‍ന്നിരിക്കുന്നു. അനന്ത പൈയുടെ കപീഷൊക്കെ ബാലരമയില് വരുന്നതിനു മുമ്പ് പൂമ്പാറ്റയിലായിരുന്നു.\nഅത്തരത്തില് ഹൃദയത്തില് സ്ഥാനം നേടിയ പൂമ്പാറ്റ കാര്‍ട്ടൂണ് കഥാപാത്രങ്ങളില് പ്രധാനിയാണ് ഡംബോ എന്ന പറക്കുന്ന ആനക്കുട്ടി. വല്ലാത്തൊരു ഓമനത്തമായിരുന്നു അവന്. ഒരു തവണ ഡംബോ ചിത്രകഥ വായിച്ചുകഴിഞ്ഞാല് രണ്ടാഴ്ചയ്ക്കു ശേഷം വരുന്ന അടുത്ത പൂമ്പാറ്റ കൈയില് കിട്ടാന് കാത്തിരിക്കുകയായി. പൂമ്പാറ്റയല്ല വാള്‍ട്ട് ഡിസ്‌നിയാണ് ഡംബോയുടെ ഉടമസ്ഥന് എന്നു തിരിച്ചറിയാന് പിന്നെയും ഏറെക്കാലമെടുത്തു.\nതാമസിയാതെ ബാല്യത്തിന്റെ ഓര്‍മ്മച്ചെപ്പുകളിലെവിടെയോ തിളങ്ങുന്ന മുത്തായി ഡംബോ ഒടുങ്ങി. മര്യാദയ്ക്കു പറഞ്ഞാല്, ഡംബോയോ ഞാന് മറന്നു എന്ന്. ഏതാണ്ട് രണ്ടാഴ്ച മുമ്പാണ് പെട്ടെന്ന് മകന് കണ്ണന് വിളിച്ചുകൂവിയത് -‘അച്ഛാ, ദേ പറക്കുന്ന ആനക്കുട്ടി.’ ടെലിവിഷന് സ്‌ക്രീനിലേക്കു നോക്കിയപ്പോള് സംഗതി ശരിയാണ്. പരസ്യമാണ്, ഡംബോ എന്ന സിനിമയുടെ. മാര്‍ച്ച് 29 മുതല് ഡംബോ തിയേറ്ററുകളില് എത്തുന്നു. ‘കണ്ണാ, നമുക്കിത് കാണാന് പോകണം’ -അവനോടു ആ നിമിഷം തന്നെ പറഞ്ഞു. അതിനു ശേഷം എന്നും അവന് ചോദിക്കും -‘അച്ഛാ, എന്നാ നമ്മള് ഡംബോ കാണാന് പോകുന്നത്?’\nഅച്ഛനും കണ്ണനും അമ്മയും ഡംബോ കാണാനെത്തിയപ്പോൾ\nതിരഞ്ഞെടുപ്പുമായി ബന്ധപ്പെട്ട യാത്രയ്ക്കിടയിലും വീട്ടിലേക്കു വിളിക്കുമ്പോള് കണ്ണന് ഇതുതന്നെ ചോദിച്ചുകൊണ്ടിരുന്നു. ‘അച്ഛന് വന്നിട്ട് പോകാം’ എന്ന മറുപടിയില് രക്ഷപ്പെട്ടു. ഒടുവില് ആ ദിനം വന്നെത്തി. കണ്ണനും ദേവിയുമൊത്ത് ഡംബോ കാണാനായി തിയേറ്ററിലേക്ക്. ഇതിനൊരു സവിശേഷതയുണ്ട്. കണ്ണന്റെ ജീവിതത്തിലെ ആദ്യ തിയേറ്റർ സിനിമയാണ്. ആദ്യ സിനിമ തന്നെ 3ഡി ആണ്. കണ്ണടയുടെ വലിപ്പം പ്രശ്‌നമാകുമോ എന്ന പേടിയുണ്ടായിരുന്നു. എന്നാല്, അവനത് ശരിക്കും ആസ്വദിച്ചു. അച്ഛനെപ്പോലെ അവനും ഡംബോയുടെ കൂട്ടുകാരനായി.\nഒരു ഡിസ്‌നി ക്ലാസിക്കിന്റെ പുതുമയുള്ള അവതരണം -അതാണ് 2019ലെ ഡംബോ. ഒന്നാം ലോക മഹായുദ്ധത്തിനു ശേഷമുള്ള കാലം പശ്ചാത്തലമായ സിനിമ ‘ആനച്ചെവിയുള്ള’ ഡംബോ എന്ന ആനക്കുട്ടിയുടെയും അമ്മയെ കണ്ടെത്താനുള്ള അവന്റെ ശ്രമങ്ങളുടെയും കഥ പറയുന്നു. ഇതില് വേര്‍തിരിവുകള് ആഘോഷിക്കപ്പെടുന്നു, കുടുംബബന്ധങ്ങള് ആസ്വദിക്കപ്പെടുന്നു, സ്വപ്‌നങ്ങള് ആകാശത്തേക്കു പറക്കുന്നു.\nസമൂഹത്തിലെ പാവപ്പെട്ടവരുും അരികുവല്‍ക്കരിക്കപ്പെട്ടവരും ഒരു കൂടാരത്തിനു കീഴില് അണിനിരക്കുന്ന സര്‍ക്കസ് കഥകള് നമ്മളേറെ കണ്ടിട്ടുണ്ട്. പക്ഷേ, അതിലൊരു പുതുമ നിലനിര്‍ത്താനാവുന്നുണ്ട് എന്നതാണ് ടിം ബര്‍ട്ടന് എന്ന സംവിധായകന്റെ വിജയം. ഡംബോയുടെ കഥാപാത്രത്തിന്റെ പുതുമ സിനിമ തീരുമ്പോഴും അതേപടി നിലനില്‍ക്കുന്നു.\nയുദ്ധത്തിനു ശേഷം ഒരു കൈയില്ലാതെ മടങ്ങിയെത്തുന്ന ക്യാപ്റ്റന് ഹോള്‍ട്ട് ഫാരിയറാണ് പ്രധാന കഥാപാത്രം. മാക്‌സ് മെഡിച്ചിയുടെ സര്‍ക്കസ് കൂടാരത്തിലെ അശ്വാഭ്യാസിയായിരുന്നു യുദ്ധത്തിനു പോകും മുമ്പ് ഹോള്‍ട്ട്. അദ്ദേഹത്തിന്റെ ഭാര്യയും അശ്വാഭ്യാസിയുമായ ആനിയും മക്കളായ മില്ലിയും ജോയും സര്‍ക്കസില് തുടര്‍ന്നു. എന്നാല്, പകര്‍ച്ചവ്യാധിയുടെ പിടിയിലായ ആനി മരിക്കുകയും സര്‍ക്കസ് പ്രതിസന്ധിയിലാവുകയും ചെയ്തതോടെ മാക്‌സ് മെഡിച്ചി കുതിരകളെ വിറ്റഴിച്ചു പകരം ജംബോ എന്ന ഇന്ത്യന് ആനയെ വാങ്ങി. ഒറ്റക്കയ്യനായി തിരികെയെത്തിയ ഹോള്‍ട്ടിന് മെഡിച്ചി പുതിയ ചുമതല നല്‍കി -ആനപരിപാലനം.\nഅങ്ങനെയാണ് ജംബോയും മകന് ഡംബോയും ഹോള്‍ട്ടിന്റെയും മക്കളുടെയും ചുമതലയിലാവുന്നത്. മനുഷ്യരുടെ ചില കുടിലതകളുടെ ഇരയായി പ്രകോപിതയാവുന്ന ജംബോയെ മദപ്പാടുള്ളവള് എന്ന കാരണം പറഞ്ഞ് മെഡിച്ചി പകുതി വിലയ്ക്ക് വിറ്റൊഴിവാക്കുന്നു. അതോടെ ഡംബോ പൂര്‍ണ്ണമായും മില്ലിയുടെ ജോയുടെയും കൂടെയായി. ‘ആനച്ചെവികള്’ വീശി ഡംബോയ്ക്ക് പറക്കാനാവുമെന്ന് കണ്ടെത്തുന്നത് ഈ കുട്ടികളാണ്. ഈ പറക്കുന്ന ആനക്കുട്ടിയെക്കുറിച്ച് പുറംലോകമറിഞ്ഞതോടെ സര്‍ക്കസ് വന് വിജയമായി.\nഡംബോ വാര്‍ത്തയില് താരമായി. വന്‍കിട അമ്യൂസ്‌മെന്റ് പാര്‍ക്ക് ഡ്രീംലാന്‍ഡിന്റെ ഉടമയും അത്യാഗ്രഹിയുമായ വ്യവസായി വി.എ.വാന്‍ഡവേറുടെ കണ്ണില് ഡംബോ പെടുന്നു. മെഡിച്ചിയെ വ്യവസായ പങ്കാളിയാക്കാമെന്നും മെഡിച്ചി ബ്രദേഴ്‌സ് സര്‍ക്കസിലെ കലാകാരന്മാര്‍ക്ക് ഡ്രീംലാന്‍ഡില് ജോലി നല്‍കാമെന്നും വാഗ്ദാനം ചെയ്ത് വാന്‍ഡവേര് പിടിമുറുക്കുന്നു. ഡ്രീംലാന്‍ഡില് ഫ്രഞ്ച് ട്രപ്പീസ് താരം കോളറ്റ് മെര്‍ച്ചന്റിനൊപ്പം ഡംബോ പറക്കണമെന്നാണ് വാന്‍ഡവേറുടെ ആവശ്യം. ഡ്രീംലാന്‍ഡില് ഡംബോയുടെ സംഭവബഹുലമായ ജീവിതമാണ് സിനിമയുടെ കേന്ദ്രബിന്ദു. ക്ലൈമാക്‌സും അവിടെത്തന്നെ.\nകഥയുടെ പശ്ചാത്തലമായ പഴയ കാലം പുനഃസൃഷ്ടിക്കുന്നതില് ടിം ബര്‍ട്ടണ് പൂര്‍ണ്ണമായി വിജയിച്ചിട്ടുണ്ട്. അതിനാല്‍ത്തന്നെ കണ്ടിരിക്കാന് സുഖമുണ്ട്. പറയാനുള്ള കാര്യങ്ങള് കൃത്യമായി പറയുന്നതിന് ആ പഴയ ഡിസ്‌നി തന്ത്രങ്ങള് വിജയകരമായി പ്രയോഗിച്ചിട്ടുണ്ട്. കഥാപാത്രങ്ങള്‍ക്ക് യോജിക്കുന്ന അഭിനേതാക്കളെ കൃത്യമായി തിരഞ്ഞെടുത്തു എന്നതാണ് സിനിമയുടെ വലിയൊരു വിജയം.\nഹോള്‍ട്ട് ഫാരിയറെ അവതരിപ്പിക്കുന്ന കോളിന് ഫാരല് കുട്ടികളെ മനസ്സിലാക്കാന് ക്ലേശിക്കുന്ന ഏകനായ പിതാവിന്റെ റോള് ഭംഗിയാക്കി. ട്രപ്പീസ് കലാകാരി കോളറ്റ് മെര്‍ച്ചന്റായി എത്തുന്നത് ബര്‍ട്ടന്റെ തന്നെ മിസ് പെരിഗ്രീന്‍സ് ഹോം ഫോര് പെക്യൂലിയര് ചില്‍ഡ്രനിലൂടെ ശ്രദ്ധേയയായ ഇവ ഗ്രീന്. അക്ഷരാര്‍ത്ഥത്തില് സ്‌ക്രീനില് അഗ്നി പടര്‍ത്തുന്നുണ്ട് കോളറ്റിലൂടെ ഇവ. മില്ലി ഫാരിയറായി എത്തുന്ന നിക്കോ പാര്‍ക്കറും ജോ ഫാരിയറായി എത്തുന്ന ഫിന്‍ലി ഹോബിന്‍സും ബാലതാരങ്ങള്.\nബര്‍ട്ടന്റെ തന്നെ ബാറ്റ്മാനിലൂടെ ശ്രദ്ധേയനായ മൈക്കല് കീറ്റണാണ് ഡംബോയിലെ വില്ലന് വാന്‍ഡവേറുടെ റോളില്. ബാറ്റ്മാന് റിട്ടേണ്‍സിലൂടെ ശ്രദ്ധേയനായ ഡാനി ഡെവിറ്റോയാണ് പ്രേക്ഷകരുമായി സംവദിക്കുന്ന റിങ് മാസ്റ്റര് മാക്‌സ് മെഡിച്ചി. ഇന്ത്യന് പാമ്പാട്ടി പരമേഷ് സിങ്ങായി നമ്മുടെ സ്വന്തം റോഷന് സേത്തുമുണ്ട്. ഈ വമ്പന് സിനിമയില് എല്ലാവരും നന്നായി ഇഴുകിച്ചേര്‍ന്നിരിക്കുന്നു.\nഡംബോയുടെ മുഖത്തു വിടരുന്ന സങ്കീര്‍ണ്ണമായ ഭാവഭേദങ്ങള് അതിന്റെ അന്തസ്സത്ത ഒട്ടും ചോരാതെ നമുക്കു മുന്നിലെത്തിച്ച സ്‌പെഷല് എഫക്ട്‌സ് ടീം പ്രത്യേക അഭിനന്ദനം അര്‍ഹിക്കുന്നു. കണ്ണില് നോക്കിയാല് ആത്മാവിനെ കാണാം എന്നതു തന്നെ ആശയം. ഡംബോയുടെ കണ്ണിമ ചിമ്മലിനും പോലും ഒരുപാട് അര്‍ത്ഥതലങ്ങളുണ്ട്. അത് ഇടയ്‌ക്കൊക്കെ ആസ്വാദകന്റെ കണ്ണില് നനവ് പടര്‍ത്തുന്നുമുണ്ട്. ഒരു ആനയാണ് കേന്ദ്ര കഥാപാത്രമെങ്കിലും ഡംബോ ശരിക്കും മാനുഷികവികാരങ്ങളുടെ കഥ തന്നെയാണ്.\nഡംബോ സൂപ്പര് ഹിറ്റാണ്. എന്നാല്, ഡംബോ ഒരു ഉദാത്ത സിനിമയാണെന്നൊന്നും ഞാന് പറയില്ല. നിങ്ങളില് ഒരു കുട്ടി ബാക്കിയുണ്ടെങ്കില്, കുട്ടിത്തം ബാക്കിയുണ്ടെങ്കില്, തീര്‍ച്ചയായും ഈ സിനിമ ഇഷ്ടപ്പെടും.\nPrevious articleഇങ്ങനെയും നികുതി പിരിക്കാം\nNext articleThe Leader Compassionate


'ജയ്ശ്രീരാം' ബംഗാളി സംസ്‌കാരം തന്നെ\n‘ജയ്ശ്രീരാം’ ബംഗാളി സംസ്‌കാരം തന്നെ\nജയ് ശ്രീരാം’ ബംഗാളി സംസ്‌കാരത്തിന് അന്യമാണെന്ന് നൊബൈല് സമ്മാനജേതാവും സാമ്പത്തിക വിദഗ്ദ്ധനുമായ അമര്‍ത്യസെന്. ജൂലായ് 5ന് ജാദവ്പൂര് സര്‍വ്വകലാശാലയില് ഒരു സെമിനാറില് സംസാരിക്കവെയാണ് ഈ സാമ്പത്തിക വിദഗ്ദ്ധന് രാഷ്ട്രീയ പരാമര്‍ശം നടത്തിയത്. തൃണമൂല് കോണ്‍ഗ്രസ്സുകാരെ ഇതു ആവേശം കൊള്ളിച്ചു. അവര് സെന്നിന്റെ ചിത്രവും ‘മഹദ് വചന’വും കൂറ്റന് ബോര്‍ഡിങ്ങുണ്ടാക്കി അതില് സ്ഥാപിച്ചിരിക്കയാണ്. ‘ജയ്ശ്രീരാം’ കൊണ്ട് അവര് ഉന്നം വെക്കുന്നത് ഹൈന്ദവ സംസ്‌കാരത്തെയാണ്. സെന്നും തൃണമൂലുകാരും കൂടി ‘ജയ്ശ്രീരാ’ മിനെ ബംഗാളിനു അന്യമാക്കുകയാണെങ്കില് ആദ്യം കുടിയിറക്കേണ്ടിവരിക ശ്രീരാമകൃഷ്ണ പരമഹംസരെയായിരിക്കും. ഭഗവദ്ഗീതയുമായി തൂക്കുമരത്തിലേറിയ ഖുദിറാം ബോസിനെ മുതല് സകല സ്വാതന്ത്ര്യസമരസേനാനികളെയും അവര് ക്കു ബംഗാളിനു അന്യമാക്കേണ്ടിവരും. ദീര്‍ഘകാലം വിദേശത്തു കഴിഞ്ഞ് 1972-ല് ഭാരത മണ്ണില് കാലുറപ്പിച്ച സെന്നും തൃണമൂലിന്റെ ബംഗ്ലാദേശി മുസ്ലിം ഗുണ്ടപടയും മാത്രമാകും ബംഗാളില് ബാക്കിയാകുക.\nജയ്ശ്രീരാം വിളിച്ചുകൊണ്ട് രാമക്ഷേത്ര വിമോചനത്തിനായി ജീവന് ബലിയര്‍പ്പിച്ച കൊത്താരി സഹോദരന്മാരെ ബംഗാളി സംസ്‌കാരത്തിന് അന്യമാക്കാന് ഇവര്‍ക്കാകുമോ? 1990 ഒക്‌ടോബര് 30ന് അയോദ്ധ്യയില്‍വെച്ച് അന്നത്തെ മുലായം സിംഗ് സര്‍ക്കാരിന്റെ പോലീസ് വെടിവെച്ചുകൊന്നതാണ് രാം കൊത്താരിയേയും ശരത്ത് കൊത്താരിയേയും. കൊല്‍ക്കത്ത അവരെക്കുറിച്ച് ഇന്നും അഭിമാനിക്കുന്നു. രവീന്ദ്രനാഥടാഗൂറാണ് പേരിട്ടതെങ്കിലും പാശ്ചാത്യനാടുകളില് വളര്‍ന്ന് അവിടുത്തെ വിദ്യാഭ്യാസം ലഭിച്ച് അവരുടെ അഞ്ചാം പത്തിയായി പണിയെടുക്കുന്ന അമര്‍ത്യസെന്നിനു ബംഗാളി സംസ്‌കാരം എന്തെന്ന് മനസ്സിലാവാന് ബുദ്ധിമുട്ടാണ്.\nTags: ബംഗാൾജയ് ശ്രീരാംകൊത്താരിഅമര്‍ത്യസെന്


രണ്ടാം ദിനം കളി നിര്‍ത്തുമ്പോള് ഓസീസ് വിക്കറ്റ് നഷ്ടമില്ലാതെ എട്ട് റണ്‍സ് എന്ന നിലയില്; റണ്‍സൊ‍ഴുകാന് പ്രയാസമുള്ള പിച്ചെന്ന് പൂജാര | Kairali News | kairalinewsonline.com\nസംസ്ഥാനത്ത് കനത്തമ‍ഴ തുടരുന്നു; വടക്കൻ ജില്ലകളിൽ വ്യാപക നാശം; മലപ്പുറം ജില്ലയില് റെഡ് അലേര്‍ട്ട്\nരണ്ടാം ദിനം കളി നിര്‍ത്തുമ്പോള് ഓസീസ് വിക്കറ്റ് നഷ്ടമില്ലാതെ എട്ട് റണ്‍സ് എന്ന നിലയില്; റണ്‍സൊ‍ഴുകാന് പ്രയാസമുള്ള പിച്ചെന്ന് പൂജാര\nമെല്‍ബണ്: മികച്ച ബാറ്റിംഗിലൂടെ ഓസീസ് ബോളിംഗ് നിരയെ കാ‍ഴ്ച്ചക്കാരാക്കി ബോക്‌സിംഗ് ഡേ ടെസ്റ്റില് ഇന്ത്യന് സ്കോര് ബോര്‍ഡിലേക്ക് റണ്‍സൊ‍ഴുക്കിയ ഇന്ത്യയുടെ സെഞ്ച്വറി വീരന് ചേതേശ്വര് പൂജാരയുടെ വക ഓസീസ് താരങ്ങള്‍ക്കൊരു മുന്നറിയിപ്പ്.\n‘ഈ പിച്ചില് റണ്‍സ് നേടുക പ്രയാസമാണ്. ഒരു ദിനം 200 റണ്‍സ് നേടുക പ്രയാസമെന്ന് ഇന്ത്യയുടെ സെഞ്ചുറി വീരന് ചേതേശ്വര് പൂജാര.\nആദ്യ രണ്ട് ദിനങ്ങളില് പിറന്ന റണ്‍സ് വളരെ കുറവാണ്. ഒരു ദിവസം 200 റണ്‍സ് കണ്ടെത്തുക തന്നെ ആയാസകരം.\nഅതിനാല് ഇന്ത്യക്ക് ജയിക്കാനുള്ള റണ്‍സ് സ്‌കോര് ബോര്‍ഡിലുണ്ടെന്നും’ പൂജാര പറഞ്ഞു. മത്സരശേഷമുള്ള വാര്‍ത്തസമ്മേളനത്തിലാണ് പൂജാരയുടെ പ്രതികരണം.\nപിച്ച് ബൗണ്‍സ് വേരിയേഷനുകള് കൊണ്ട് ബാറ്റ്സ്മാന്‍മാരെ വിറപ്പിക്കാന് തുടങ്ങിയിട്ടുണ്ട്. ഇന്നലെയും ഇന്നും ബാറ്റ് ചെയ്തപ്പോള് പിച്ചിന്‍റെ സ്വഭാവത്തിലെ വ്യത്യാസം തിരിച്ചറിയാനായി.\nനാളെ മുതല്(മൂന്നാം ദിനം) ബാറ്റിംഗ് അതിദുഷ്കരമാകുമെന്ന് പൂജാര മുന്നറിയിപ്പ് നല്‍കുന്നു. ഇന്ത്യന് ബൗളര്‍മാര് മികച്ച രീതിയില് പന്തെറിയുന്നതിനാല് ജയിക്കാനുള്ള റണ്‍സ് സ്‌കോര് ബോര്‍ഡിലുണ്ടെന്നും ‘രണ്ടാം വന്‍മതില്’ പറഞ്ഞു.\nഓസീസിനെതിരെ ഇന്ത്യ ഒന്നാം ഇന്നിങ്‌സില് ഏഴിന് 443 റണ്‍സ് എന്ന നിലയില് ഡിക്ലയര് ചെയ്തിരുന്നു. ചേതേശ്വര് പൂജാര (106), വിരാട് കോലി (82), മായങ്ക് അഗര്‍വാള് (76), രോഹിത് ശര്‍മ (63*) എന്നിവരുടെ ഇന്നിങ്‌സാണ് ഇന്ത്യക്ക് തുണയായത്.\nരണ്ടാം ദിനം കളി നിര്‍ത്തുമ്പോള് ഓസീസ് വിക്കറ്റ് നഷ്ടമില്ലാതെ എട്ട് റണ്‍സെടുത്തിട്ടുണ്ട്. ആരോണ് ഫിഞ്ചും(3) മാര്‍കസ് ഹാരിസു(5)മാണ് ക്രീസില്.\nTags: chetheswar poocharacricketDont MissFeaturedSports\nസംസ്ഥാനത്ത് കനത്തമ‍ഴ തുടരുന്നു; വടക്കൻ ജില്ലകളിൽ വ്യാപക നാശം; മലപ്പുറം ജില്ലയില് റെഡ് അലേര്‍ട്ട് August 7, 2020


News Of Kerala - SPORTS\nക്രിക്കറ്റിൽ ദീപ്തിയും പൂനവും ചരിത്രം കുറിച്ചു: ഓപ്പണിങ്ങ് വിക്കറ്റിൽ റെക്കൊർഡ് നേട്ടം\nവനിതാ ക്രിക്കറ്റില് റെക്കോഡ് കൂട്ടുകെട്ടുമായി ഇന്ത്യന് താരങ്ങള്. അയര്‍ലന്‍ഡിനെതിരായ ഏകദിന മല്‍സരത്തില് 320 റണ്‍സിന്റെ ഒന്നാം ഇന്നിങ്‌സ് കൂട്ടുകെട്ട് പടുത്തുര്‍ത്തിയ ദീപ്തി ശര്‍മയും(188) പൂനം രൗത്തുമാണ് (109)പുതുചരിത്രമെഴുതിയത്. മത്സരത്തില് അയര്‍ലന്‍ഡിനെ 109 റണ്‍സിന് പുറത്താക്കിയ ഇന്ത്യ 249 റണ്‍സിന്റെ ജയം സ്വന്തമാക്കി.\nപുരുഷന്മാരുടെയും വനിതകളുടെയും ഏകദിന ക്രിക്കറ്റില് ഓപ്പണിങ് വിക്കറ്റില് ഒരു ടീം നേടുന്ന ഏറ്റവും ഉയര്‍ന്ന സ്‌കോറാണിത്. 2006ല് സനത് ജയസൂര്യയും ഉപുല്‍തരംഗയും ചേര്‍ന്ന് നേടിയ 286 റണ്‍സിന്റെ റെക്കോഡാണ് ഇവര് ഭേദിച്ചത്. ആണുങ്ങളുടെയും പെണ്ണുങ്ങളുടെയും ക്രിക്കറ്റിലെ ഏതെങ്കിലുമൊരു വിക്കറ്റിലെ ഏറ്റവും മികച്ച മൂന്നാമത്തെ സ്കോർ കൂടിയാണ് ഇത്.\nഇതാദ്യമായാണ് വനിതാ ഏകദിന ക്രിക്കറ്റില് ഒരു ടീം ഏതെങ്കിലുമൊരു വിക്കറ്റില് 300 റണ്‍സിന്റെ കൂട്ടുകെട്ട് ഉണ്ടാക്കുന്നത്.\nറൺ‌മഴ! വൃദ്ധിമാൻ സാഹ(93*)യുടെ മികവിൽ പഞ്ചാബിന് ജയം!\nനിര്‍ണായക മത്സരത്തില് മുംബൈ ഇന്ത്യൻസിനെ കിംഗ്‌സ് ഇലവന് പഞ്ചാബിന് ഏഴു റണ്‍സ് വിജയം. 231 റണ്‍സിന്‍റെ കൂറ്റൻ ലക്ഷ്യം പിന്തുടർന്ന മുംബൈക്ക് നിശ്ചിത ഓവറിൽ ആറു വിക്കറ്റ് നഷ്ടത്തിൽ 223 റണ്‍സ് മാത്രമാണ് നേടാൻ കഴിഞ്ഞത്. ഇതോടെ 14 പോയിന്റുമായി പഞ്ചാബ് പ്ലേ ഓഫ് സാധ്യതകൾ നിലനിര്‍ത്തി.\nവമ്പന് വിജയലക്ഷ്യം പിന്തുടര്‍ന്ന മുംബൈയ്‌ക്കായി ലെൻഡൽ സിമണ്‍സ് (59), പാർഥിവ് പട്ടേൽ(38), ഹാർദിക് പാണ്ഡ്യ (30), കാൺ ശർമ (19), കീറോൺ പൊള്ളാർഡ് ( 50) എന്നിവര് തകര്‍പ്പന് ബാറ്റിംഗ് പുറത്തെടുത്തെങ്കിലും ജയം മാത്രം അകന്നു നിന്നു. പൊള്ളാര്‍ഡ് ക്രീസില് ഉണ്ടായിട്ടും ജയം സ്വന്തമാക്കാന് സാധിക്കാതിരുന്നത് മുംബൈയ്‌ക്ക് തിരിച്ചടിയായി.\nഐപിഎലിൽ സെമി സാധ്യത നിലനിർത്താൻ ജയം അനിവാര്യമെന്ന നിലയില് കളത്തിലിറങ്ങിയ പഞ്ചാബിനായി വൃദ്ധിമാൻ സാഹ (55 പന്തുകളിൽ 93 നോട്ടൗട്ട്) പുറത്തെടുത്ത ബാറ്റിംഗാണ് വന് ടോട്ടല് സമ്മാനിച്ചത്. മാർട്ടിൻ ഗപ്റ്റിൽ(36), മാക്സ്‌വെൽ(47), ഷോൺ മാർഷ്(25) എന്നിവരും മികച്ച ബാറ്റിംഗ് കാഴ്ചവച്ചു.\nമുംബൈ ഇന്ത്യന്‍സിന് തുടര്‍ച്ചയായ രണ്ടാം ജയം; ഹൈദരാബാദ് സണ്‍റൈസേഴ്‌സിനെ മുട്ടുകുത്തിച്ചു\nഐപിഎല്ലില് മുംബൈ ഇന്ത്യന്‍സിന് തുടര്‍ച്ചയായ രണ്ടാം ജയം. കരുത്തരായ ഹൈദരാബാദ് സണ്‍റൈസേഴ്‌സിനെ നാല് വിക്കറ്റിനാണ് മുംബൈ തോല്‍പ്പിച്ചത്. മൂന്ന് കളിയില് മുംബൈയുടെ രണ്ടാം വിജയമാണ് ഇത്. മൂന്ന് കളികളില് ഹൈദരാബാദിന്റെ ആദ്യത്തെ തോല്‍വിയും.\nസ്‌കോര് - ഹൈദരാബാദ് സണ്‍റൈസേഴ്‌സ് എട്ട് വിക്കറ്റിന് 158. മുംബൈ ഇന്ത്യന്‍സ് 18.4 ഓവറില് ആറ് വിക്കറ്റിന് 159.\n താരതമ്യേന ചെറിയ സ്‌കോര് പിന്തുടര്‍ന്ന മുംബൈ ഒരിക്കല്‍പ്പോലും സമ്മര്‍ദ്ദത്തിന് അടിപ്പെട്ടില്ല. ആദ്യം മുതല് ആഞ്ഞടിച്ച പാര്‍ഥിവ് പട്ടേല്, ഒരറ്റം ഭദ്രമായി കാത്ത നിതീഷ് റാണ, അവസാന ഓവറുകളില് തകര്‍ത്തടിച്ച ക്രുനാല് പാണ്ഡ്യ എന്നിവരാണ് മുംബൈ ബാറ്റിംഗിലെ താരങ്ങള്. രോഹിത് ശര്‍മ, ബട്‌ലര്, കീരണ് പൊള്ളാര്‍ഡ് എന്നിവര് പരാജയപ്പെട്ടതൊന്നും മുംബൈയെ ബാധിച്ചുപോലുമില്ല.\nഐപിഎല് ഉദ്ഘാടന മത്സരത്തില് ഹൈദരാബാദിന് ജയം, ബാംഗ്ലൂരിനെ തോല്‍പ്പിച്ചത് 35 റണ്‍സിന്!\nഐ പി എല് പത്താം സീസണില് നിലവിലെ ചാമ്പ്യന്മാരായ സണ്‍റൈസേഴ്‌സ് ഹൈദരാബാദിന് വിജയത്തുടക്കം. 27 പന്തിൽ 62 റൺസ് അടിച്ചെടുത്ത യുവിയുടെ വെടിക്കെട്ട് ബാറ്റിങിലാണ് റോയൽ ചാലഞ്ചേഴ്സ് ബാംഗ്ലൂരിനെതിരെ സൺറൈസേഴ്സ് ഹൈദരാബാദ് 35 റൺസിന്റെ ജയം സ്വന്തമാക്കിയത്. സ്‌കോര്: സണ്‍റൈസേഴ്‌സ് ഹൈദരാബാദ് നാലിന് 207. റോയല് ചാലഞ്ചേഴ്‌സ് ബാംഗ്ലൂര് 172ന് എല്ലാവരും പുറത്ത്.\nടോസ് നേടിയ ബാംഗ്ലൂർ ക്യാപ്റ്റൻ ഷെയ്ൻ വാട്സണ് ഹൈദരാബാദിനെ ബാറ്റിങ്ങിനയച്ചു. രണ്ടാം ഓവറിൽ തന്നെ ഹൈദരാബാദ് ക്യാപ്റ്റൻ ഡേവിഡ് വാർണർ 14 റൺസുമായി മടങ്ങി. തുടര്‍ന്ന് ശിഖർ ധവാനും (40) മോയ്സസ് ഹെൻറിക്വെസും (52) ഹൈദരാബാദ് ഇന്നിങ്സിന് മികച്ച അടിത്തറയിട്ടു. ടീമിനെ പത്ത് ഓവറിൽ നൂറ് റണ്‍സിനടുത്തെത്തിച്ചതിന് ശേഷമാണ് ധവാൻ മടങ്ങിയത്. 31 പന്തില് അഞ്ചു ഫോര് അടക്കമായിരുന്നു ധവാന്റെ ഇന്നിംഗ്‌സ്.\nക്രീസിലെത്തിയ ഉടനെ അടിച്ചു തകര്‍ത്ത യുവരാജ് സിങ് റണ്‍റേറ്റ് ഉയര്‍ത്തി. 16ാം ഓവറില് ഹെന്റിക്വെസ് മടങ്ങിയതിനു ശേഷം ദീപക് ഹൂഡയായിരുന്നു (16) യുവിക്കു കൂട്ട്. 27 പന്തില് ഏഴ് ഫോറും മൂന്ന് സിക്‌സും അടങ്ങിയതായിരുന്നു യുവിയുടെ ഇന്നിംഗ്‌സ്. യുവി പോയതിനു ശേഷം ബെന് കട്ടിങിന്റെ വെടിക്കെട്ടില് (ആറു പന്തില് 16) ഹൈദരാബാദ് ഇരട്ടശതകം പിന്നിടുകയും ചെയ്തു.\nമറുപടി ബാറ്റിങില് ബാംഗ്ലൂരിന്റെ തുടക്കം മികച്ചതായിരുന്നു. ക്രിസ് ഗെയ്‌ലും (32) മന്‍ദീപ് സിങും (24) അടിച്ചു കളിച്ചപ്പോള് ആറോവറില് അവര് 50 കടന്നു. എന്നാല് ഐപിഎലില് കളിച്ച ആദ്യ അഫ്ഗാന് താരമായ റാഷിദ് ഖാന് എറിഞ്ഞ നാലാം പന്തില് തന്നെ മന്‍ദീപ് മടങ്ങിയതോടെ ബാംഗ്ലൂരിന്റെ തകര്‍ച്ചയ്ക്കു ആരംഭമായി. റാഷിദിനു പുറമെ ഭുവനേശ്വര് കുമാര്, ആശിഷ് നെഹ്‌റ എന്നിവരും രണ്ടു വിക്കറ്റ് വീതം വീഴ്ത്തി.\nക്ലാസിക് പോരാട്ടത്തില് നദാലിനെ വീഴ്ത്തി, ഫെഡറര്‍ക്ക് കിരീടംമാതൃഭൂമി\nടെന്നിസിലെ എല് ക്ലാസിക്കോയില് വീണ്ടും സ്വിറ്റ്‌സര്‍ലന്‍ഡ് ഇതിഹാസം റോജര് ഫെഡറര് നേടി. മയാമി ഓപ്പണ് ഫൈനലില് ചിരവൈരിയായ സ്പാനിഷ് സൂപ്പര് താരം റാഫേല് നദാലിനെ നേരിട്ടുള്ള സെറ്റുകള്‍ക്കാണ് ഫെഡറര് തകര്‍ത്തത്. 6-3, 6-4 എന്ന സ്‌കോറിനായിരുന്നു സ്വിസ് ഇതിഹാസത്തിന്റെ വിജയം.\nഫൈനലില് നദാലിനെതിരെ ഫെഡററുടെ തുടര്‍ച്ചയായ നാലാം ജയം കൂടിയാണിത്. ആറു മാസം പരിക്കിനെ തുടര്‍ന്നു കളിക്കളത്തില് നിന്നു വിട്ടുനിന്ന ശേഷം മടങ്ങിയെത്തിയ ഫെഡറര് അവിസ്മരണീയ പ്രകടനമാണ് നടത്തുന്നത്. ഓസ്‌ട്രേലിയന് ഓപ്പണ് ഫൈനലില് നദാലിനെ കീഴടക്കി സ്വിസ് മാസ്റ്റര് ജേതാവായിരുന്നു. പിന്നീട് ഇന്ത്യന്‍വെല്‍സ് ചാംപ്യന്‍ഷിപ്പിലും ഫെഡറര് കിരീടം ചൂടി. കരിയറിലെ ഏറ്റവും മികച്ച ദിവസങ്ങളിലൂടെയാണ് കടന്നുപോവുന്നതെന്ന് മയാമി ഓപ്പണ് കിരീടനേട്ടത്തിനു ശേഷം ഫെഡറര് പ്രതികരിച്ചു. ഫെഡററുടെ മൂന്നാമത് മയാമി ഓപ്പണ് കിരീടവിജയം കൂടിയാണിത്.\nബ്രസീൽ പരാഗ്വയെ തോൽപ്പിച്ചത് മൂന്ന് ഗോളിന്, അർജന്റീനക്ക് പരാജയം, സാധ്യത പുറത്തേക്ക്\nഇന്ന് പുലർച്ചെ(ഇന്ത്യൻ സമയം) നടന്ന ബ്രസീൽ - പരാഗ്വെ മത്സരത്തിൽ ബ്രസീലിന് മൂന്ന് ഗോൾ വിജയം. ബ്രസീലിന്റെ സ്വന്തം ഗ്രൌണ്ടിൽ നടന്ന മത്സരത്തിൽ 3-0 ആയിരുന്നു അന്തിമ സ്കോർ. ലാറ്റിനമേരിക്കൻ രാജ്യങ്ങളുടെ ലോകകപ്പ് യോഗ്യതാ മത്സരത്തിലാണ് ബ്രസീലിന്റെ ത്രസിപിക്കുന്ന ജയം. ബ്രസീലിന് വേണ്ടി നെയ്മർ, കുട്ടീനോ, മാർസെലേ എന്നിവർ ഓരോ ഗോൾ നേടി. കഴിഞ്ഞ മത്സരത്തിൽ ഉറുഗ്വേയെ ഒന്നിനെതിരെ നാല് ഗോളുകൾക്ക് പരാജയപ്പെടുത്തി ബ്രസീൽ റഷ്യൻ ലോകകപ്പിലേക്ക് യോഗ്യത നേടിയിരുന്നു.\nമറ്റൊരു മത്സരത്തിൽ ഫിഫയുടെ വിലക്കു മൂലം ലയണൽ മെസി ഇല്ലാതെ ഇറങ്ങിയ അർജന്റീനയെ ദക്ഷിണ അമേരിക്കൻ ലോകകപ്പ് യോഗ്യതാ റൗണ്ടിൽ ബൊളീവിയ 2-0-നു അട്ടിമറിച്ചു. ലോകകപ്പിനു യോഗ്യത നേടാനുള്ള അർജന്റീനയുടെ ശ്രമത്തിനു കനത്ത തിരിച്ചടിയായി ഈ തോൽവി. 10 ടീമുകളുള്ള ലാറ്റിനമേരിക്കൻ യോഗ്യതാ റൗണ്ടിൽ അർജന്റീന ഇപ്പോൾ അഞ്ചാം സ്ഥാനത്താണ്.\nറഷ്യൻ ലോകകപ്പിലേക്ക് ലാറ്റിനമേരിക്കയിൽ നിന്നും യോഗ്യത ഉറപ്പാക്കുന്ന ആദ്യ ടീമാണ് ബ്രസീൽ. 14 കളികളിൽ നിന്ന് 33 പോയിന്റുള്ള ബ്രസീൽ ഒന്നാം സ്ഥാനത്താണ്.\nമറ്റു മത്സരങ്ങളിൽ കൊളംബിയ 2-0-നു ഇക്വഡോറിനെയും ചിലി 3-1-നു വെനിസ്വേലയെയും പരാജയപ്പെടുത്തിയതോടെ യോഗ്യതാ റൗണ്ടിൽ മൂന്നാം സ്ഥാനത്തു നിന്ന് അർജന്റീന അഞ്ചാം സ്ഥാനത്തേക്കു തള്ളപ്പെട്ടു. ആദ്യ നാലു സ്ഥാനക്കാർ റഷ്യൻ ലോകകപ്പിന് നേരിട്ടു യോഗ്യത നേടും. അഞ്ചാം സ്ഥാനക്കാരായ ടീം ഓഷ്യാന ഗ്രൂപ്പിലെ ടീമുമായി പ്ലേ ഓഫ് കളിക്കേണ്ടി വരും.\nഅഞ്ചാം സ്ഥാനത്തുള്ള അർജന്റീനയ്ക്ക് ഇപ്പോൾ 22 പോയിന്റ് ഉണ്ട്. 24 പോയിന്റുമായി കൊളംബിയ ആണ് ബ്രസീലിനു പിന്നിൽ രണ്ടാം സ്ഥാനത്തു.\nകൊളംബിയയോടു തോറ്റതോടെ 20 പോയിന്റുമായി ഇക്വഡോർ ഇതാദ്യമായി അഞ്ചാം സ്ഥാനത്തു നിന്നു ആറാം സ്‌ഥാനത്തേക്കു തള്ളപ്പെട്ടു. അവസാന സ്ഥാനക്കാരായ വെനിസ്വേലയെ തകർത്ത ചിലി 23 പോയിന്റുമായി നാലാം സ്ഥാനം തിരിച്ചു പിടിച്ചു. മറ്റൊരു മത്സരത്തിൽ പെറു മുൻ ലോക ചാമ്പ്യന്മാരായ ഉറുഗ്വെയെ 2-1-നു അട്ടിമറിച്ചു. തോറ്റെങ്കിലും 23 പോയിന്റ് ഉള്ള ഉറുഗ്വെ അഞ്ചാം സ്ഥാനത്താണ്.\nകഴിഞ്ഞ കളിയിൽ റഫറിയെ അസഭ്യം പറഞ്ഞതിനാണ് മെസിയെ നാലു കളികളിൽ നിന്നു ഫിഫ വിലക്കിയത്. ഇനി ലോകകപ്പ് യോഗ്യതാ റൗണ്ടിൽ ഒരു കളി മാത്രമേ മെസിക്ക് കളിക്കാനാവൂ. ഈ തോൽവിയോടെ അർജന്റീന കോച്ച് എഡ്ഗാർഡോ ബൗസയുടെ നില പരുങ്ങലിലായി.\nഗോളുകളും പ്രസക്ത ഭാഗങ്ങളും


വെള്ളപ്പൊക്കം: എല്ലാ മുന്‍കരുതലുകളും സ്വീകരിച്ചിട്ടുണ്ട് :മന്ത്രി കെ.രാജു\nപത്തനംതിട്ട : വെള്ളപ്പൊക്കവുമായി ബന്ധപ്പെട്ട എല്ലാ മുന്‍കരുതലുകളും ജില്ലയില് സ്വീകരിച്ചിട്ടുണ്ടെന്ന് വനം, വന്യജീവി മന്ത്രി അഡ്വ. കെ. രാജു . അടൂര് നിയോജക മണ്ഡലത്തിലെ പന്തളം മേഖലയിലുള്ള ദുരിതാശ്വാസ ക്യാമ്പുകള് സന്ദര്‍ശിച്ച ശേഷം സംസാരിക്കുകയായിരുന്നു മന്ത്രി. പത്തനംതിട്ട ജില്ലയില് നിലവില് ഭയപ്പാടുണ്ടാക്കുന്ന രീതിയിലുള്ള വെള്ളപ്പൊക്ക സാഹചര്യമില്ല. നിലവില് മഴയുടെ കാഠിന്യം കുറഞ്ഞിട്ടുണ്ട്. ആറുകളിലെ ജലനിരപ്പ് ക്രമാതീതമായി ഉയരുന്ന സാഹചര്യവുമില്ല. എംപി, ജില്ലയിലെ എംഎല്‍എമാര്, ജില്ലാ കളക്ടര്, മറ്റ് ജില്ലാതല ഉദ്യോഗസ്ഥര് എന്നിവരുടെ നേതൃത്വത്തില് നേരത്തേ തന്നെ യോഗങ്ങള് ചേര്‍ന്ന് എല്ലാ ക്രമീകരണങ്ങളും നടത്തിയിരുന്നു. കഴിഞ്ഞ ദിവസങ്ങളില് കനത്ത മഴയില് നദികളിലെ ജലനിരപ്പ് ഉയര്‍ന്ന സാഹചര്യത്തില്, തുടര്‍ന്നു മഴ പെയ്താല് ജലനിരപ്പ് നിയന്ത്രിക്കുക എന്ന ലക്ഷ്യത്തോടെയാണ് പമ്പ അണക്കെട്ടിന്റെ ഷട്ടറുകള് തുറന്നത്. വെള്ളം കയറാന് സാധ്യതയുള്ള മേഖലകളിലെ ആളുകളെ വീടുകളില് നിന്നും ക്യാമ്പുകളിലേക്ക് മാറ്റാന് ഉദ്യോഗസ്ഥര്‍ക്ക് നിര്‍ദേശം നല്‍കിയിരുന്നു. അതുപ്രകാരം ക്യാമ്പുകളിലേക്ക് ആളുകളെ മാറ്റുന്ന നടപടി പുരോഗമിക്കുകയാണ്.\nഅടൂര് മണ്ഡലത്തിലെ പന്തളം മേഖലയില് കഴിഞ്ഞ വര്‍ഷങ്ങളില് പ്രളയം ബാധിച്ചിരുന്നു. മുന് അനുഭവം മുന്‍നിര്‍ത്തി എംഎല്‍എയും ജനപ്രതിനിധികളും ഉദ്യോഗസ്ഥരും വെള്ളപ്പൊക്ക മുന്‍കരുതലുകള് എല്ലാം തന്നെ സ്വീകരിച്ചിരുന്നതായും മന്ത്രി പറഞ്ഞു. പന്തളം മുടിയൂര്‍കോണം എംറ്റിഎല്‍പിഎസ്, മങ്ങാരം എംഎസ്എം എല്‍പി എസ് സ്‌കൂളുകളില് പ്രവര്‍ത്തിക്കുന്ന ദുരിതാശ്വാസ ക്യാമ്പുകളാണ് മന്ത്രി സന്ദര്‍ശിച്ചത്. മുടിയൂര്‍കോണം എംറ്റിഎല്‍പിഎസില് 16 കുടുംബങ്ങളിലെ 60 ല് അധികം പേരും, മങ്ങാരം എംഎസ്എം എല്‍പിഎസില് അഞ്ചു കുടുംബങ്ങളിലെ 20 പേരുമാണ് താമസിക്കുന്നത്. തുടര്‍ന്ന് പന്തളം ഐരാണിക്കുഴി ഷട്ടറും, പന്തളം എന്‍എസ്എസ് ഗേള്‍സ് എച്ച്എസില് രക്ഷാപ്രവര്‍ത്തനത്തിന് മുന്‍കരുതലായി എത്തിച്ച മത്സ്യ തൊഴിലാളികളുടെ വള്ളങ്ങളും മന്ത്രി സന്ദര്‍ശിച്ചു.\nഅച്ചന്‍കോവിലാര് കരകവിഞ്ഞതിനെ തുടര്‍ന്ന് അടൂര് മണ്ഡലത്തില് നാലു ക്യാമ്പുകളാണ് തുറന്നതെന്ന് ചിറ്റയം ഗോപകുമാര് എംഎല്‍എ പറഞ്ഞു. കടയ്ക്കാട് കൃഷി ഫാമില് 13 ഏക്കര് കരിമ്പുകൃഷി വെള്ളപ്പൊക്കത്തില് പൂര്‍ണമായും നശിച്ച നിലയിലാണ്. അടൂര് മണ്ഡലത്തിലേക്ക് കൊല്ലത്തുനിന്നും മത്സ്യ തൊഴിലാളികളുടെ നാലു വള്ളങ്ങള് എത്തിച്ചിട്ടുണ്ട്. അതില് മൂന്ന് വള്ളം പന്തളത്തും ഒരു വള്ളം തുമ്പമണ്ണിലും നിലയുറപ്പിച്ചു. ജനപ്രതിനിധികളുടെയും ഉദ്യോഗസ്ഥരുടെയും സഹായത്തോടെ വെള്ളപൊക്കം നേരിടാനുള്ള എല്ലാ സജ്ജീകരങ്ങളും ഒരുക്കിയിട്ടുണ്ടെന്നും എംഎല്‍എ പറഞ്ഞു.\n2018ലെ പ്രളയത്തിനു ശേഷം ഐരാണിക്കുഴി ഷട്ടറിന്റെ കാര്യം സര്‍ക്കാരിന്റെ ശ്രദ്ധയില് പെടുത്തുകയും തുടര്‍ന്ന് സര്‍ക്കാര് ഫണ്ട് അനുവദിച്ച സാഹചര്യത്തില് ആലപ്പുഴ മൈനര് ഇറിഗേഷന് വകുപ്പിന്റെ നേതൃത്വത്തില് പുതിയ ഷട്ടറുകളുടെ നിര്‍മാണം നടന്നുകൊണ്ടിരിക്കുകയുമാണ്. ഷട്ടര് നിര്‍മാണം പൂര്‍ത്തിയായാല് ഈ മേഖലയിലെ വെള്ളക്കെട്ട് ഒഴിവാക്കാന് സാധിക്കും.\nപന്തളം മുനിസിപ്പല് ചെയര്‍പേഴ്സണ് ടി.കെ സതി, അടൂര് ആര്‍ഡിഒ എസ്. ഹരികുമാര്, അടൂര് തഹസില്‍ദാര് ബീനാ എസ്. ഹനീഫ്, മുനിസിപ്പല് കൗണ്‍സിലര്‍മാര്, സി പി ഐ ജില്ലാ സെക്രട്ടറി എ പി ജയന്, ബന്ധപ്പെട്ട വകുപ്പ് ഉദ്യോഗസ്ഥര് തുടങ്ങിയവര് മന്ത്രിയോടൊപ്പം സന്ദര്‍ശനം നടത്തി.


കണ്ണൂരില് ഒരാള്‍ക്കു കൂടി കൊറോണ; ജില്ലയില് സമ്പര്‍ക്കം വഴിയുള്ള ആദ്യ കേസ്,ചെറുവാഞ്ചേരി സ്വദേശിയായ 81കാരനാണ് പുതുതായി കോവിഡ്-19 സ്ഥിരീകരിച്ചത് - Kannur Varthakal Online\nകണ്ണൂരില് ഒരാള്‍ക്കു കൂടി കൊറോണ; ജില്ലയില് സമ്പര്‍ക്കം വഴിയുള്ള ആദ്യ കേസ്,ചെറുവാഞ്ചേരി സ്വദേശിയായ 81കാരനാണ് പുതുതായി കോവിഡ്-19 സ്ഥിരീകരിച്ചത്\nകണ്ണൂര് ജില്ലയില് ഒരാള്‍ക്കു കൂടി ഞായറാഴ്ച കൊറോണ വൈറസ് ബാധ സ്ഥിരീകരിച്ചതായി ജില്ലാ കലക്ടര് ടി വി സുഭാഷ് അറിയിച്ചു. ചെറുവാഞ്ചേരി സ്വദേശിയായ 81കാരനാണ് പുതുതായി കോവിഡ്-19 സ്ഥിരീകരിച്ചത്. ഗള്‍ഫില് നിന്നെത്തിയവരില് നിന്നാണ് ഇദ്ദേഹത്തിന് വൈറസ് ബാധയുണ്ടായത്. ആശുപത്രിയില് ചികില്‍സയിലാണിപ്പോള്. സമ്പര്‍ക്കം വഴി കൊറോണ ബാധ സ്ഥിരീകരിക്കുന്ന ജില്ലയിലെ ആദ്യ കേസാണിത്. ഇതുവരെ വിദേശരാജ്യങ്ങളില് നിന്നെത്തിയവരില് മാത്രമായിരുന്നു ജില്ലയില് വൈറസ് ബാധ കണ്ടെത്തിയത്.\nഇതോടെ ജില്ലയില് കൊറോണ ബാധിതരുടെ എണ്ണം 53 ആയി. ഇവരില് 19 പേര് സുഖംപ്രാപിച്ച് ആശുപത്രി വിട്ടു. ജില്ലയില് നിലവില് 10430 പേരാണ് കോവിഡ് ബാധ സംശയിച്ച് നിരീക്ഷണത്തില് കഴിയുന്നത്. 39 പേര് കണ്ണൂര് ഗവ. മെഡിക്കല് കോളേജിലും, 10 പേര് ജില്ലാ ആശുപത്രിയിലും 15 പേര് തലശ്ശേരി ജനറല് ആശുപത്രിയിലും 23 പേര് കൊവിഡ് ട്രീറ്റ്‌മെന്റ് സെന്ററിലും 10343 പേര് വീടുകളിലുമാണ് നിരീക്ഷണത്തിലുള്ളത്. ഇതുവരെ ജില്ലയില് നിന്നും 585 സാമ്പിളുകള് പരിശോധനയ്ക്ക് അയച്ചതില് 524 എണ്ണത്തിന്റെ ഫലം ലഭ്യമായി. ഇതില് 474 എണ്ണം നെഗറ്റീവ് ആണ്. 61 എണ്ണത്തിന്റെ ഫലം ലഭിക്കാനുണ്ട്.\nPrevious സംസ്ഥാനത്ത് 8 പേര്‍ക്ക് കൂടി കോവിഡ് 19 സ്ഥിരീകരിച്ചു; കണ്ണൂരിൽ ഒരാൾക്ക്\nNext പറവകൾക്കൊരു നീർക്കുടവുമായി കെ.എസ്.യു


കൊറോണ; ഇരു ഹറമുകളിലും കൂടുതൽ നിയന്ത്രണം, സംസം വെള്ളം ശേഖരിക്കുന്നതിന് വിലക്ക്\nകൊറോണ ഭീതി നിലനില്‍ക്കുന്ന സാഹചര്യത്തില് മക്ക മദീന ഹറമുകളില് അണുവിമുക്തമാക്കാന് കൂടുതല് നിയന്ത്രണം ഏര്‍പ്പെടുത്തി\n05 Mar, 2020 at 04:54 PM\nകൊറോണ ഭീതി നിലനില്‍ക്കുന്ന സാഹചര്യത്തില് മക്ക മദീന ഹറമുകള് അണുവിമുക്തമാക്കുന്നതിന്റെ ഭാഗമായി കൂടുതല് നിയന്ത്രണങ്ങള് ഏര്‍പ്പെടുത്തി. കഅ്ബയുടെ മുറ്റം ഇന്ന് പൂര്‍ണമായും ഒഴിപ്പിച്ചിരുന്നു. അണുവിമുക്തമാക്കുന്ന നടപടിയുടെ ഭാഗമായിട്ടായിരുന്നു ഇത്.\nഹറമിന് ചുറ്റും പുതിയ ബാരിക്കേഡ് സ്ഥാപിക്കുന്നു.\nകഅ്ബക്ക് ചുറ്റും പുതിയ വലയം തീര്‍ത്തിട്ടുണ്ട്. തീര്‍ഥാടകര് ഏറെ നേരം ഈ ഭാഗത്ത് തങ്ങാതിരിക്കാനും തിക്കും തിരക്കും കുറക്കാനുമാണ് ഈ നടപടി. ത്വവാഫ് അഥവാ പ്രദക്ഷിണം ചെയ്യാന് കഅ്ബക്ക് ചുറ്റുമുള്ള മതാഫ് സമുച്ചയം ഉപയോഗിക്കാം.\nകോവിഡ് 19 പ്രതിരോധത്തിന്‍റെ ഭാഗമായി വിവിധ ബോര്‍ഡുകള് ഹറം പള്ളിക്കടുത്ത് സ്ഥാപിച്ചിട്ടുണ്ട്\nഎല്ലാ ദിവസവും രാത്രി ഇശാ നമസ്കാരത്തിന് ശേഷം ഇരു ഹറമുകളും അടക്കും. അണുവിമുക്തമാക്കി പുലര്‍ച്ചെ നമസ്കാരത്തിന് ഒരു മണിക്കൂര് മുമ്പ് തുറക്കും. പ്രാര്‍ഥനാ സമയങ്ങളിലൊഴികെ ശക്തമായ അണു പ്രതിരോധ നടപടി ശക്തമാക്കുന്നതിന്‍റെ ഭാഗമായാണ് ഈ തീരുമാനമെന്ന് ഇരു ഹറം കാര്യാലയ മന്ത്രാലയത്തെ ഉദ്ദരിച്ച് സൌദി മാധ്യമങ്ങള് റിപ്പോര്‍ട്ട് ചെയ്തു.\nഇന്ന് അസ്തമയ സമയത്തെ (മഗ്‌രിബ്)നമസ്കാരത്തിനായി ഹറം പള്ളിയുടെ മുകള് നിലയില് എത്തിയവര്\nഹറമിലേക്കും മതാഫിലേക്കും പ്രവേശനം നിയന്ത്രിച്ചെങ്കിലും വിശ്വാസികളുെടെ തിരക്ക് ഹറമിലുണ്ട്. ഇന്ന് ത്വവാഫ് ചെയ്യുന്നവര്\nഇന്ന് രാത്രി ഹറം പള്ളിക്ക് പുറത്ത് നിന്നുള്ള കാഴ്ച\nദൃശ്യങ്ങള് പകര്‍ത്തിയത്: സാബിത്ത് സലീം മക്ക\nmeccaholy MeccaMasjid Haramcoronacovid 19zam zam


'ഇതാ... ഇന്ത്യ വരുന്നു'; മക്കാവുവിനെ നാലുഗോളിന് തകര്‍ത്ത് ഇന്ത്യ ഏഷ്യാ കപ്പിന്\nWednesday 11th October 2017 10:55pm\n‘നിങ്ങളെ കണ്ടാല് ജോണ് സിനയെ പോലുണ്ടല്ലോ?’; മാധ്യമ പ്രവര്‍ത്തകന്റെ ചോദ്യത്തിന് രസികന് മറുപടിയുമായി ഓസീസ് താരം, വീഡിയോ കാണാം\nമുംബൈ: ഗുവാഹത്തി ട്വന്റി-20 ഇന്ത്യയെ തകര്‍പ്പു തരിപ്പണമാക്കിയ ഓസീസ് ബൗളര് ജെയ്‌സണ് ബെഹ്‌റെന്‍ഡോര്‍ഫ് മാന് ഓഫ് ദ മാച്ച് നേടിയപ്പോള് പോലും ഇതുപോലൊരു താരതമ്യം പ്രതീക്ഷിച്ചു കാണില്ല. മത്സരശേഷം നടന്ന പത്രസമ്മേളനത്തില് ഒട്ടും നിനച്ചിരിക്കാതെയായിരുന്നു ജെയ്‌സണ് ആ താരതമ്യപ്പെടുത്തല് കേട്ടത്.\nഅരങ്ങേറ്റ മത്സരത്തില് തന്നെ ഇന്ത്യയുടെ നട്ടെല്ലൊടിച്ച 27 കാരനെ മാധ്യമങ്ങളും സോഷ്യല് മീഡിയയും താരതമ്യം ചെയ്തത് പ്രശസ്ത പ്രൊഫഷണല് റസ്ലിംഗ് താരമായ ജോണ് സിനയോടായിരുന്നു. ഇന്ത്യയിലും ഒരുപാടുള്ള ഗുസ്തിക്കാരനാണ് ഡബ്ല്യൂ ഡബ്ല്യൂ ഇയുടെ ഇടിക്കൂട്ടിലെ സൂപ്പര്‍താരമായ ജോണ് സിന.\nമത്സരശേഷം നടന്ന പത്രസമ്മേളനത്തിലായിരുന്നു സംഭവം. അവിടെ കൂടിയിരുന്ന മാധ്യമ പ്രവര്‍ത്തകരിലൊരാള് ചോദ്യം ചോദിക്കാനായി എഴുന്നേറ്റപ്പോള് ജെയ്‌സണ് പ്രതീക്ഷിച്ചത് തന്റെ പ്രകടനത്തെ കുറിച്ചോ അരങ്ങേറ്റത്തേ കുറിച്ചോ എന്തെങ്കിലും ആയിരിക്കും എന്നായിരുന്നു. എന്നാല് സംഭവിച്ചത് അതല്ല.\n‘ ഇവിടെ ചിലര് പറയുന്നു നിങ്ങളെ കണ്ടാല് ജോണ് സിനയെ പോലുണ്ടെന്ന്. നിങ്ങള്‍ക്ക് എന്തു തോന്നുന്നു? ശരിയാണോ?’. ആ ചോദ്യത്തിന് മുന്നില് അക്ഷരാര്‍ത്ഥത്തില് ജെയ്‌സണ് ആദ്യമൊന്ന് പതറി. എങ്കിലും ഉടനെ തന്നെ താരം മറുപടിയുമായെത്തി.


ജിഷ ക്രൂരമായ ബലാത്സംഗത്തിനിരയായി; ജനനേന്ദ്രിയത്തില് ഇരുമ്പുദണ്ഡ് കുത്തിക്കയറ്റി,jisha murder case inquest report latest 0keralaonlinenews.com | Malayalam news, kerala news, onlinenews,\nMonday July 22nd, 2019 - 1:14:am\nജിഷ ക്രൂരമായ ബലാത്സംഗത്തിനിരയായി; ജനനേന്ദ്രിയത്തില് ഇരുമ്പുദണ്ഡ് ക...\nUpdated: Monday2May 2016 01:02:33 PM\nപെരുമ്പാവൂര്: പെരുമ്പാവൂരില് നിയമ വിദ്യാര്‍ഥിനിയായ ജിഷ അതിക്രൂരമായ ബലാത്സംഗത്തിനാണ് ഇരയായതെന്ന് പോസ്റ്റുമോര്‍ട്ടം റിപ്പോര്‍ട്ട്. ദില്ലി മെഡിക്കല് വിദ്യാര്‍ഥിനി അനുഭവച്ചതിന്റെ ഇരട്ടിയോളം ജിഷയുടെ ശരീരത്തില് പീഡനം നടന്നെന്ന് റിപ്പോര്‍ട്ട് ചൂണ്ടിക്കാട്ടുന്നു.\nജിഷയുടെ മാറിടത്തില് 13 ഇഞ്ച് ആഴത്തില് രണ്ടു മുറിവുകളുണ്ട്. ജനനേന്ദ്രിയത്തില് ഇരുമ്പുദണ്ഡ് കുത്തിയിറക്കിയതിനാല് വന്‍കുടല് പുറത്തുവന്നനിലയിലാണെന്നും റിപ്പോര്‍ട്ട് വ്യക്തമാക്കുന്നു.\nസംഭവം നടന്ന് ദിവസങ്ങളായിട്ടും പ്രതിയെക്കുറിച്ച് പോലീസിന് സൂചനപോലും ലഭിച്ചിട്ടില്ല. രാഷ്ട്രീയ പാര്‍ട്ടികളെ നാട്ടുകാരോ ജിഷയുടെ മരണത്തില് പ്രതിഷേധവുമായി രംഗത്തെത്തിയിട്ടുമില്ല. ജിഷയുടെ സഹപാഠികള് മാത്രമാണ് അല്‍പമെങ്കിലും പ്രതിഷേധവുമായി രംഗത്തുള്ളത്.\nതെരുവോരത്ത് താമസിക്കുന്ന കുംടുംബത്തിലായതു കൊണ്ടാണ് ജിഷയുടെ മരണത്തില് ആര്‍ക്കും പ്രതിഷേധമില്ലാത്തതെന്ന ആരോപണവും ഉയര്‍ന്നിട്ടുണ്ട്.\nകഴിഞ്ഞ വ്യാഴാഴ്ച രാത്രിയാണ് ജിഷമോളെ വീട്ടിനുള്ളില് കൊല്ലപ്പെട്ട നിലയില് കണ്ടെത്തിയത്. തലയ്ക്കും മുഖത്തും ഇരുമ്പ് കമ്പിക്ക് അടിയേറ്റിരുന്നു. വയര് കത്തികൊണ്ടു കീറി കുടല്‍മാല പുറത്തുചാടിയ നിലയിലായിരുന്നു. അടിയേറ്റ് മൂക്കു തെറിച്ചു പോയി.\nതലയ്ക്കു പിന്നിലും നെഞ്ചിലും ആഴത്തില് മുറിവേല്‍ക്കുകയും ചെയ്തു. ആണി പറിക്കാന് ഉപയോഗിക്കുന്ന ഇരുമ്പ് ബാര് കൊണ്ടാകും അക്രമി ജിഷയെ ആക്രമിച്ചിരിക്കുകയെന്നാണ് സൂചന. മുറിയില് മല്‍പ്പിടുത്തം നടന്നതിന്റെ അടയാളങ്ങളും ഉണ്ടായിരുന്നു. ഒറ്റമുറി വീടാണ് ജിഷയുടേത്. വീട്ടിലെ തുണിത്തരങ്ങളും പാത്രങ്ങളും വാരിവലിച്ചിട്ടിരുന്നു.\nകുറുപ്പംപടി വട്ടോളിപ്പടി കനാല് ബണ്ട് പുറമ്പോക്കില് രണ്ടു സെന്റ് ഭൂമിയിലെ ഒറ്റമുറി വീട്ടിലാണ് രാജേശ്വരിയും ജിഷയും താമസിച്ചിരുന്നത്. മാനസിക അസ്വസ്ഥതകളുള്ള അമ്മ രാജേശ്വരിയാണ് ഇടക്ക് വീട്ടു ജോലികള്‍ക്കു പോയി കുടുംബം പുലര്‍ത്തിയിരുന്നത്.\nരാജേശ്വരിയുടെ ഭര്‍ത്താവ് ബാബു 25 വര്‍ഷം മുമ്പ് ഇവരെ ഉപേക്ഷിച്ച് ഓടയ്ക്കാലി ചെറുകുന്നം ഭാഗത്ത് മാറിതാമസിച്ച് വരികയാണ്. ജിഷ എല്‍എല്‍ബി പരീക്ഷ എഴുതിയിരുന്നതാണ്. ചില വിഷയങ്ങളില് തോറ്റതിനാല് അത് എഴുതിയെടുക്കാനുള്ള ശ്രമത്തിലായിരുന്നു ജിഷ. മൂത്തസഹോദരി വിവാഹബന്ധം വേര്‍പ്പെടുത്തി പുല്ലുവഴിയില് മുത്തശ്ശിയുടെ കൂടെയാണ് താമസം.\nനഴ്‌സിന്റെ കൊലപാതകം; ചിക്കു റോബര്‍ട്ടിന്റെ ഭര്‍ത്താവ് നിരപരാധിയാണെന്ന് മുഖ്യമന്ത്രി\nനികേഷിനെ വ്യക്തിപരമായി അധിക്ഷേപിച്ച് നോട്ടീസ് വിതരണം ചെയ്തവര് ക്യാമറയില് കുടുങ്ങി\nperumbavoor jisha murder case inquest report